അഞ്ച് വർഷത്തേക്ക് ഉദ്ദവ് താക്കറെ മഹാരാഷ്ട്രാ മുഖ്യമന്ത്രി; ഡീൽ ഉറപ്പിച്ച് സഖ്യം-Deal in works: Uddhav Maharashtra CM for five years, deputies from Congress, NCP\nDeal In Works Uddhav Maharashtra Cm For Five Years Deputies From Congress Ncp\nഎല്ലാം പദ്ധതി പ്രകാരം നടന്നാൽ സർക്കാർ രൂപീകരണത്തിൽ എൻസിപിയിൽ നിന്നും കോൺഗ്രസിൽ നിന്നും ഓരോ ഉപമുഖ്യമന്ത്രിമാർ ഉണ്ടാകും\nNovember 19, 2019 11:17:36 am\nന്യൂഡൽഹി: തിങ്കളാഴ്ച കോൺഗ്രസ് പ്രസിഡന്റ് സോണിയ ഗാന്ധിയുമായുള്ള കൂടിക്കാഴ്ചയിൽ മഹാരാഷ്ട്രയിൽ സർക്കാർ രൂപവത്കരണത്തെക്കുറിച്ച് ചർച്ച ചെയ്തിട്ടില്ലെന്ന് എൻസിപി മേധാവി ശരദ് പവാർ തറപ്പിച്ചു പറഞ്ഞെങ്കിലും, അടുത്ത അഞ്ച് വർഷത്തേക്ക് ശിവസേന നേതാവ് ഉദ്ധവ് താക്കറെയുടെ നേതൃത്വത്തിൽ മൂന്ന് കക്ഷികളുടേയും സഖ്യത്തിൽ അടുത്തമാസം ആദ്യത്തോടെ സംസ്ഥാനത്തിന്റെ ചുമതല ഏറ്റെടുക്കാൻ ധാരണയായതായി അടുത്തവൃത്തങ്ങൾ ഇന്ത്യൻ എക്‌സ്പ്രസിനോട് പറഞ്ഞു.\nഎല്ലാം പദ്ധതി പ്രകാരം നടന്നാൽ സർക്കാർ രൂപീകരണത്തിൽ എൻസിപിയിൽ നിന്നും കോൺഗ്രസിൽ നിന്നും ഓരോ ഉപമുഖ്യമന്ത്രിമാർ ഉണ്ടാകും. അഞ്ചുവർഷത്തേക്ക് ഉദ്ദവ് മുഖ്യമന്ത്രിയാകുമെന്നും തസ്തികയിൽ റൊട്ടേഷൻ പോളിസി ഇല്ലെന്നും വൃത്തങ്ങൾ വ്യക്തമാക്കി.\nRead More: മഹാരാഷ്ട്ര: സർക്കാർ രൂപീകരണ ചർച്ചകൾ തുടരുന്നുവെന്ന് ശരദ് പവാർ\nപുതിയ നിയമസഭയിലെ മൂന്ന് പാർട്ടികൾക്കും ലഭിച്ച ലഭിച്ച സീറ്റുകളുടെ അടിസ്ഥാനത്തിൽ 42 പദവികൾ വിഭജിക്കുമെന്ന് ഈ വൃത്തങ്ങൾ അറിയിച്ചു. 288 അംഗ സഭയിൽ 56 സീറ്റുകളാണ് സേനയ്ക്ക് ഉള്ളത്. എൻ‌സി‌പി (54), കോൺഗ്രസ് (44) എന്നിങ്ങനെയാണ്. പോർട്ട്‌ഫോളിയോ വിഭജനം 15, 14, 13 എന്നിങ്ങനെയാകാം.\nകോൺഗ്രസ് നേതാവും മുൻ മുഖ്യമന്ത്രിയുമായ പൃഥ്വിരാജ് ചവാന്റെ പേര് ഉൾപ്പെടുത്തി സ്പീക്കർ സ്ഥാനം തീരുമാനിക്കാൻ സേന കോൺഗ്രസിനോടും എൻസിപിയോടും ആവശ്യപ്പെട്ടതായി വൃത്തങ്ങൾ അറിയിച്ചു.


ലൈംഗികാരോപണം; അമേരിക്കൻ പുരോഹിതൻ ഫിലിപ്പീൻസിൽ അറസ്റ്റിൽ | American priest arrested in Philippines\nലൈംഗികാരോപണം; അമേരിക്കൻ പുരോഹിതൻ ഫിലിപ്പീൻസിൽ അറസ്റ്റിൽ\nമനില: വൈദികവിദ്യാർഥികളായ ബാലന്മാരെ ലൈംഗിമായി പീഡിപ്പിച്ച കേസിൽ ആരോപണം നേരിടുന്ന അമേരിക്കൻ കത്തോലിക്കാ പുരോഹിതൻ ഫിലിപ്പീൻസിൽ അറസ്റ്റിൽ. കെന്നെത്ത് ബെർനാർഡ് ഹെൻഡ്രിക്സ് (77) ആണ് അറസ്റ്റിലായത്. 37 വർഷത്തെ പൗരോഹിത്യ വൃത്തിക്കു പിന്നാലെ ബുധനാഴ്ച ബിലിരാൻ ദ്വീപിൽവച്ചാണ് അറസ്റ്റ്.\nഫിലിപ്പിനോ ആൺകുട്ടികളെ ലൈംഗികമായി പീഡിപ്പിച്ചത് ഹെൻട്രിക്സ് ആണെന്ന് യു.എസ്. അധികൃതരിൽനിന്ന് വിവരം ലഭിച്ചതായി കുടിയേറ്റവിഭാഗം വക്താവ് ഡാനാ സാൻഡോവൽ പ്രസ്താവനയിൽ പറഞ്ഞു. വിദേശരാജ്യങ്ങളിൽ ലൈംഗിക കുറ്റകൃത്യങ്ങൾ നടത്തിയതിന് യു.എസ്. കോടതി കുറ്റക്കാരനെന്ന് കണ്ടെത്തിയ ഹെൻട്രിക്സിനെ അമേരിക്കയിൽ പിടികിട്ടാപ്പുള്ളിയായി പ്രഖ്യാപിച്ചിരിക്കുയായിരുന്നു. മനിലയിലെ യു.എസ്. എംബസി അറസ്റ്റിനോട് പ്രതികരിച്ചിട്ടില്ല.\nഫിലിപ്പീൻസിലെ താമസസ്ഥലത്തുെവച്ച് ഏഴിനും 12-നും ഇടയിൽ പ്രായമുള്ള കുട്ടികളെയാണ് ഹെൻഡ്രിക്സ് പീഡിപ്പിച്ചത്. പുറത്തുപറഞ്ഞാൽ ജയിലിൽ അയക്കുമെന്നും ഭീഷണിപ്പെടുത്തി. ഫിലിപ്പീൻസിൽനിന്ന് ഹെൻഡ്രിക്സിനെ നാടുകടത്തുമെന്ന് കുടിയേറ്റവിഭാഗം അറിയിച്ചു. ഏഷ്യയിലെ ഏറ്റവും വലിയ കത്തോലിക്കാ രാജ്യമാണ് ഫിലിപ്പീൻസ്.\nഒക്ടോബറിൽ യു.എസ്. കോടതി ഫിലിപ്പിനോ മുൻ വൈദികനെ 20 വർഷത്തെ തടവിനു വിധിച്ചിരുന്നു. 1990-കളിൽ പ്രായപൂർത്തിയെത്താത്ത കുട്ടികളെ പീഡിപ്പിച്ചതിനായിരുന്നു ഇത്.\nഒസാമ ബിന് ലാദന്റെ മകന് ഹംസ കൊല്ലപ്പെട്ടെന്ന് റിപ്പോര്‍ട്ട്\nഇമ്രാൻ ഖാന് യു.എസിൽ തണുത്ത സ്വീകരണം


മാസ്റ്ററെത്തേടി 2018ലാണ് ആദ്യമായൊരു സംസ്ഥാന പുരസ്‌കാരം കൈവരുന്നത് | bhayanakam movie| jayaraj about bhayanakam movie| jayaraj mk arjunan| mk arjunan master death\nമാസ്റ്ററെത്തേടി 2018ലാണ് ആദ്യമായൊരു സംസ്ഥാന പുരസ്‌കാരം കൈവരുന്നത്\nApr 6, 2020, 02:56 PM IST\n'അര്‍ജുനനന് മാസ്റ്റര്‍ക്കൊപ്പം മൂന്നു സിനിമകളില് പ്രവര്‍ത്തിക്കാനായതാണ് എന്റെ സിനിമാജീവിതത്തില് എനിക്കു ലഭിച്ച ഏറ്റവും വലിയ സുകൃതം.\n1968 മുതല് മലയാള സിനിമാപിന്നണിഗാനരംഗത്ത് ചുവടുറപ്പിച്ച സംഗീതജ്ഞനായ എം കെ അര്‍ജുനന് മാസ്റ്ററെത്തേടി 2018ലാണ് ആദ്യമായൊരു സംസ്ഥാന പുരസ്‌കാരം കൈവരുന്നത്. ജയരാജ് സംവിധാനം ചെയ്ത ഭയാനകം എന്ന ചിത്രത്തിലൂടെ. മാസ്റ്ററുടെ നിര്യാണത്തില് ആദരാഞ്ജലികള് അര്‍പ്പിച്ചുകൊണ്ട് ജയരാജ് മാതൃഭൂമി ഡോട്ട് കോമിനോട് പങ്കുവെക്കുന്നു.\nഅര്‍ജുനന് മാസ്റ്റര് സംസ്ഥാന പുരസ്‌കാരം മുഖ്യമന്ത്രി പിണറായി വിജയനില് നിന്നും ഏറ്റുവാങ്ങുന്നു\n'അര്‍ജുനനന് മാസ്റ്റര്‍ക്കൊപ്പം മൂന്നു സിനിമകളില് പ്രവര്‍ത്തിക്കാനായതാണ് എന്റെ സിനിമാജീവിതത്തില് എനിക്കു ലഭിച്ച ഏറ്റവും വലിയ സുകൃതം. നായിക, വീരം, ഭയാനകം എന്നീ ചിത്രങ്ങളില് അദ്ദേഹത്തോടൊപ്പം പ്രവര്‍ത്തിച്ചു. കുട്ടിക്കാലം തൊട്ടേ അദ്ദേഹത്തിന്റെ പാട്ടുകള് എന്നെ വല്ലാതെ സ്പര്‍ശിച്ചിരുന്നു. എന്നെങ്കിലുമൊരിക്കല് അദ്ദേഹത്തോടൊപ്പം ചേര്‍ന്നു പ്രവര്‍ത്തിക്കണം എന്ന ആഗ്രഹം മനസ്സില് സൂക്ഷിച്ചിരുന്നു. അങ്ങനെയാണ് നായിക സിനിമയ്ക്കു വേണ്ടി അദ്ദേഹത്തെ സമീപിക്കുന്നത്.' ജയരാജ് പറയുന്നു.\nതകഴി ശിവശങ്കരപ്പിള്ളയുടെ സ്മൃതി മണ്ഡപത്തില് ഭയാനകം സിനിമയുടെ പാട്ട് കമ്പോസ് ചെയ്യുന്ന അര്‍ജുനന് മാസ്റ്റര്. ശ്രീകുമാരന് തമ്പി, രഞ്ജി പണിക്കര്, സംവിധായകന് ജയരാജ് എന്നിവര് സമീപം\n'അനാരോഗ്യകരമായ അവസ്ഥയിലാണ് അന്ന് അദ്ദേഹം കമ്പോസിങ്ങിന് ഇരുന്നത്. ഒരു കൈകൊണ്ട് മറ്റേ കൈ ഹാര്‍മോണിയത്തിനു മുകളില് എടുത്തു വച്ചാണ് അന്ന് അദ്ദേഹം കമ്പോസ് ചെയ്തത്. മനോഹരമായ ചില ഗാനങ്ങള്‍ക്കൊപ്പം മാസ്റ്ററുടെ എക്കാലത്തെയും പ്രിയപ്പെട്ട ഗാനം കൂടി സിനിമയില് ഉള്‍പ്പെടുത്തിയിരുന്നു. അത് ദാസേട്ടന് പാടി റീമിക്‌സ് ചെയ്തു.' ജയരാജ് ഓര്‍മ്മിക്കുന്നു.\nContent Highlights : director jayaraj remembers m k arjunan master composing in his movie bhayanakam


നിര്‍മാണ സാമഗ്രികളുടെ വില കുതിക്കുന്നു:താങ്ങാനാകാതെ സിമന്റ് വില | Kerala News\nHomeKeralaനിര്‍മാണ സാമഗ്രികളുടെ വില കുതിക്കുന്നു:താങ്ങാനാകാതെ സിമന്റ് വില\nനിര്‍മാണ സാമഗ്രികളുടെ വില കുതിക്കുന്നു:താങ്ങാനാകാതെ സിമന്റ് വില\nകൊച്ചി-സാധാരണക്കാരന്റെ പാര്‍പ്പിട സ്വപ്‌നങ്ങള്‍ക്ക് മീതെ കരിനിഴല് വീഴ്ത്തി നിര്‍മാണ സാമഗ്രികളുടെ വില കുതിക്കുന്നു. താങ്ങാനാകാതെ സിമന്റ് വില.\nകഴിഞ്ഞ ആറ് മാസത്തിനിടെ 50 മുതല് 70 രൂപ വരെയാണ് സിമന്റിന് വില ഉയര്‍ന്നത്. എല്ലാ കമ്പനികളുടെയും സിമന്റിന് വില കൂടിയിട്ടുണ്ട്. ഉല്‍പ്പാദനത്തിനാവശ്യമായ അസംസ്‌കൃത വസ്തുക്കളുടെ വിലക്കയറ്റമാണ് സിമന്റ് വില ഉയരാന് കാരണം. ഇന്ധന വിലയും കൂടുന്ന സാഹചര്യത്തില് സിമന്റ് വില കുറയാന് സാധ്യതയില്ലെന്നാണ് വ്യാപാരികള് പറയുന്നത്. കുറഞ്ഞ വിലക്ക് ലഭിച്ച സിമന്റ് കേരള തീരത്തെത്തുമ്പോള് 325 രൂപയാണ് ഇറക്കുമതി നിരക്കായി ഈടാക്കുന്നത്. കണ്ടെയ്‌നര് നിരക്കും ഇറക്ക് കൂലിയും വാഹന ചെലവും ഉള്‍പ്പെടെ കൂട്ടുമ്പോള് 390 മുതല് 400 രൂപ വരെയാണ് വില. വില കൂടിയ ഇനത്തിന് 470 രൂപ വരെയാണ് ചില്ലറ വില.\nസാധാരണക്കാരെ പോലെ തന്നെ നിര്‍മാണ കരാര് മേഖലയിലുള്ളവരെയും വിലക്കയറ്റം ബാധിച്ചിട്ടുണ്ട്. കോവിഡ് പ്രതിസന്ധിക്കിടയില് സിമന്റ് വില കൂടിയതോടെ വില്‍പ്പന കുറഞ്ഞതായി വ്യാപാരികള് പറയുന്നു. പ്രതിസന്ധി പരിഹരിക്കാന് സര്‍ക്കാറിനെ സമീപിച്ചെങ്കിലും കമ്പനികളുമായി നടത്തിയ ചര്‍ച്ച പരാജയമായിരുന്നു. കമ്പനികള് വില കുറക്കാന് തയ്യാറാകാത്ത അവസ്ഥയില് വില്‍പ്പന സാധ്യമല്ലെന്നാണ് വ്യാപാരികള് പറയുന്നത്. അസംസ്‌കൃത സാധനങ്ങളുടെ വില വര്‍ധനവും ഇന്ധന വിലയും വാഹന വാടകയിനത്തില് ചെലവ് കൂടിയതും വിതരണ മേഖലയിലും പ്രതിസന്ധി സൃഷ്ടിക്കുകയാണ്.\nകോവിഡ് കാലമായതിനാല് യൂണിറ്റുകളില് ഉല്‍പ്പാദന ശേഷി പൂര്‍ണമായി വിനിയോഗിക്കാനാകാത്തതും വില്‍പ്പന മുടങ്ങുന്നതിനാലും തങ്ങളെ നഷ്ടത്തിലാക്കുകയാണെന്ന് കമ്പനികളും പറയുന്നു. തമിഴ്‌നാട്, കര്‍ണാടക, ആന്ധ്ര പ്രദേശ് തുടങ്ങിയ സംസ്ഥാനങ്ങളെക്കാളും കേരളമാണ് സിമന്റ് കൂടിയ വിലയ്ക്ക് വാങ്ങുന്നത്. സിമന്റ് നിര്‍മാണ കമ്പനികള്‍ക്ക് ഏറ്റവും താല്‍പര്യമുള്ള വിപണി കേരളത്തിലേതാണ്.\nആന്ധ്ര പ്രദേശ്, ഗുജറാത്ത് എന്നിവിടങ്ങളില് നിന്നാണ് കേരളത്തിലേക്ക് കൂടുതലായി സിമന്റ് എത്തുന്നത്. അതേസമയം ആറ് മാസത്തിനിടെ കേരള പൊതുമേഖലാ സ്ഥാപനമായ മലബാര് സിമന്റ്‌സ് മാത്രമാണ് വില കുറച്ചത്. അഞ്ച് രൂപയുടെ കുറവ് വരുത്തിയത് ഈ മാസം ആദ്യമാണ്. ഉല്‍പ്പാദനം കൂട്ടി സിമന്റ് വിപണിയില് സംസ്ഥാന പൊതുമേഖലാ വിഹിതം 25 ശതമാനമായി ഉയര്‍ത്താനുള്ള ശ്രമങ്ങളും നടക്കുന്നുണ്ട്.\nകമ്പി, സ്റ്റീല്, പാറ തുടങ്ങി അനുബന്ധ ഉല്‍പ്പന്നങ്ങള്‍ക്കും ചെങ്കല്ല്, ഹോളോബ്രിക്‌സ്, ഷീറ്റ്, പ്ലംബിംഗ്, വയറിംഗ് സാമഗ്രികള്‍ക്കുമുണ്ടായ വില വര്‍ധനവും നിര്‍മാണ മേഖലയെ തളര്‍ത്തുകയാണ്.\nPrevious articleദുരന്തം വിതച്ച് കനത്ത മഴ; മുംബൈ മണ്ണിടിച്ചിലില് മരിച്ചവരുടെ എണ്ണം 23ആയി, രണ്ടുലക്ഷം രൂപ ധനസഹായം പ്രഖ്യാപിച്ച് പ്രധാനമന്ത്രി\nNext article18 വയസിന് മുകളിൽ പ്രായമുള്ള പകുതി പേർക്കും ആദ്യ ഡോസ് വാക്സിൻ നൽകി


അനധികൃത സ്വത്ത് സമ്പാദന കേസ്; ടോമിന് തച്ചങ്കരിക്കെതിരെ തുടര് അന്വേഷണമാകാമെന്ന് ഹൈക്കോടതി - Express Kerala\nകൊച്ചി: അനധികൃത സ്വത്ത് സമ്പാദന കേസില് ഡി ജി പി ടോമിന് ജെ തച്ചങ്കരിക്ക് എതിരെ സര്‍ക്കാര് പ്രഖാപിച്ച തുടര് അന്വേഷണം ആകാം എന്ന് ഹൈക്കോടതി. സര്‍ക്കാര് ഉത്തരവ് റദ്ദാക്കണമെന്ന് ആവശ്യപ്പെട്ടുള്ള ഹര്‍ജി ഹൈക്കോടതി തള്ളി. സര്‍ക്കാര് തീരുമാനത്തില് ഇടപെടേണ്ട സാഹചര്യമില്ലെന്നും ഹൈക്കോടതി വ്യക്തമാക്കി.\nടോമിന് തച്ചങ്കരി നല്‍കിയ അപേക്ഷയിലാണ് ഒമ്പത് വര്‍ഷം മുമ്പ് കുറ്റപത്രം സമര്‍പ്പിച്ച കേസില് സര്‍ക്കാര് തുടര് അന്വേഷണം പ്രഖാപിച്ചത്. വിജിലന്‍സിന്റെ പ്രാഥമിക അന്വേഷണത്തില് പാകപ്പിഴകള് ഉണ്ടെന്ന് കാണിച്ചായിരുന്നു തച്ചങ്കരിയുടെ പരാതി.\nഐ.ജിയെയും മുൻ ഡി.ഐ.ജിയെയും ചോദ്യം ചെയ്യും\nറൊണാള്‍ഡോയ്‌ക്കെതിരായ ലൈംഗികാതിക്രമ കേസ്; റദ്ദാക്കാന് യുഎസ് ജഡ്ജിയുടെ ശുപാര്‍ശ


ട്രെയിനുകളുടെ സമയമാറ്റം യാത്രക്കാർക്ക‌് ദുരിതമാകുന്നു | Malappuram | Kerala | Deshabhimani | Sunday Sep 9, 2018\nട്രെയിനുകളുടെ സമയമാറ്റം യാത്രക്കാർക്ക‌് ദുരിതമാകുന്നു\nപുതിയ റെയിൽവേ സമയപ്രകാരം പീക്ക് സമയത്തുള്ള ചെന്നൈ മംഗലാപുരം മെയിലും യശ്വന്ത്പുര് കണ്ണൂർ എക്സ്പ്രസും മിനിറ്റുകളുടെ വ്യത്യാസത്തിൽ സമയംമാറ്റിയ നടപടി പുനഃപരിശോധിക്കണമെന്ന് മലബാർ റെയിൽ യൂസേഴ്സ് ഫോറം ആവശ്യപ്പെട്ടു.\nമലബാറിലെ ബംഗളൂരു യാത്രക്കാരും പാലക്കാടുമുതൽ ഹ്രസ്വദൂര യാത്രക്കാരും നിത്യയാത്രക്കാരും ദിനേന ആശ്രയിക്കുന്ന യശ്വന്ത്പുര് കണ്ണൂർ എക്സ്പ്രസ് പഴയ സമയപ്രകാരം പാലക്കാടുനിന്നും ചെന്നൈ മെയിലിന്റെ തൊട്ടുമുന്നിൽ യാത്ര നടത്തിയിരുന്നു. കണ്ണൂർവരെയുള്ളവരുടെയും ബംഗളൂരുവിൽനിന്നുള്ളവരുടെയും ഇഷ്ട ട്രെയിൻ പൊടുന്നനെ ചെന്നൈ മെയിലിന് പിറകിലാക്കി തലതിരിഞ്ഞ പരിഷ്കാരമാണ് നടത്തിയത്.\nഅതേ സമയം ചെന്നൈ മംഗളൂരു സൂപ്പർ മെയിൽ പാലക്കാടുമുതൽ അരമണിക്കൂർ മുന്നോട്ട് ആക്കിയും പരിഷ്കരിച്ചു. ഫലത്തിൽ പാലക്കാട് കണ്ണൂർ സെക്ടറിലെ മൊത്തം യാത്രക്കാരെ ഇത് പ്രതികൂലമായി ബാധിക്കുന്നു.\nപാലക്കാടുനിന്നും ഒരേ റൂട്ടിലേക്ക് രണ്ട് ട്രെയിനുകൾ ചെറിയ വ്യത്യാസത്തിൽ പീക്ക് സമയത്ത് സർവീസ് നടത്തുകയും കൂടുതൽ സമയം എസ്കോർട്ടായി സ്റ്റോപ്പ് കുറഞ്ഞ ട്രെയിൻ പതുക്കെ പോവുകയുംചെയ്യുന്നത് പരിഹരിച്ചില്ലെങ്കിൽ പലരും ബസിനെ ആശ്രയിക്കുമെന്ന് യൂസേഴ്സ് ഫോറം ഭാരവാഹികളായ മുനീർ കുറുമ്പടി, എം സി മനോജ് കുമാർ, കെ അനിൽകുമാർ എന്നിവർ പറഞ്ഞു.\nമതസൗഹാർദ ഇഫ്താർ സംഗമം നടത്തി ക്ഷേത്രകമ്മിറ്റി\nആഹ്ലാദ പ്രകടനങ്ങൾക്ക് നിയന്ത്രണം\nഹമീദ് വധക്കേസ‌് പിടികിട്ടാപ്പുള്ളി 19 വർഷത്തിനുശേഷം അറസ്റ്റിൽ\nതിരൂർ ബ്ലോക്ക് വൈസ് പ്രസിഡന്റിനെതിരെ അവിശ്വാസ പ്രമേയം\nആരോഗ്യ ഇൻഷുറൻസ് പുതുക്കൽ: ജനങ്ങളുടെ ദുരിതം പരിഹരിക്കണം\nദമ്മാമിൽ നിന്നും കേരളത്തിലേക്കുള്ള യാത്രാദുരിതം പരിഹരിക്കണം: നവോദയ


മുത്വലാഖ് നിരോധനം ശരീഅത്ത് വിരുദ്ധം: സമസ്ത - MALABAR FLASH\nHome Kerala Malappuram News Samastha കേരളം കേരള വാര്‍ത്ത മുത്വലാഖ് നിരോധനം ശരീഅത്ത് വിരുദ്ധം: സമസ്ത\nമലപ്പുറം: സുപ്രിംകോടതി വിധി പ്രകാരമുള്ള മുത്വലാഖ് നിരോധനം ഇസ്‌ലാമിക ശരീഅത്തിനു വിരുദ്ധമാണെന്ന് സമസ്ത കേരളാ ജംഇയ്യത്തുല് ഉലമായുടേയും പോഷകഘടകങ്ങളുടേയും യോഗം പ്രസ്താവിച്ചു.[www.malabarflash.com]\nശരീഅത്തിനു അനുകൂലമായി പാര്‍ലമെന്റില് നിയമ നിര്‍മാണം നടത്താന് കേന്ദ്രഭരണകൂടം മുന്നോട്ടുവരണമെന്നും യോഗം ആവശ്യപ്പെട്ടു.\nത്വലാഖ് ഏറെ നിരുത്സാഹപ്പെടുത്തിയ മതമാണ് ഇസ്‌ലാം. പ്രത്യേക സാഹചര്യത്തില് മാത്രം നടത്തേണ്ട ത്വലാഖ് മൂന്നു ഘട്ടമായി നടത്തലാണ് ഏറ്റവും നല്ലരീതി. എന്നാല് മൂന്നുത്വലാഖ് ഒരുമിച്ച് ചൊല്ലിയാല് മൂന്നും സാധുവാകുമെന്ന് ഇസ്‌ലാമിക പ്രമാണങ്ങളുടെ അടിസ്ഥാനത്തില് സ്ഥിരപ്പെട്ടതാണ്. ആയിരത്തിനാനൂറ് വര്‍ഷം പാരമ്പര്യമുള്ളതും നിയമപരമായി സാധുതയുള്ളതുമാണ് മുത്വലാഖ് എന്ന് ഇന്ത്യന് ചീഫ് ജസ്റ്റിസ് ഈ വിധി പ്രസ്താവത്തില് നിരീക്ഷിച്ചത് പ്രത്യേകം ശ്രദ്ധേയമാണ്.\nഇക്കാര്യത്തില് തുടര്‍പ്രവര്‍ത്തനങ്ങളെ കുറിച്ച് ആലോചിച്ചു വേണ്ടത് ചെയ്യാനും മലപ്പുറത്ത് ചേര്‍ന്ന അടിയന്തിര യോഗത്തില് തീരുമാനിച്ചു. സമസ്ത കേരളാ ജംഇയ്യത്തുല് ഉലമാ പ്രസിഡന്റ് സയ്യിദ് മുഹമ്മദ് ജിഫ്‌രി മുത്തുകോയ തങ്ങള് അധ്യക്ഷനായി. ഏകോപന സമിതി കണ്‍വീനര് എം.ടി അബ്ദുല്ല മുസ്ലിയാര് സ്വാഗതം പറഞ്ഞു.\nസമസ്ത കേരള ജംഇയ്യത്തുല് ഉലമാ ട്രഷറര് സി.കെ.എം സ്വാദിഖ് മുസ്‌ലിയാര്, സെക്രട്ടറി പി.പി ഉമര് മുസ്‌ലിയാര് കൊയ്യോട്, വിവിധ പോഷക ഘടകങ്ങളെ പ്രതിനിധീകരിച്ച് സയ്യിദ് മുഹമ്മദ് കോയ തങ്ങള് ജമലുല്ലൈലി, ഡോ. ബഹാഉദ്ദീന് മുഹമ്മദ് നദ്‌വി കൂരിയാട്, കെ ഉമര് ഫൈസി മുക്കം, എ.വി അബ്ദുറഹ്മാന് മുസ്‌ലിയാര്, അബ്ദുല് ഹമീദ് ഫൈസി അമ്പലക്കടവ്, ഓണംപിളളി മുഹമ്മദ് ഫൈസി, പി.എ ജബ്ബാര് ഹാജി, നാസര് ഫൈസി കൂടത്തായി, സത്താര് പന്തലൂര്, കെ.എച്ച് കോട്ടപ്പുഴ, ഷാഹുല് ഹമീദ് മേല്‍മുറി, അഡ്വ. യു.എ ലത്തീഫ്, അഡ്വ. മുഹമ്മദ് ത്വയ്യിബ് ഹുദവി സംബന്ധിച്ചു. സമസ്ത വിദ്യാഭ്യാസ ബോര്‍ഡ് മാനേജര് കെ മോയിന്‍കുട്ടി മാസ്റ്റര് നന്ദി പറഞ്ഞു.


ഇത്തവണ ഈ പ്രശസ്തമായ മരിയന് തീര്‍ത്ഥാടന കേന്ദ്രത്തില് എട്ടുനോമ്പിന് ആഘോഷങ്ങളുണ്ടാവില്ല : Marian Pathram\nബാംഗ്ലൂര്: ബാംഗ്ലൂര് ശിവാജി നഗറിലെ പ്രശസ്തമായ മരിയന് തീര്‍ത്ഥാടന കേന്ദ്രത്തില് ഇത്തവണ എട്ടുനോമ്പ് തിരുനാള് ആഘോഷങ്ങളില്ലാതെ കടന്നുപോകും. കോവിഡിന്റെ പശ്ചാത്തലത്തില് ഗവണ്‍മെന്റിന്റെയും പോലീസിന്റെയും നിര്‍ദ്ദേശപ്രകാരമാണ് വിശ്വാസികളുടെ പങ്കാളിത്തമില്ലാതെ തിരുനാള് ആഘോഷിക്കാന് തീരുമാനിച്ചിരിക്കുന്നതെന്ന് ആര്‍ച്ച് ബിഷപ് പീറ്റര് മച്ചാഡോ വാര്‍ത്താസമ്മേളനത്തില് അറിയിച്ചു.\nഎന്നാല് ഡിജിറ്റല് പ്ലാറ്റ് ഫോമിലൂടെ വിവിധ ആത്മീയ പരിപാടികള് ലൈവ് സ്ട്രീമിങ്ങിലൂടെ വിശ്വാസികള്‍ക്ക് പങ്കെടുക്കാന് കഴിയുന്നവിധത്തില് ക്രമീകരിച്ചിട്ടുമുണ്ട്. വിശ്വാസികളെല്ലാവരും വീടുകളില് തന്നെ പ്രാര്‍ത്ഥനയോടെ കഴിഞ്ഞാല് മതിയെന്നും ആര്‍ച്ച് ബിഷപ് ഓര്‍മ്മിപ്പിച്ചു. ഇംഗ്ലീഷ്, കന്നഡ, തമിഴ്, കൊങ്കിണി, മലയാളം ഭാഷകളിലായി വിശുദ്ധ കുര്‍ബാനകള് യഥാക്രമം 6,7,8,9,10 മണിക്ക് അര്‍പ്പിക്കും. 11 മണിക്ക് രോഗികള്‍ക്കായി പ്രത്യേക കുര്‍ബാന ഉണ്ടായിരിക്കും. എല്ലാ ദിവസവും വൈകുന്നേരം ജപമാലയും ലുത്തീനിയായും ഉണ്ടായിരിക്കും.\n17 ാം നൂറ്റാണ്ടില് തമിഴ് നാട്ടില് നിന്ന് വന്ന ഏതാനും ക്രൈസ്തവരാണ് ഇവിടെ കന്യാമാതാവിന്റെ നാമത്തില് ദേവാലയം പണിതതും മരിയഭക്തിക്ക് തുടക്കം കുറിച്ചതും.


എന്തും സഹിക്കാൻ തയ്യാറായ നന്മ നിറഞ്ഞവൻ – Nelson MCBS\nജോസഫ് ചിന്തകൾ 184\nജോസഫ് എന്തും സഹിക്കാൻ തയ്യാറായ നന്മ നിറഞ്ഞവൻ\nഡാനീഷ് തത്വചിന്തകനായ സോറെൻ കീർക്കെഗാഡ് (1813-1855) നന്മയുള്ള മനുഷ്യൻ്റെ ലക്ഷണത്തെപ്പറ്റി ഇപ്രകാരം പറയുന്നു: ” ഒരു മനുഷ്യൻ യഥാർത്ഥത്തിൽ നന്മയായത് ആഗ്രഹിക്കുന്നുണ്ടെങ്കിൽ ആ നന്മയ്ക്കു വേണ്ടി സകലതും ചെയ്യാൻ മനസ്സു കാണിക്കണം. അല്ലെങ്കിൽ ആ നന്മയ്ക്കു വേണ്ടി എന്തും സഹിക്കാൻ തയ്യാറാവണം.” യൗസേപ്പിതാവിൻ്റെ ജീവിതത്തെ ഈ ലക്ഷണങ്ങളിലൂടെ നോക്കിക്കാണുമ്പോൾ നന്മ നിറഞ്ഞ മനുഷ്യനായിരുന്നു ഈശോയുടെ വളർത്തു പിതാവ്.\nനന്മ നിറഞ്ഞ മനുഷ്യൻ ഒന്നാമതായി നന്മയ്ക്കു വേണ്ടി സകലതും ചെയ്യാൻ മനസ്സു കാണിക്കുന്നു. നന്മ നിറഞ്ഞ യൗസേപ്പിതാവ് പ്രപഞ്ചം കണ്ട ഏറ്റവും വലിയ നന്മയായ മനുഷ്യവതാരം ചെയ്ത ഈശോയ്ക്കു വേണ്ടി സകലതും ചെയ്യാൻ മനസ്സു കാണിക്കുന്നു. ആ നന്മയ്ക്കു വേണ്ടി രാത്രികൾ പകലുകൾ ആക്കുന്നു, പലായനങ്ങൾ പതിവാക്കുന്നു, നിതാന്ത ജാഗ്രത ജീവിത താളമാകുന്നു. ദൈവപുത്രൻ്റെ നന്മയ്ക്കു വേണ്ടി മനുഷ്യ സാധ്യമായതെല്ലാം അവൻ ചെയ്യുന്നു.\nരണ്ടാമതായി ഈശോയ്ക്കു വേണ്ടി എന്തും സഹിക്കാൻ തയ്യാറാകുന്നു. ഈ സഹനത്തിൽ സ്നേഹം നിരന്തരം നിറഞ്ഞു കവിഞ്ഞൊഴുകിയിരുന്നു. അതിനാലാണ് പന്ത്രണ്ടാം വയസ്സിൽ ഈശോയെ കാണാതായപ്പോൾ മൂന്നു ദിവസത്തെ യാത്രക്കൊടുവിൽ യൗസേപ്പും മറിയവും ഈശോയ കണ്ടെത്തിയപ്പോൾ ആത്മനിർവൃതി അണയുന്നത്.\nയാസേപ്പിതാവിനു നസറത്തിലെ തൻ്റെ കുടുംബവും വലിയ നന്മയായിരുന്നു. ആ കുടുംബത്തിനു വേണ്ടി നന്മ ചെയ്തും ആ കുടുംബത്തിനു വേണ്ടി സഹനങ്ങൾ ഏറ്റെടുത്തും അവൻ മാതൃകയായി.\nനന്മ നിറഞ്ഞ വ്യക്തികളാകാൻ വിശുദ്ധ യൗസേപ്പിതാവിൻ്റെ മാതൃക നമുക്കു സ്വന്തമാക്കാം


പോലീസ് സേനാംഗങ്ങള്‍ക്കും കുടുംബത്തിനും ക്യാന്‍സര് പരിശോധന\nരാജ്യത്ത് ആദ്യമായി സംസ്ഥാന പൊലീസ് സേനയിലെ മുഴുവന് പേര്‍ക്കും അവരുടെ കുടുംബാംഗങ്ങള്‍ക്കുമായി കാന്‍സര് പരിശോധന നടത്തുന്നു. കേരള പ്പിറവി ദിനത്തില് സംസ്ഥാന തല ഉദ്ഘാടനം ചന്ദ്രശേഖരന് നായര് സ്റ്റേഡിയത്തിലെ ഒളിമ്പ്യാ ചേംബറില് നടക്കും.\n19 പൊലീസ് ജില്ലകളിലെ മുഴുവന് പൊലിസുകാര്‍ക്കും അവരുടെ കുടുംബാംഗങ്ങള് ക്കുമായി ഓറല് ക്യാന്‍സര്, സ്തനാര് ബുദം, സെര്‍വിക്കല് ക്യാന്‍സര് എന്നിവയ്ക്കായുള്ള പ്രാഥമിക പരിശോധനയാണ് നടത്തുന്നത്. സ്വസ്തി ഫൗണ്ടേഷന്, ശാന്തിഗിരി ,ഇന്ത്യന് മെഡിക്കല് അസോസിയേഷന്, ട്രിവാന്‍ഡ്രം ഓങ്കോളജി ക്ലബ്, റീജിയണല് കാന്‍സര് അസോസിയേഷന്, തിരുവനന്തപുരം മെഡിക്കല് കോളജ്, ഗവ. ഡന്റല് കോളജ്, ബിലീവേഴ്‌സ് ചര്‍ച്ച് മെഡിക്കല് കോളജ്, ഗോകുലം മെഡിക്കല് കോളജ്, മലബാര് കാന്‍സര് കെയര് സൊസൈറ്റി എന്നിവരുടെ സഹകരണത്തോടെയാണ് ആറ് മാസത്തിലധികം നീണ്ടു നില്‍ക്കുന്ന സംസ്ഥാന വ്യാപകമായ പരിശോധന നടത്തുന്നത്.\n200 ലധികം കാന്‍സര് വിദഗ്ധരും 500 പാരാ മെഡിക്കല് സ്റ്റാഫുകളുടെയും സഹകരണത്തോ ടെയാണ് വിപുലമായ പരിശോധന ക്യാമ്പുകള് നടത്തുന്നത്. പരിശോധനയില് തുടര് ചികിത്സ വേണ്ടി വരുന്നവര്‍ക്ക് വിവിധ ആശുപത്രികളില് സൗജന്യമായി ചികിത്സ നല്‍കും.\nകാസര്‍കോട്, വയനാട്, മലപ്പുറം കണ്ണൂര് എന്നി ജില്ലകളിലെ പൊലീസ് സേനാംഗങ്ങള്‍ക്ക് സ്വസ്തി ഫൗണ്ടേഷനും മലബാര് കാന്‍സര് കെയര് സൊസൈ റ്റിയും ശാന്തിഗിരിയും ചേര്‍ന്നാണ് പരിശോധന നടത്തുന്നത്.


അഞ്ചല്.: രാഹുലന്റെ വെറും തോന്നലുകള്\nഎഴുതിയത് അഞ്ചല്‍ക്കാരന് at 3:00 AM\nപുതിയ പോസ്റ്റ്. കഥപോലൊന്ന്.\nFriday, June 20, 2008 3:22:00 AM\nഈയൊരു പ്രശ്നം -ഇത്രേം വഷ്ളായിട്ടില്ലെങ്കിലും- എനിക്കുണ്ടെന്ന് പെണ്ണുമ്പിള്ള കുറേ കാലമായി പറയുന്നു.. :)\nFriday, June 20, 2008 5:43:00 AM\nFriday, June 20, 2008 7:44:00 AM\nഈ തോന്നലുകള് നന്നായി തന്നെ അവതരിപ്പിച്ചിരിക്കുന്നു....ഇത്തരം തോന്നലുകള് നേരിയ തോതിലെങ്കിലും ഉള്ള ഒരു സുഹൃത്തിനെ എനിക്കറിയാം......:)\nFriday, June 20, 2008 9:47:00 AM\nഈ അസുഖം എനിക്കുള്ളതാണ്.\nരണ്ട് മൂന്ന് കാര്യങ്ങളിലേയുള്ളൂ...ഒന്ന് കാറിന്റെ ഡോര് ലോക്ക് ചെയ്തോന്ന്. പിന്നെ ഉറങ്ങുന്നതിന് മുന്‍പും പിന്‍പും, എങ്ങടെങ്കിലും യാത്ര പോണേനു മുന്‍പും വീടിന്റെ വാതിലുകള് പൂട്ടിയോന്ന്, പിന്നെ പരീക്ഷ കഴിയുമ്പോള് ക്വസ്റ്റ്യന് നമ്പറും, സ്റ്റുഡന്റ് നമ്പറും എഴുതിയിരുന്നോന്ന്!\nവളരെ പെട്ടെന്നാണ് ഞാന് കാര്യങ്ങള് ചെയ്യുന്നത്, മനസ്സില് എപ്പോളും വേറെ എന്തെങ്കിലും ചിന്തിച്ചു കൊണ്ടുമിരിക്കും, സോ ഇതൊക്കെ ചെയ്തുകൊണ്ടിരിക്കുമ്പോള് ശ്രദ്ധയോടെ ചെയ്യാറില്ല..അതാ പ്രശ്നം എന്ന് തോന്നുന്നു.\nഡോറ് ലോക്ക് ചെയ്തൂന്ന് ഷുവര് ആക്കാന് ഞാനിപ്പോള് ഒരു പരിപാടി ചെയ്യും.\nപൂട്ടിക്കഴിഞ്ഞിട്ട്, ഹാന്‍ഡിലില് പിടിച്ച് ഉറക്കെ സ്വയം ഒരു ക്വസ്റ്റ്യന് ചോദിക്കും.\nഎന്നിട്ട് ചെക്ക് ചെയ്തിട്ട് ഉത്തരം പറയും "പൂട്ടി".\nFriday, June 20, 2008 10:33:00 AM\nഎല്ലാര്‍ക്കും കുറച്ചെങ്കിലും ഉള്ള പ്രശ്നം അല്ലേ ഇത്? കതക് പൂട്ടിയത് പല പ്രാവശ്യം ഉറപ്പാക്കുന്ന ഒരു സുഹൃത്ത് എനിക്കും ഉണ്ട്.. പക്ഷേ ഇത്രേം അപകടം ഇല്ല.. എന്തായാലും കഥ രസകരമായി..\nഇതു ഇത്ര കൂടിയ തോതിലല്ലെന്കിലും ഒരുമാതിരി പുരുഷന്മാര്‍ക്കൊക്കെ ഉള്ള ഒരു അസുഖം ആണ്. നന്നായി കഥ പറഞ്ഞിരിക്കുന്നു.\nരാഹുലന്റെ മറവി/ഉത്ക്കണ്ഠ രോഗം ഭംഗിയായി അവതരിപ്പിച്ചിരിക്കുന്നു.\nഈ അസുഖത്തിനെ ഒ.സി.ഡി എന്നാണ് വിളിക്കുന്നത്. കഴിഞ്ഞയാഴ്ച ഒരാളെ ഞാന് കണ്ടിരുന്നു. മരുന്നുകള് ഉപയോഗിക്കാറുണ്ട്.\nകൂടിതല് വിവരങ്ങള് ഇവിടെ.\n:( എനിക്കും ഈ പ്രശ്നം ഉണ്ട്. വീട് പൂട്ടല്, ഗ്യാസ് ഓഫ് ആക്കല് തുടങ്ങിയ സാധാ കാര്യങ്ങളില് തന്നെ. രാഹുലിനോട് ഡോക്ടര് പറഞ്ഞ അതെ പരിപാടി തന്നെ എന്റേം മരുന്ന്.പക്ഷെ ഇതിത്ര നീറുന്ന പ്രശ്നമായി തോന്നിയിരുന്നില്ല ( ഇനിയിപ്പോ നാളെ തൊട്ടു ലാസ്റ്റ് സുകുവിന്റെ ഫോണ് കാള് മനസ്സില് വരുമോ ഈശ്വരാ :(( )\nഎനിക്ക് മാത്രമല്ല എന്റെ സുഹൃത്തിനും ഈ ശീലം കണ്ടു. വീട് പൂട്ടി ലിഫ്ടിനടുതെതിയപ്പോ തിരിച്ചു ചെന്നത് കണ്ടു ഞാന് ചിരിച്ചപ്പോള് അവള് ചമ്മി പറഞ്ഞു "ഒരു ഉറപ്പിന്" എന്ന്.(ഞാന് ചിരിച്ചത് സെയിം പിച്ച് ഓര്ത്താ :D )\nBTW ആക്ച്വലി എന്താ ചെയ്യാ ഈ സംശയരോഗം ഒഴിവാക്കാന്? അരവിന്ദ് പറഞ്ഞപോലെ "ഡോര് ലോക്കിയോടെയ്??? " എന്ന് മോണോആക്ട് തന്നെ വേണോ?\nഈയൊരു പ്രശ്നം ഏറെക്കുറെ പേര്‍ക്കും ഉണ്ടെന്ന് തോന്നുന്നു. എന്തായാലും എനിക്കും എന്‍റെ ഭാര്യയ്ക്കും ഈയൊരു പ്രശ്നം അത്യാവശ്യത്തിനുണ്ട്.\nരണ്ട് പേരും മാറി മാറി പലവട്ടം പൂട്ടുന്ന ഗ്യാസ് സിലിണ്ടര് അടുത്ത ദിവസം തുറക്കാന് നല്ലൊരു അദ്ധ്വാനം തന്നെ വേണ്ടി വരാറുണ്ട്.\nസ്വിച്ച്, ഡോര്... തുടങ്ങിയവയെ രണ്ട് മൂന്നു തവണയെങ്കിലും തൊട്ടു തലോടിയില്ലെങ്കില് ഉറക്കം വരാന് വല്ലാത്ത പാടാ :)\nഇതൊരു തരം മാനസീകപ്രശ്നമാണെന്ന് വായിച്ചിരുന്നു. പക്ഷെ ചിലപ്പോള്, ചിലപ്പോഴെങ്കിലും ഈ സംശയം നമ്മളെ സഹായിക്കാറുണ്ട്.\nഈ സംശയം അനുഗ്രഹമായി തീര്‍ന്ന ഒരു സംഭവം ഇവിടെയുണ്ട്\nമറവി എന്ന ' അസുഖ ' മല്ല ആത്മവിശ്വാസത്തിന്‍റ്റെ കുറവാണ് രാഹുലന്‍മാരുടെ പ്രശ്നം ആത്മ വിശ്വാസം വളര്‍ത്തി ഇതില് നിന്നും രക്ഷപ്പെടാം.\nമാര്‍ഗ്ഗം ഒന്ന്: മനസ്സിന്‍റ്റെ തോന്നലനെ അംഗീകരിക്കുക! പക്ഷെ തോന്നല് പരിശോധിക്കാന് തയ്യാറാവാതിരിക്കുക , അതൊരു തോന്നലാവാം എന്ന അര്‍ത്ഥത്തിലല്ല മറിച്ച് തോന്നല് ശരിയായാല് തന്നെ അതിന്‍റ്റെ ഫലം അനുഭവിക്കാന് തയ്യാറാണ് എന്ന രീതിയില് മെല്ലെ ഇതില് നിന്നും മോചിതനാവാം.\nഇതിന് പകരമായി മനസ്സനെ അടിച്ചമര്‍ത്താന് നിന്നാല് , അതായത് അതൊരു തോന്നല് മാത്രമാണ് എന്ന ഉറപ്പോടെ ചെക്ക് ചെയ്യാതിരുനാല് ( ഡോക്ടര് പറഞ്ഞതുപോലെ ) പിന്നീട് മനസ്സിന്‍റ്റെ തന്നെ പ്രതികാര ബുദ്ധിയാവും പ്രവര്‍ത്തിക്കുക ഫലം ഇത്തരത്തിലുള്ള ഗാസ് സ്റ്റവ് ശരിക്കും തുറന്ന് കിടക്കുകയും ചെയ്യും.\nപക്ഷെ മനസ്സിന്‍റ്റെ തോന്നലിനെ അംഗീകരിക്കലിലൂടെ , പുറത്തിറങ്ങിയാല് വരില്ലെന്നത് ഉപബോധമനസ്സിലുള്ളതിനാല് ആദ്യം തന്നെ ' ശരിക്കും ' പരിശോധിച്ചായിരിക്കും പുറത്തിറങ്ങുന്നത്. പതിയെ ഈ തോന്നലുകളില് നിന്നും രക്ഷനേടാം.\nഇപ്പോള് കാറ് ലോക്കല്ലല്ലോ എന്ന തോന്നലുണ്ടയാല് , കാറില് മണല് കയറും പിറ്റേന്ന് ആദ്യം എനോക്ക് പെട്രോല് സ്റ്റേഷനില് പോകേണ്ടി വരും കാറ് കഴുകാന് ; ആരെങ്കിലും കട്ടെടുത്താല് പിറ്റേന്ന് ടാക്സിയില് പോകാം എന്നും കരുതി കിടന്നുറങ്ങും.\nവീടിന്‍റ്റെ വാതില് അടച്ചില്ല എന്ന തോന്നലുണ്ടായാല് , കള്ളന് കയറാം കയറിയാല് എന്തൊക്കെ പോകും എന്നതിന്‍റ്റെ ഒരു ഏകദേശ വിവരങ്ങളും ചിന്തിച്ച് ഞാന് യാത്ര തുടരും.\nഅഞ്ചലേ നല്ല പോസ്റ്റ്.


ലക്ഷദ്വീപ് അഡ്മിനിസ്‌ട്രേറ്റര്‍ക്ക് തിരിച്ചടി; രണ്ട് വിവാദ ഉത്തരവുകള് ഹൈക്കോടതി സ്‌റ്റേ ചെയ്തു – Chandrika Daily\nBy web desk3Tuesday June 22, 2021 16:44 pm\nഅഡ്മിനിസ്‌ട്രേറ്റര് പ്രഫുല് പട്ടേലിന്റെ നടപടികളെ ചോദ്യം ചെയ്തുകൊണ്ടുള്ള പൊതു താത്പര്യ ഹര്‍ജിയിലാണ് ചീഫ് ജസ്റ്റിസ് അധ്യക്ഷനായ ഡിവിഷന് ബെഞ്ചിന്റെ നടപടി\nകൊച്ചി: ലക്ഷദ്വീപ് അഡ്മ്‌നിസ്‌ട്രേറ്ററുടെ രണ്ട് വിവാദ ഉത്തരവുകള് ഹൈക്കോടതി സ്‌റ്റേ ചെയ്തു.സ്‌കൂളുകളുടെ ഉച്ചഭക്ഷണ മെനുവില് നിന്ന് ബീഫും ചിക്കനും ഒഴിവാക്കിക്കൊണ്ടുള്ള ഉത്തരവ്, ഡയറി ഫാമുകള് അടച്ചുപൂട്ടാനുള്ള ഉത്തരവ് എന്നിവയാണ് സ്റ്റേ ചെയ്തിരിക്കുന്നത്. ഈ രണ്ട് ഉത്തരവുകളിലും കേന്ദ്രം എതിര് സത്യവാങ്മൂലം സമര്‍പ്പിക്കുന്നതുവരെ തുടര് നടപടികള് ഉണ്ടാകരുത് എന്നും ഹൈക്കോടതി വ്യക്തമാക്കി.\nഅഡ്മിനിസ്‌ട്രേറ്റര് പ്രഫുല് പട്ടേലിന്റെ നടപടികളെ ചോദ്യം ചെയ്തുകൊണ്ടുള്ള പൊതു താത്പര്യ ഹര്‍ജിയിലാണ് ചീഫ് ജസ്റ്റിസ് അധ്യക്ഷനായ ഡിവിഷന് ബെഞ്ചിന്റെ നടപടി. ദ്വീപ് നിവാസിയായ അജ്മലാണ് ഹര്‍ജി നല്‍കിയത്.\nകേന്ദ്രസര്‍ക്കാരിന് എതിര് സത്യവാങ്മൂലം സമര്‍പ്പിക്കാനുള്ള സമയം കോടതി നല്‍കിയിട്ടുണ്ട്. അടുത്തയാഴ്ച കേസ് വീണ്ടും പരിഗണിക്കും. ലക്ഷദ്വീപ് അഡ്മിനിസ്‌ട്രേറ്ററുടെ ഈ രണ്ട് വിവാദ ഉത്തരവുകള്‍ക്ക് എതിരെ ദ്വീപില് വലിയ പ്രതിഷേധമാണ് ഉയര്‍ന്നത്.\nഫോണ് ചോര്‍ത്തല് രാജ്യദ്രോഹം; പെഗാസസ് വാങ്ങിയോ എന്ന് കേന്ദ്രം വ്യക്തമാക്കണം: രാഹുല് ഗാന്ധി\nപിറന്നാള് ആഘോഷിക്കാന് പണമില്ല, ബൈക്കെടുത്ത് യുവതിയുടെ കമ്മല് തട്ടിപ്പറിച്ചു; എഞ്ചിനീയര് അറസ്റ്റില്


'ഇ.മ.യൗ വല്ലാത്തൊരനുഭവമാണ് പകര്‍ന്നുതന്നത്'; സിനിമയുടെ പുതുതുടിപ്പുകള്‍ക്കൊപ്പം സഞ്ചരിക്കുവാന് ലഭിക്കുന്ന ഈ ഭാഗ്യത്തിന് എല്ലാവര്‍ക്കും നന്ദിയെന്ന് ശാരദക്കുട്ടി | Reporter Live\n‘ഇ.മ.യൗ വല്ലാത്തൊരനുഭവമാണ് പകര്‍ന്നുതന്നത്’; സിനിമയുടെ പുതുതുടിപ്പുകള്‍ക്കൊപ്പം സഞ്ചരിക്കുവാന് ലഭിക്കുന്ന ഈ ഭാഗ്യത്തിന് എല്ലാവര്‍ക്കും നന്ദിയെന്ന് ശാരദക്കുട്ടി\nBy Web Desk\tMay 16, 2018 8:50 am A+ A-\nകൊച്ചി: ലിജോ ജോസ് പെല്ലിശ്ശേരിയുടെ ‘ഈ.മ.യൗ’ എന്ന ചിത്രം വല്ലാത്തൊരനുഭവമാണ് പകര്‍ന്നുതന്നതെന്ന് എഴുത്തുകാരി ശാരദക്കുട്ടി. ഈ.മ.യൗവില് കണ്ട ഓരോ മുഖവും ഓരോ കാഴ്ചയും നമ്മുടെ അന്തരീക്ഷത്തിലാകെ ഗൗരവമുള്ള, നല്ല സിനിമയുടെ വലിയ സാധ്യതകള് ഉണ്ടെന്ന് ഓര്‍മ്മിപ്പിക്കുന്നുവെന്നും, സിനിമയുടെ പുതു തുടിപ്പുകള്‍ക്കൊപ്പം സഞ്ചരിക്കുവാന് ലഭിക്കുന്ന ഈ ഭാഗ്യത്തിന് എല്ലാവര്‍ക്കും നന്ദിയെന്നും ശാരദക്കുട്ടി ഫെയ്‌സ്ബുക്കില് കുറിച്ചു.\nഒരു ശവഘോഷയാത്രയുടെ അതി മനോഹരമായ വിദൂര ദൃശ്യത്തില് തുടങ്ങി കണ്ണുനീരിലും മഴയിലും ചെളിയിലും ചതുപ്പിലും കുഴഞ്ഞ മറ്റൊരു ശവമടക്കിന്റെ സമീപ ദൃശ്യത്തിലവസാനിക്കുന്നു ഈ.മ.യൗ എന്ന ചലച്ചിത്രം. അതിനു ശേഷം മിനിട്ടുകളോളം സ്‌ക്രീനില് തങ്ങി നില്‍ക്കുന്ന ഇരുട്ടും മൂകതയും, എഴുന്നേല്‍ക്കാനും മറന്ന് പ്രേക്ഷകര്. മരണമെന്ന വലിയ ദാര്‍ശനിക പ്രശ്‌നത്തെത്തന്നെ ഫലിതമയമാക്കുന്ന ഗൃഹാന്തരീക്ഷ ദൃശ്യങ്ങള്, സിജെ തോമസിന്റെ ക്രൈം നാടകത്തിന്റെ പല ഭാഗങ്ങളും ഓര്‍മ്മയിലെത്തിച്ചു.\nസിനിമ തീരുവോളം അലമുറയിടുന്ന പെണ്ണുങ്ങളുടെ ശബ്ദത്തിനിടയില് അതിലും ശബ്ദത്തില് കേള്‍ക്കാനാവുന്നുണ്ട് ഈശിയുടെ നെഞ്ചിടിപ്പുകള്. വാവച്ചന്റെ അപ്പനെ പോലെ, വാവച്ചനെ പോലെ, ഈശിയും തനിയെ ഇരുന്ന് സംസാരിച്ചു തുടങ്ങുന്നുണ്ട്. മഴയിലും കാറ്റിലും കലങ്ങിയ അന്തരീക്ഷത്തിലും ഈശിയോട്, മരിച്ചു പോയ വാവച്ചന് അവ്യക്ത ശബ്ദത്തില് സംസാരിക്കുന്നുണ്ട്. ഒരുറക്കം കഴിഞ്ഞെഴുന്നേറ്റിട്ടും ഈശിയേ ഈശിയേ എന്ന നിലവിളി എന്റെ ചെവിയില് നിലക്കുന്നില്ല. അതു പോലെ ഈശിയുടെ തിണ്ണയിലെ കത്താതെ മിന്നി മിന്നി നില്‍ക്കുന്ന ആ ട്യൂബ് ലൈറ്റും.\nപൊലീസ് സ്റ്റേഷനിലെ യാത്രയയപ്പു രംഗവും പൊലീസ് സ്റ്റേഷനില് നിന്ന് കരഞ്ഞു കുതിര്‍ന്നിറങ്ങിപ്പോകുന്ന വിനായകന്റെ അയ്യപ്പനും വീണ്ടും സിജെയുടെ ക്രൈം നാടകം വായിച്ച പിരിമുറുക്കത്തിലേക്കു കൊണ്ടുപോയി. ലിജോ ജോസ് പെല്ലിശ്ശേരി സിജെയുടെ കൈ പിടിച്ചു നടക്കുന്നതായി തോന്നി. വല്ലാത്തൊരനുഭവമാണത് പകര്‍ന്നു തന്നത്. തന്നെ ഉപയോഗിക്കുന്ന വൃത്തികെട്ട കാമുകനെ ഈശിയുടെ സഹോദരി തിരിച്ചറിയുന്ന രംഗത്തിനു ശേഷമുള്ള അവളുടെ കരച്ചിലാണ് ഉള്ളില് തട്ടിയ മറ്റൊരു കരച്ചില്. എനിക്കിനി ആരുണ്ടപ്പാ എന്ന നിലവിളിക്ക് എത്ര മാനങ്ങള്. ആ വേദന തിരിച്ചറിയുവാനാകുന്നത് സബേത്തിനുമാത്രം. അവളുടെ ഒറ്റ ഒരു നോട്ടവും ക്യാമറ ഒപ്പിയെടുക്കുന്നു.\nചെമ്പന് വിനോദ്, വിനായകന്, പൗളി, ദിലീഷ് പോത്തന്, സബേത്ത്, വാവച്ചന്. മരണ വീട്ടിലെ ആദ്യവസാനക്കാരന് മണിക്ക്, പിന്നെ ആള്‍ക്കൂട്ടത്തില് കണ്ട ഓരോ മുഖവും ഓരോ കാഴ്ചയും നമ്മുടെ അന്തരീക്ഷത്തിലാകെ ഗൗരവമുള്ള, നല്ല സിനിമയുടെ വലിയ സാധ്യതകള് ഉണ്ടെന്ന് ഓര്‍മ്മിപ്പിക്കുന്നു. ഷൈജു ഖാലിദിന്റെ ക്യാമറ, പി എഫ് മാത്യൂസിന്റെ തിരക്കഥ ഈ.മ.യൗ വിനെ മറക്കാനാകാത്ത അനുഭവമാക്കി. തീയേറ്ററിനുള്ളിലനുഭവിച്ച മഴയുടെയും കാറ്റിന്റെയും മരങ്ങളുടെയും ശബ്ദം സിനിമ കഴിഞ്ഞ് പുറത്തെ വെയിലിലേക്കിറങ്ങിയിട്ടും ചെവിയില് അലമുറയിടുകയായിരുന്നു. ശബ്ദസംവിധാനം രംഗനാഥന് എന്നാണ് ഓര്‍മ്മയില്. സിനിമയുടെ പുതു തുടിപ്പുകള്‍ക്കൊപ്പം സഞ്ചരിക്കുവാന് ലഭിക്കുന്ന ഈ ഭാഗ്യത്തിന് എല്ലാവര്‍ക്കും നന്ദി, ശാരദക്കുട്ടി കൂട്ടിച്ചേര്‍ത്തു.


മലപ്പുറത്തെ സ്ഥാനാർത്ഥിത്വം; പിന്തിരിഞ്ഞോടാതെ നീതിക്കു വേണ്ടിയുള്ള പോരാട്ടത്തിൽ ഉറച്ചുനിൽക്കും: ഡോ. തസ്‌ലീം റഹ്‍മാനി - K-onenews\nHome Gulf മലപ്പുറത്തെ സ്ഥാനാർത്ഥിത്വം; പിന്തിരിഞ്ഞോടാതെ നീതിക്കു വേണ്ടിയുള്ള പോരാട്ടത്തിൽ ഉറച്ചുനിൽക്കും: ഡോ. തസ്‌ലീം റഹ്‍മാനി\nജിദ്ദ: (www.k-onenews.in) മലപ്പുറം പാർലമെന്റ് ഉപതെരഞ്ഞെടുപ്പിലെ സ്ഥാനാർത്ഥിയായ ഞാൻ\nവ്യക്തി താല്പര്യത്തിന്റെ പേരിൽ പിന്തിരിഞ്ഞോടാതെ നീതിക്കു വേണ്ടിയുള്ള പോരാട്ടത്തിൽ ഉറച്ചുനിൽക്കാനുള്ള വേദിയായി ഇതിനെ പ്രയോജനപ്പെടുത്തുമെന്ന് എസ്.ഡി.പി.ഐ ദേശീയ സെക്രട്ടറിയും മലപ്പുറം ലോക്സഭാ മണ്ഡലത്തിലെ സ്ഥാനാർത്ഥിയുമായ ഡോ.തസ്‌ലീം അഹമ്മദ് റഹ്‌മാനി.\nഇന്ത്യൻ സോഷ്യൽ ഫോറം ഇന്ത്യൻ സോഷ്യൽ ഫോറം സൗദി നാഷണൽ കമ്മിറ്റി സംഘടിപ്പിച്ച തെരഞ്ഞെടുപ്പ് കൺവെൻഷനിൽ മുഖ്യപ്രഭാഷണം നടത്തുകയായിരുന്നു അദ്ദേഹം. മലപ്പുറത്തെ ജനതയോടും രാജ്യത്തോടുമുള്ള കടപ്പാട് മനസ്സിലാക്കിക്കൊണ്ടാണ് താൻ ഇവിടേക്ക് വന്നത്. രാജ്യത്തിൻറെ സ്വാതന്ത്ര്യത്തിനു വേണ്ടി ത്യാഗം സഹിച്ചവരുടെ രണഭൂമിയായ മലപ്പുറത്തെപ്പോലെ മറ്റൊരിടം ഇന്ത്യാ ചരിത്രത്തിൽ വിരളമായിരിക്കും. ആയിരക്കണക്കിന് സ്വാതന്ത്ര്യ ദാഹികളാണ് ഈ മണ്ണിൽ നിന്നും ബ്രിട്ടീഷുകാരുടെ തോക്കിനു മുന്നിൽ പിടഞ്ഞു വീണതും നാട് കടത്തപ്പെട്ടിട്ടുള്ളതും. സ്വാതന്ത്ര്യാനന്തര ഇന്ത്യയിൽ ജന്മനാടിനോടുള്ള കടമ നിറവേറ്റുന്നതിന് ധിഷണാശാലികളായ നേതാക്കളുടെ കീഴിൽ രാജ്യത്തിൻറെ ഭരണഘടന മുറുകെപ്പിടിച്ചു കൊണ്ട് ഭരണ രംഗത്തും മറ്റും ഉത്തരവാദിത്തം നിറവേറ്റിയവരുടെ ഭൂമിയാണ് മലപ്പുറം. അനീതിക്കെതിരെ സധൈര്യം പോരാടിയ നേതാക്കളുടെ പോരായ്മ നികത്താൻ അവസരം കിട്ടിയാൽ സന്തോഷത്തോടെയും ഉത്തരവാദിത്തത്തോടെയും ഏറ്റെടുക്കുമെന്നും ഡോ. തസ്‌ലീം റഹ്‍മാനി പറഞ്ഞു\nരാജ്യം നേരിട്ടു കൊണ്ടിരിക്കുന്ന ഏറ്റവും വലിയ ഭീഷണി ഹിന്ദുത്വ ഫാഷിസമാണ്. ഹിന്ദുത്വവും ഹിന്ദുമതവും രണ്ടാണ്. ഹിന്ദുത്വർ സവർണ്ണ മനുവാദ താല്പര്യത്തോടെ രാജ്യം സ്വന്തമാക്കാനുള്ള അജണ്ടയുമായി നടക്കുകയാണ്. അതിന്റെ അനുരണനങ്ങളാണ് രാജ്യത്തുടനീളം ദലിതുകളും മുസ്ലിംകളും മറ്റു ന്യൂനപക്ഷവിഭാഗങ്ങളും നേരിട്ട് കൊണ്ടിരിക്കുന്ന ജാതിവെറിയും വംശഹത്യയും കലാപങ്ങളുമെല്ലാം. ഹിന്ദുയിസം എന്നത് യഥാർത്ഥ ഹിന്ദു മതവിശ്വാസികൾ ഉൾക്കൊള്ളുന്നതാണ്. ഫാഷിസത്തെ പിടിച്ചു കെട്ടാനും ന്യൂനപക്ഷ പിന്നാക്ക ജനവിഭാഗങ്ങൾക്ക് ആശ്വാസം പകരാനും ഇന്ത്യൻ നാഷണൽ കോൺഗ്രസ്സിന് സാധിച്ചിട്ടില്ലെന്നു മാത്രമല്ല സാധ്യവുമല്ല.\nകഴിഞ്ഞ ലോക്സഭാ തെരഞ്ഞെടുപ്പിൽ കോൺഗ്രസ് ഉത്തരേന്ത്യയിൽ നിന്നും\nരാഹുൽ ഗാന്ധിയെ വയനാട്ടിൽ കൊണ്ട് വന്നു മത്സരിപ്പിച്ചു. യഥാർത്ഥത്തിൽ ബി.ജെ.പി.യെയും ഫാഷിസത്തെയു തോൽപ്പിക്കാനാണ് അവർ ലക്ഷ്യം വെക്കുന്നതെങ്കിൽ കേരളത്തിൽ സംഘ പരിവാറിന് വിജയ സാധ്യതയുള്ള തിരുവനന്തപുരത്തായിരുന്നു അദ്ദേഹം ജനവിധി തേടേണ്ടിയിരുന്നത്. രാഹുൽ ഗാന്ധിയെ കേരളത്തിലേക്ക് കൊണ്ട് വന്നവരാണ് എന്റെ സ്ഥാനാർത്ഥിത്വത്തെ പരിഹസിക്കുന്നത്.\nഫാഷിസ്റ്റ് വിരുദ്ധ മുദ്രാവാക്യം മുഴക്കി വോട്ടു വാങ്ങി വിജയിക്കുകയും യാതൊരു സങ്കോചവുമില്ലാതെ ബി.ജെ.പിയിലേക്ക് കൂറുമാറി അവരുടെ യഥാർത്ഥ സ്വാഭാവം പുറത്തെടുത്തു വോട്ടർമാരെയും അണികളെയും വഞ്ചിക്കുന്നത് കൂടുതലും കോൺഗ്രസ്സ് എം.പി. മാരും, എം.എൽ.എ.മാരുമാണ്. ഇത്തരത്തിൽ ഈയടുത്തകാലത്ത് അഞ്ചു സംസ്ഥാനങ്ങളിൽ ഭരണം ബി.ജെ.പിയുടെ കൈകളിലെത്തിച്ച കോൺഗ്രസ്സിനെ എങ്ങിനെയാണ് വിശ്വസിക്കേണ്ടത്.\nസി.പി.എമ്മും ഇക്കാര്യത്തിൽ ഒട്ടും പിറകിലല്ല. അവർക്കു ദശാബ്ദങ്ങളുടെ ഭരണസാരഥ്യമുണ്ടായിരുന്ന ബംഗാളും ത്രിപുരയും നഷ്ടപ്പെട്ടതും ഇവിടങ്ങളിൽ ബി.ജെ.പിക്ക് മേൽക്കൈയുണ്ടാക്കിയിട്ടുള്ളതും അവരുടെയുള്ളിലെ ഹിന്ദുത്വ ചിന്താഗതിയാണ്.\nപൂർണ്ണമായും സമാധാനത്തോടെ ജനങ്ങൾ വസിക്കുന്ന ലക്ഷദ്വീപിൽ അരാജകത്വം സൃഷ്ടിക്കാൻ കേന്ദ്ര സർക്കാർ പുതിയ തന്ത്രവുമായി നീങ്ങുന്നതിനെതിരെ ഒരു പ്രതിപക്ഷപാർട്ടിയും പ്രതിഷേധിച്ചിട്ടില്ല. കാശ്മീരിലെ ജനങ്ങളെ സൈനികനടപടിക്കു വിധേയകമാക്കി ക്രൂരമായി പീഡിപ്പിക്കുന്നതു പോലെ ലക്ഷദ്വീപിനെയും നശിപ്പിക്കാനാണ് ബീഫ് നിരോധനവും സൈനിക വിന്യാസവുമായി ബി.ജെ.പി സർക്കാർ നീങ്ങുന്നതെന്നും ഡോ. തസ് ലീം റഹ് മാനി പറഞ്ഞു.\nഗുണപരമായ മാറ്റത്തിനു വേണ്ടി കാത്തിരിക്കുന്ന മലപ്പുറത്തെ ജങ്ങൾക്കു മുന്നിൽ ആർക്കും വിലക്കെടുക്കാനാവാതെ ആർജ്ജവത്തോടു കൂടി പാർലമെന്റിലും പുറത്തും പ്രവർത്തിക്കാൻ ഞാൻ പ്രതിജ്ഞാ ബദ്ധനാണെന്നു ഉറപ്പു നൽക്ന്നതായും അദ്ദേഹം കൂട്ടിച്ചേർത്തു.\nസൂം വിർച്വൽ കൺ വെൻഷൻ എസ്.ഡി.പി.ഐ. സംസ്ഥാന പ്രസിഡന്റ് പി. അബ്ദുൽ മജീദ് ഫൈസി ഉദ്‌ഘാടനം ചെയ്തു.\nഫാഷിസ്റ്റ് വിരോധത്തിൽ ആത്മാർത്ഥതയുണ്ടെങ്കിൽ അനിവാര്യമായ ഇടങ്ങളിൽ ഇടതു വലതു മുന്നണികൾ പരസ്പരം കൊമ്പു കോർക്കാതെ ഒന്നിക്കുകയാണ് വേണ്ടതെന്ന് അദ്ദേഹം പറഞ്ഞു. സംഘ്പരിവാരത്തിനു സംസ്ഥാനത്ത് വേരുറപ്പിക്കാനുള്ള മണ്ണൊരുക്കിക്കൊടുക്കുന്നതിൽ ഇരു മുന്നണികളികൾക്കും മുഖ്യ പങ്കുണ്ടെന്നത് വ്യക്തമാണ്. കഴിഞ്ഞ നിയമസഭാ തെരഞ്ഞെടുപ്പിലും തദ്ദേശ സ്ഥാപനങ്ങളിലേക്ക് നടന്ന തെരഞ്ഞെടുപ്പിലും ബി.ജെ.പി. ജയിക്കാനും പലയിടങ്ങളിലും ഭരണത്തിലേറാനും കഴിഞ്ഞത് ഇരു മുന്നണികളുടെയും പ്രവർത്തനഫലമാണ്. എന്നാൽ സംഘ്പരിവാരത്തെ തടയുന്നതിന് എസ്. ഡി.പി.ഐ മുന്നോട്ടു വെച്ച തന്ത്രങ്ങൾ മുഖവിലക്കെടുക്കാതെ ബി.ജെ.പിക്ക് വഴിവെട്ടുന്ന പണിയാണ് കോൺഗ്രസ്സും സി.പി.എമ്മും മുസ്ലിം ലീഗടക്കമുള്ള പാർട്ടികളും ചെയ്തതെന്നും അദ്ദേഹം കുറ്റപ്പെടുത്തി. ഇന്ത്യൻ പാർലമെന്റിൽ പിന്നാക്ക ന്യൂനപക്ഷങ്ങളുടെ ശബ്ദം കാര്യക്ഷമതയോടെയും, സംഘപരിവാറിന്റെ മുമ്പിൽ മുട്ടുവിറക്കാതെയും അവതരിപ്പിക്കാൻ കഴിയുന്ന ഡോ: തസ്‌ലീം അഹ്മദ് റഹ്‌മാനിയെ വിജയിപ്പിക്കേണ്ടത് നമ്മുടെ ഓരോരുത്തരുടെയും ഉത്തരവാദിത്തമാണെന്നും അബ്ദുൽ മജീദ് ഫൈസി പറഞ്ഞു.\nപരിപാടിയിൽ ഇന്ത്യൻ സോഷ്യൽ ഫോറം സൗദി നാഷണൽ കമ്മിറ്റി പ്രസിഡണ്ട് അഷ്‌റഫ് മൊറയൂർ ഉപസംഹാര പ്രസംഗം നടത്തി. സോഷ്യൽ ഫോറം ജിദ്ദ സെൻട്രൽ കമ്മിറ്റി പ്രസിഡണ്ട് ഇ. എം. അബ്ദുല്ല സ്വാഗതവും, സൗദി കേരള കോഓർഡിനേറ്റർ ബഷീർ കാരന്തൂർ നന്ദിയും പറഞ്ഞു.\nPrevious articleമലപ്പുറം ലോക് സഭാ മണ്ഡലം: സോഷ്യൽ ഫോറം തിരഞ്ഞെടുപ്പ് കൺവെൻഷൻ വെള്ളിയാഴ്ച\nNext articleധ്രുവീകരണ രാഷ്ട്രീയത്തിനെതിരായ യഥാർത്ഥ ജനകീയ ബദലാണ് എസ്ഡിപിഐ; ഖാദർ അറഫ


വിവാഹദിനം 1000 കുഞ്ഞുങ്ങളുടെ ചികിത്സാ ചെലവ് ഏറ്റെടുത്ത് ഓസിലും ഭാര്യയും\nഇതേസമയം, ലോകത്തിന്റെ വിവിധ ഭാഗങ്ങളില് നിന്നുള്ള ആയിരം കുട്ടികള്‍ക്ക് ദൈവദൂതനാകുകയായിരുന്നു ഓസില്.\n08 Jun, 2019 at 02:15 PM\nജര്‍മന് ഫുട്ബോള് താരം മെസ്യൂത് ഓസിലിന് ജീവിതത്തിലെ ഏറ്റവും വിശേഷപ്പെട്ട ദിനമായിരുന്നു ഇന്നലെ. അമൈന് ഗുല്‍സെയെ ജീവിതപങ്കാളിയായി ഓസില് കൂടെക്കൂട്ടിയ ദിനം. ഇന്നലെയായിരുന്നു ഓസില് - അമൈന് വിവാഹം.\nഇതേസമയം, ലോകത്തിന്റെ വിവിധ ഭാഗങ്ങളില് നിന്നുള്ള ആയിരം കുട്ടികള്‍ക്ക് ദൈവദൂതന് കൂടിയാകുകയായിരുന്നു ഓസില്. ആയിരം കുഞ്ഞുങ്ങളുടെ ചികിത്സാചെലവ് ഏറ്റെടുത്ത് ഓസിലും അമൈനും കാരുണ്യത്തിന്റെ മാതൃകകളായി. ഈ കുഞ്ഞുങ്ങളുടെ ശസ്ത്രക്രിയക്കുള്ള ചെലവാണ് നവദമ്പതിമാര് വഹിക്കുക. കുട്ടികളുടെ ചികിത്സാചെലവ് ഏറ്റെടുത്തതു പോലെ സംഭാവനകള് നല്‍കാനും ഓസില് അഭ്യര്‍ഥിച്ചിട്ടുണ്ട്.\nകഴിഞ്ഞ വര്‍ഷം അന്താരാഷ്ട്ര ഫുട്ബോളില് നിന്നും വിരമിച്ച ഓസിലിന്‍റെ വിവാഹ ചടങ്ങില് അദ്ദേഹത്തിനൊപ്പം ബെസ്റ്റ് മാന് ആയി കൂടെ നിന്നത് തുര്‍ക്കി പ്രസിഡന്‍റ് റജബ് തയ്യിബ് ഉര്‍ദുഗാനാണ്. ഉര്‍ദുഗാന്‍റെ സാന്നിധ്യം ചില വിവാദങ്ങള്‍ക്കും തിരി തെളിച്ചിട്ടുണ്ട്.\nമനുഷ്യത്വത്തിന്റെയും കാരുണ്യത്തിന്റെയും ഒരുപാട് ഉദാഹരണങ്ങള് ഓസിലിന്റെ പേരിലുണ്ട്. 2014 ല് ലോകകപ്പ് ജയത്തിന് ശേഷം ടൂര്‍ണമെന്റില് നിന്നു ലഭിച്ച രണ്ടര ലക്ഷം പൌണ്ട്, ബ്രസീലിലെ 23 കുട്ടികളുടെ ശസ്ത്രക്രിയകള്‍ക്കായി ഓസില് സംഭാവന നല്‍കിയിരുന്നു.\nMesut OzilArsenal midfielderAmine Gulse\nഇന്ന് 58 പേര്‍ക്ക് കോവിഡ്-19 സ്ഥിരീകരിച്ചു\nഎല്ലാ ക്രിക്കറ്റ് മത്സരങ്ങളും ഒത്തുകളിയെന്ന് വാതുവെപ്പുകാരന്\nഭൂതത്താന്‍കെട്ടിലെ ഷട്ടറുകള് ഉയര്‍ത്തിയതില് ആശങ്ക വേണ്ട\nനിബന്ധനകളോടെ ദുബൈയില് പള്ളികള് തുറക്കാനൊരുങ്ങുന്നു\nവരുമാനത്തില് റൊണാള്‍ഡോയേയും മെസിയേയും ഫെഡറര് മറികടന്നതിന് പിന്നില്\nലിവര്‍പൂള് അത്‌ലറ്റികോ മാഡ്രിഡ് മത്സരം 41 അധിക കോവിഡ് മരണങ്ങള്‍ക്ക് കാരണമായി\nജിങ്കനും ടിറിയും പോയതും ഇഷ്ഫാകിനെ നിലനിര്‍ത്തിയതും 'വികൂന ഇഫക്ട്'\nസന്ദേശ് ജിങ്കന് കേരള ബ്ലാസ്‌റ്റേഴ്‌സ് വിടുന്നു


ലൈഫ് പദ്ധതിയില് വീട് വേണ്ട; പുനരധിവാസം ഉറപ്പാക്കാതെ കെ റെയിലിന് ഭൂമി കൈമാറില്ലെന്ന് ഉടമകള് - ഇ വാർത്ത | evartha\nലൈഫ് പദ്ധതിയില് വീട് വേണ്ട; പുനരധിവാസം ഉറപ്പാക്കാതെ കെ റെയിലിന് ഭൂമി കൈമാറില്ലെന്ന് ഉടമകള്\nതങ്ങൾക്ക് നഷ്ടമാകുന്നഭൂമിക്കു പകരം സ്ഥലവും വീടും ജീവനോപാധിയും ഉറപ്പാക്കാതെ കെ റെയില് പദ്ധതിക്കായി ഒരിഞ്ച് ഭൂമി പോലും വിട്ടുനല്‍കില്ലെന്ന് കണ്ണൂര് ജില്ലയിലെ കണ്ടങ്കാളിയിലെ ഭൂവുടമകള്. കഴിഞ്ഞ ദിവസം പയ്യന്നൂരില് ആരംഭിച്ച സാമൂഹിക ആഘാത പഠനത്തിനിടെയാണ് നാട്ടുകാരുടെ ഈ രീതിയിലുള്ള പ്രതികരണം.\nസർക്കാരിന്റെ ലൈഫ് പദ്ധതിയില് ഉൾപ്പെട്ട വീട് വേണ്ടെന്നും വാസയോഗ്യമായ സ്ഥലവും വീട് നിര്‍മാണത്തിനുള്ള തുകയും സർക്കാർ അനുവദിക്കണമെന്നാണ് ഭൂരിപക്ഷത്തിന്റെയും ആവശ്യം. പദ്ധതിയുടെ കോ ഓര്‍ഡിനേറ്റര് ഷാജുവിന്റെ നേതൃത്വത്തിലുള്ള സംഘമാണ് ഇവിടെ പഠനം ആരംഭിച്ചത്.\nജില്ലയിലെ കണ്ടങ്കാളി പ്രദേശത്തെ കുടിയൊഴിപ്പിക്കപ്പെടുന്ന പത്തോളം കുടുംബങ്ങളെ സന്ദര്‍ശിച്ച് വിവരങ്ങള് ശേഖരിച്ചു. നേരത്തെ തന്നെ തയ്യാറാക്കിയ മുപ്പതോളം ചോദ്യങ്ങള്‍ക്ക് കുടിയൊഴിപ്പിക്കപ്പെടുന്നവരില് നിന്ന് ഉത്തരം കണ്ടെത്തി റിപ്പോര്‍ട്ട് ചെയ്യുകയാണ് ആദ്യഘട്ടം. 20.5 കോടി രൂപയാണ് സാമൂഹികാഘാത പഠനത്തിനായി മാത്രം നിലവില് അനുവദിച്ചിരിക്കുന്നത്.\nTopics: house kannur Life Silverline


THE INSIGHT | നേമം ആത്മാഭിമാനം വീണ്ടെടുക്കുമോ?\nHome POLITY നേമം ആത്മാഭിമ...\nREAD COUNT >> 193,719\nകേരള നിയമസഭയില് ബി.ജെ.പി. പ്രതിനിധിയുള്ള ഏക മണ്ഡലമാണ് നേമം. നിലവിലെ എം.എല്.എ. ഒ.രാജഗോപാലിന് അവര് ഇക്കുറി മത്സരിക്കാന് സീറ്റു നല്‍കിയില്ല. ‘പാര്‍ട്ടി പറഞ്ഞാല് മത്സരിക്കും’ എന്നു പരസ്യമായി പറഞ്ഞ് തുടരാനുള്ള താല്പര്യം അദ്ദേഹം പ്രകടിപ്പിച്ചുവെങ്കിലും വെട്ടിപ്പോയി. രാജഗോപാലിനോട് ആലോചിക്കുക പോലും ചെയ്യാതെ കുമ്മനം രാജശേഖരന് സ്വയം സ്ഥാനാര്‍ത്ഥി പ്രഖ്യാപനം നടത്തി. അദ്ദേഹത്തിന്റേതായി വന്ന ‘നേമം കേരളത്തിലെ ഗുജറാത്താണ്’ എന്ന പ്രസ്താവന ചര്‍ച്ചാവിഷയമാവുകയും ചെയ്തു. ഇതിലുള്ള അതൃപ്തി രാജഗോപാല് പരസ്യമാക്കിയിട്ടുമുണ്ട്.\nഇത്തവണയും വി.ശിവന്‍കുട്ടി തന്നെയാണ് സി.പി.എമ്മിനു വേണ്ടി പട നയിക്കുന്നത്. എല്.ഡി.എഫില് നിന്ന് അദ്ദേഹമല്ലാതെ വേറെ ആര് എന്ന ചോദ്യമുയരുന്നതും സ്വാഭാവികം. തോറ്റുവെങ്കിലും ശിവന്‍കുട്ടി കഴിഞ്ഞ അഞ്ചു വര്‍ഷവും നേമത്തു തന്നെയുണ്ടായിരുന്നു. നേമത്തു നിന്നു ജയിച്ചു പോയ എം.എല്.എ. ആ വഴി പോയി. ഫ്ലാറ്റിന്റെ 13-ാം നിലയില് ആര്‍ക്കും എത്തിപ്പെടാനാവാത്തിടത്ത് രാജഗോപാല് ‘സുരക്ഷിതനായി’ ഇരുന്നു. നിയമസഭാ സമ്മേളനത്തില് പങ്കെടുക്കുക എന്നതിലേക്കു മാത്രമായി എം.എല്.എയുടെ കര്‍ത്തവ്യം ഒതുങ്ങി. അതിനാല്‍ത്തന്നെ തങ്ങളുടെ ആവശ്യങ്ങള് നിറവേറ്റുന്നതിന് നാട്ടുകാര് പഴയതുപോലെ ശിവന്‍കുട്ടിയുടെ വീട്ടിലെത്തി. സര്‍ക്കാര് ഇടതുമുന്നണിയുടേത് ആയതിനാല് തന്നെക്കൊണ്ടാവുന്ന കാര്യങ്ങള് അദ്ദേഹം നടത്തിക്കൊടുക്കുകയും ചെയ്തു. ജനങ്ങള്‍ക്ക് ആ സ്നേഹമുണ്ട്. ആ കരുത്തുമായിട്ടാണ് ശിവന്‍കുട്ടി ഇപ്പോള് വീണ്ടും കളത്തിലിറങ്ങുന്നത്.\nഎല്.ഡി.എഫ്. സ്ഥാനാര്‍ത്ഥി വി.ശിവന്‍കുട്ടി പ്രചാരണത്തില്\n‘വോട്ടുകച്ചവടം’ ആക്ഷേപത്തിന്റെ രൂപത്തിലാണ് ആദ്യം വന്നതെങ്കിലും ഒടുവില് അതിന്റെ തെളിവുകള് പുറത്തുവന്നത് യു.ഡി.എഫിനെ നേമത്ത് പ്രതിസന്ധിയിലാക്കിയ വസ്തുതയാണ്. ‘നേമത്ത് കരുത്തന് വരും’ എന്ന് ആദ്യമേ തന്നെ പ്രതികരിക്കാന് യു.ഡി.എഫ്. നേതൃത്വത്തെ ഇത്തവണ പ്രേരിപ്പിച്ചതും ഈ നാണക്കേടാണ്. കരുത്തനായുള്ള ‘പരതല്’ നടക്കുന്നതിനിടെ ഉമ്മന് ചാണ്ടിയുടെയും രമേശ് ചെന്നിത്തലയുടെയുമൊക്കെ പേരുകള് വന്നുവെങ്കിലും ഒടുവില് നറുക്കു വീണത് വടകരയില് നിന്നുള്ള എം.പിയായ കെ.മുരളീധരനാണ്. എം.പിമാര്‍ക്ക് ആര്‍ക്കും നിയമസഭയിലേക്കു മത്സരിക്കാന് സീറ്റ് കൊടുക്കേണ്ടെന്ന ആദ്യ തീരുമാനം നേമത്തിന്റെ കാര്യത്തില് സൗകര്യപൂര്‍വ്വം മറന്നു. അങ്ങനെ 2016ലെ ത്രികോണ മത്സരം 2021ലും ആവര്‍ത്തിക്കുകയാണ്.\nനേമത്തെ രാഷ്ട്രീയ കാലാവസ്ഥ കൃത്യമായി വിലയിരുത്തണമെങ്കില് 2011 മുതലുള്ള കണക്കുകള് നോക്കണം. 2016ല് എന്തു സംഭവിച്ചു എന്നറിയാന് അതാവശ്യമാണ്. 2021ല് എന്തു സംഭവിക്കാനാണ് സാദ്ധ്യത എന്നു മനസ്സിലാക്കാനും ഈ അവലോകനം കൂടിയേ തീരൂ. ത്രികോണ മത്സരമാണെങ്കിലും യഥാര്‍ത്ഥത്തില് ഇവിടെ ദ്വികോണമേ ഉള്ളൂ -നേമത്തെ ഗുജറാത്താക്കാന് നില്‍ക്കുന്ന ബി.ജെ.പി. ഒരു ഭാഗത്തും അതിനെ ചെറുത്തു തോല്പിച്ച് മതനിരപേക്ഷത സംരക്ഷിക്കാന് നില്‍ക്കുന്ന എല്.ഡി.എഫ്. മറുഭാഗത്തും. ഇതില് മതനിരപേക്ഷ ചേരി വിജയിക്കണമോ വേണ്ടയോ എന്നു തീരുമാനിക്കാനുള്ള ദൗത്യമാണ് കഴിഞ്ഞ തവണത്തെപ്പോലെ ഇത്തവണയും യു.ഡി.എഫിന്. അതേയുള്ളൂ അവര്‍ക്ക് ജോലി. കണക്കുകളുടെ നില്പ് അങ്ങനെയാണ്.\nബി.ജെ.പി. സ്ഥാനാര്‍ത്ഥി കുമ്മനം രാജശേഖരന്റെ വാഹനപര്യടനം\n2016ലെ നിയമസഭാ തിരഞ്ഞെടുപ്പില് ദേശീയ ശ്രദ്ധ നേടിയ മണ്ഡലമാണ് നേമം. ഇടത് -വലത് മുന്നണികള്‍ക്കു തോള് ചേര്‍ന്ന് ബി.ജെ.പിയും നിന്ന ത്രികോണപോരില് ആര് ലക്ഷ്യം കാണുമെന്നത് പ്രവചനാതീതമായിരുന്നു. തിരുവനന്തപുരം ഈസ്റ്റിലും അതു പുനഃക്രമീകരിച്ചുണ്ടായ നേമത്തും തുടര്‍ച്ചയായി ജയിച്ച ശേഷം ഹാട്രിക് ലക്ഷ്യമിട്ടിറങ്ങിയ ശിവന്‍കുട്ടിക്ക് അന്തിമഫലം വന്നപ്പോള് കാലിടറി. താമര വിരിഞ്ഞു. ബി.ജെ.പിയിലെ രാജഗോപാല് ജയിച്ചത് 8,671 വോട്ടുകള്‍ക്ക്. വി.സുരേന്ദ്രന് പിള്ളയാണ് യു.ഡി.എഫ്. സ്ഥാനാര്‍ത്ഥിയെന്ന് ഞാന് അന്നു വിളിച്ചറിയിക്കുമ്പോള് ശിവന്‍കുട്ടിയുടെ ആദ്യ പ്രതികരണം ഓര്‍ത്തുപോകുന്നു -‘ഓ, അപ്പോള് നമുക്ക് ജോലി കൂടും. കോണ്‍ഗ്രസ് മത്സരിക്കുന്നു എന്നാ കേട്ടിരുന്നത്. കോണ്‍ഗ്രസ്സായിരുന്നെങ്കില് നമുക്ക് കാര്യങ്ങള് കുറച്ചുകൂടി എളുപ്പമായിരുന്നു.’ ആ വിലയിരുത്തല് അന്തിമവിശകലനത്തില് സത്യമായി.\nതിരഞ്ഞെടുപ്പിന് ഒരു മാസം മുമ്പുവരെ എല്.ഡി.എഫിന്റെ സര്‍ക്കാര്‍വിരുദ്ധ സമരങ്ങളില് ശിവന്‍കുട്ടിക്കൊപ്പം തോളോടു തോള് ചേര്‍ന്നു നിന്ന സുരേന്ദ്രന് പിള്ള അവസാനനിമിഷം പക്ഷം മാറി ജെ.ഡി.യുവിന്റെ പേരില് യു.ഡി.എഫ്. പട നയിക്കാനെത്തിയത് പലരുടെയും പുരികം ചുളിച്ചിരുന്നു. 1984ല് പുനലൂരില് നടന്ന ഉപതിരഞ്ഞെടുപ്പില് യു.ഡി.എഫ്. സ്ഥാനാര്‍ഥിയായി സുരേന്ദ്രന് പിള്ള ജയിച്ചിട്ടുണ്ട്. ‘തറവാട്ടില് മടങ്ങിയെത്തി അല്ലേ’ എന്നാണ് സ്ഥാനാര്‍ത്ഥിയാക്കാന് തീരുമാനിച്ച ശേഷം കണ്ടപ്പോള് അന്നത്തെ മുഖ്യമന്ത്രി ഉമ്മന് ചാണ്ടി അദ്ദേഹത്തോട് ചോദിച്ചത്. എന്നാല്, സുരേന്ദ്രന് പിള്ളയെ വരത്തനായിട്ടു തന്നെയാണ് നേമത്തെ കോണ്‍ഗ്രസ്സുകാര് കണ്ടത്. വോട്ടിങ്ങില് അതു പ്രതിഫലിക്കുകയും ചെയ്തു.\nപ്രചാരണ യോഗത്തില് യു.ഡി.എഫ്. സ്ഥാനാര്‍ത്ഥി കെ.മുരളീധരന് സംസാരിക്കുന്നു\nഏറ്റവും കുറഞ്ഞത് 25,000 കോണ്‍ഗ്രസ്സുകാരെങ്കിലും ഉള്ള മണ്ഡലമാണ് നേമം. ശിവന്‍കുട്ടി യുഗത്തിനു മുമ്പ് തിരുവനന്തപുരം ഈസ്റ്റായിരുന്ന വേളയില് മൂന്നു തവണ തുടര്‍ച്ചയായി കോണ്‍ഗ്രസ് ജയിച്ച മണ്ഡലം. പക്ഷേ, സുരേന്ദ്രന് പിള്ള വളരെ പിന്നില് പോയി. അതിന്റെ കാരണം എന്തായിരുന്നുവെന്ന് സുരേന്ദ്രന് പിള്ള മാത്രമല്ല നേമത്ത് ജയിച്ച രാജഗോപാലും ഇപ്പോള് പരസ്യമായി പറഞ്ഞു കഴിഞ്ഞു. അതു വിലയിരുത്തുന്നതിനു മുമ്പ് ചില കണക്കുകള് നോക്കണം.\n2016 നിയമസഭയിലെ വോട്ട്\n2011ലെ നിയമസഭാ തിരഞ്ഞെടുപ്പില് യു.ഡി.എഫിലെ ചാരുപാറ രവിക്ക് കിട്ടിയത് 20,248 വോട്ടുകള്. 2014 ലോക്‌സഭാ തിരഞ്ഞെടുപ്പില് യു.ഡി.എഫിലെ ശശി തരൂര് അത് 32,639 വോട്ടുകളാക്കി ഉയര്‍ത്തി. 2015ലെ തദ്ദേശസ്ഥാപന തിരഞ്ഞെടുപ്പില് യു.ഡി.എഫിന്റെ വോട്ട് വീണ്ടു കുറഞ്ഞു -26,035 വോട്ടുകള്. ഈ കണക്കുകള് പ്രകാരം സുരേന്ദ്രന് പിള്ള മൂന്നാം സ്ഥാനത്താവുമെന്ന് നേരത്തേ വിലയിരുത്തപ്പെട്ടിരുന്നു. പക്ഷേ, വോട്ട് ഇത്രയും താഴെപ്പോകുമെന്ന് ആരും കരുതിയില്ല. സംസ്ഥാനത്ത് യു.ഡി.എഫിന് ഏറ്റവും കുറച്ച് വോട്ടുകള് ലഭിച്ച മണ്ഡലമായി നേമം മാറി. നേമത്തെ സംബന്ധിച്ച എല്ലാ കണക്കുകൂട്ടലുകളും തെറ്റിച്ചത് ഇതാണ്.\n2011ല് ലഭിച്ച 50,076 വോട്ടുകള് 2016ല് ശിവന്‍കുട്ടി 59,142 ആക്കി ഉയര്‍ത്തിയിട്ടും ജയിക്കാനായില്ല. 2011ലെ 43,661 വോട്ടുകള് രാജഗോപാല് 2016ല് 67,813 വോട്ടുകളാക്കി ഉയര്‍ത്തിയതാണ് കാരണം. 2014ലെ ലോക്‌സഭാ തിരഞ്ഞെടുപ്പില് ബി.ജെ.പി. 50,685 വോട്ടുകള് നേടിയത് 2015ലെ തദ്ദേശ തിരഞ്ഞെടുപ്പില് 42,124 വോട്ടുകളായി കുറഞ്ഞിരുന്നു. എന്നാല്, ഈ നഷ്ടം യു.ഡി.എഫിന്റെ പെട്ടിയില് നിന്നു വാരി നികത്തി ലീഡെടുത്ത് രാജഗോപാല് ജയിച്ചുകയറി. 2011ല് 6,415 വോട്ടിന് രാജഗോപാല് തോറ്റിടത്ത് 2016ല് 8,671 വോട്ടുകള്‍ക്ക് ജയിച്ചു. വോട്ടെടുപ്പ് ദിനത്തില് പലയിടത്തും യു.ഡി.എഫിന്റെ ബൂത്തുകള് കാണാതായപ്പോള് തന്നെ ശിവന്‍കുട്ടി പരാജയം മണത്തിരുന്നു എന്നാണ് അറിവ്. ആ വിലയിരുത്തല് ഒടുവില് ഫലം വന്നപ്പോള് സത്യമായി.\nസാമുദായിക താല്‍പര്യങ്ങളും അടിയൊഴുക്കുകളും നിര്‍ണായകമായ നേമം മണ്ഡലത്തില് നായര് സമുദായമാണ് ഭൂരിപക്ഷം -22 ശതമാനം. 18 ശതമാനം ഈഴവരും 10 ശതമാനം പട്ടികജാതി വിഭാഗക്കാരുമുണ്ട്. എന്നാല്, 20 ശതമാനമുള്ള മുസ്‌ലിം വോട്ടുകളാണ് 2011ലെ തിരഞ്ഞെടുപ്പില് നിര്‍ണായകമായത്. 2016ല് സാമുദായിക പരിഗണനകള് കവച്ചുവെയ്ക്കുന്ന തലത്തിലേക്ക് അടിയൊഴുക്കുകള് പ്രാധാന്യം നേടി. ഈ അടിയൊഴുക്കുകള് 2021ലും നേമത്ത് ചര്‍ച്ചാവിഷയമാണ്. സുരേന്ദ്രന് പിള്ളയും രാജഗോപാലും നടത്തിയ വെളിപ്പെടുത്തലുകള് അതിന് അഗ്നിപകര്‍ന്നു എന്നത് ശരിയാണ്.\nനേമത്ത് ജയിക്കാനാണ് വന്നതെന്ന് കെ.മുരളീധരന് അവകാശപ്പെടുന്നതു കണ്ടു. എല്ലാ സര്‍വേകളും എല്.ഡി.എഫിന്റെ തുടര്‍ഭരണം പ്രവചിക്കുന്ന ഈ വേളയില് ജയിച്ചാലും അദ്ദേഹം പ്രതിപക്ഷ നിരയിലെ വെറുമൊരു എം.എല്.എ. ആയി തുടരുമോ എന്നത് കണ്ടറിയണം. കാരണം ‘സാദാ’ എം.എല്.എയെക്കാള് കൂടുതല് ആനുകൂല്യം ഉറപ്പായും ലഭിക്കുന്നത് എം.പിക്കാണെന്ന് ആര്‍ക്കാണറിയാത്തത്! വടകര എം.പി. സ്ഥാനം നിലനിര്‍ത്താന് അദ്ദേഹം തീരുമാനിക്കുക സ്വാഭാവികം. നേമത്ത് ജയിച്ചാലും തോറ്റാലും വടകര എം.പിയായി മുരളീധരന് തുടരും. നേമത്ത് മുരളിയെങ്ങാനും ജയിക്കുകയാണെങ്കില് ഉപതിരഞ്ഞെടുപ്പ് ഉറപ്പെന്നു സാരം. അതു നടക്കില്ലെന്നത് വേറെ കാര്യം.\nപ്രചാരണത്തിന്റെ ആദ്യ ഘട്ടത്തില് ശിവന്‍കുട്ടിയും കുമ്മനവും തമ്മില് നേരിട്ടായിരുന്നു മത്സരം. മുരളി കൂടി വന്നതോടെ കളി മാറി. യു.ഡി.എഫിന്റെ പ്രചാരണം മുഖ്യമായും ശ്രദ്ധ കേന്ദ്രീകരിച്ചിരിക്കുന്നത് നേമത്തെ ന്യൂനപക്ഷ മേഖലകളിലാണ്. ആ വോട്ട് ഉറപ്പിക്കുന്നതിലൂടെ കഴിഞ്ഞ തവണത്തെക്കാള് നില മെച്ചപ്പെടുത്തി മുഖം രക്ഷിക്കുക എന്നതാണ് യു.ഡി.എഫ്. ദൗത്യം. ഇതിനായി ‘മുരളി ജയിക്കും’ എന്ന് ന്യൂനപക്ഷങ്ങള്‍ക്കിടയില് ശക്തമായ പ്രചാരണം നടത്തുന്നുണ്ട്. ബി.ജെ.പിയെ ചെറുക്കുക എന്നതു മാത്രം ലക്ഷ്യമാക്കുന്ന ന്യൂനപക്ഷങ്ങള് ഇതു വിശ്വസിച്ചാല് കൈപ്പത്തിയില് വോട്ടു വീഴും. രാഹുലിനെ പ്രധാനമന്ത്രിയാക്കാന് 2019 ലോക്സഭാ തിരഞ്ഞെടുപ്പില് കുത്തിയതുപോലെ. ഇത് ഫലത്തില് കഴിഞ്ഞ തവണത്തെ ഫലം -ബി.ജെ.പി. ജയം- ആവര്‍ത്തിക്കാനാണ് സഹായിക്കുക. മുരളീധരന്റെ ലക്ഷ്യം തന്നെ അതാണെന്നും മണ്ഡലത്തില് സംസാരമുണ്ട്. ഇവിടെ കുമ്മനത്തിന്റെ ജയം സാദ്ധ്യമാക്കുന്നതിനു പകരം തൃശ്ശൂരില് മുരളിയുടെ സഹോദരി പത്മജാ വേണുഗോപാലിനെ ബി.ജെ.പിക്കാര് വിജയിപ്പിക്കുമെന്ന രീതിയിലാണ് ചര്‍ച്ച. ഇതിന്റെ നിജസ്ഥിതി എന്താണെന്ന് അറിയണമെങ്കില് തിരഞ്ഞെടുപ്പ് കഴിയേണ്ടി വരും. 2016ലും അങ്ങനെയായിരുന്നല്ലോ, ഫലം വന്നപ്പോഴാണ് അടിയൊഴുക്ക് മനസ്സിലായത്.\nനേമത്തു നിന്ന് എന്തായാലും രണ്ടു ഫലമേ വരാനിടയുള്ളൂ -വി.ശിവന്‍കുട്ടി അല്ലെങ്കില് കുമ്മനം രാജശേഖരന് ജയിക്കും. ഇതു പറയാനുള്ള കാരണം 2011 മുതലുള്ള വോട്ടു കണക്കിലുണ്ട്.\nയു.ഡി.എഫ് വോട്ട് നില\n2011 നിയമസഭ -20,268\n2014 ലോക്സഭ -32,639\n2015 തദ്ദേശം -26,035\n2016 നിയമസഭ -13,860\n2019 ലോക്സഭ -46,472\n2020 തദ്ദേശം -24,975\n2011 നിയമസഭാ തിരഞ്ഞെടുപ്പില് 20,268 വോട്ടു മാത്രം നേടിയ യു.ഡി.എഫ്. 2014 ലോക്സഭാ തിരഞ്ഞെടുപ്പില് 32,639 വോട്ടിലേക്ക് വളര്‍ന്നു. 2015 തദ്ദേശ സ്ഥാപന തിരഞ്ഞെടുപ്പില് 26,035 വോട്ടിലേക്കു കുറഞ്ഞതാണ് 2016 നിയമസഭയില് 13,860ലേക്കു വീണ്ടും കൂപ്പുകുത്തിയത്. എന്നാല് 2019 ലോക്സഭയില് 46,472 ആയി വീണ്ടും വോട്ട് വര്‍ദ്ധിച്ചു. ഒരു വര്‍ഷത്തിനു ശേഷം 2020 തദ്ദേശ തിരഞ്ഞെടുപ്പില് അത് 24,975 ആയി വീണ്ടും കുറഞ്ഞു. ലോക്സഭാ തിരഞ്ഞെടുപ്പില് കിട്ടിയ 46,472 വോട്ടുകളുടെ കൂടെ ന്യൂനപക്ഷ വോട്ടുകള് കൂടി മൊത്തത്തില് നേടിയാല് ജയിച്ചു കയറാം എന്നാണ് മുരളി ക്യാമ്പിന്റെ പ്രചാരണം. എന്നാല്, അവര് സൗകര്യപൂര്‍വ്വം തദ്ദേശ തിരഞ്ഞെടുപ്പിലെ 24,975 എന്ന സംഖ്യ മറച്ചുപിടിക്കുന്നു.\nയഥാര്‍ത്ഥത്തില് യു.ഡി.എഫിന് നേമം മണ്ഡലത്തിലുള്ള ഉറച്ച വോട്ട് ഈ 25,000 മാത്രമാണ്. ലോക്സഭാ തിരഞ്ഞെടുപ്പില് മാത്രം യു.ഡി.എഫിന് വോട്ട് വര്‍ദ്ധിക്കുന്ന പ്രതിഭാസം കാണുന്നുണ്ട്. അത് ബി.ജെ.പിയുടെ കടന്നുകയറ്റം തടയാന് ഇടതുപക്ഷ സഹയാത്രികര് കൂട്ടത്തോടെ ശശി തരൂരിന് വോട്ട് മാറ്റിച്ചെയ്യുന്നതാണ്. ലോക്സഭാ തിരഞ്ഞെടുപ്പില് മാത്രം സ്ഥിരമായി ഇടതുപക്ഷം മൂന്നാം സ്ഥാനത്തേക്കു പോകുന്നതിന്റെ കാരണം മറ്റൊന്നല്ല. നിയമസഭയിലായിരുന്നാലും തദ്ദേശത്തിലായിരുന്നാലും എല്.ഡി.എഫ്. നേമത്ത് ആദ്യ രണ്ടു സ്ഥാനങ്ങളില് ഉറച്ചുനില്പുണ്ട്. അതും യു.ഡി.എഫിനെക്കാള് വ്യക്തമായ മേല്‍ക്കൈയുമായി. ശശി തരൂരിന് കിട്ടുന്ന ഇടതുപക്ഷ വോട്ടുകള് മുരളീധരന് നിയമസഭയില് കിട്ടുമെന്നു പറയുന്നത് മലര്‍പ്പൊടിക്കാരന്റെ സ്വപ്നം മാത്രമാണ്.\nബി.ജെ.പി. വോട്ട് നില\n2011 നിയമസഭ -43,661\n2014 ലോക്സഭ -50,685\n2015 തദ്ദേശം -42,124\n2016 നിയമസഭ -67,813\n2019 ലോക്സഭ -58,513\n2020 തദ്ദേശം -53,415\n2011 മുതല് ചെറിയ ഏറ്റക്കുറച്ചിലുകളോടെയാണെങ്കിലും ബി.ജെ.പി. തങ്ങളുടെ വോട്ട് ഉറപ്പിച്ചുനിര്‍ത്തുന്നുണ്ട്. 2011 നിയമസഭയിലെ 43,611 പിന്നീട് 2014 ലോക്സഭയില് 50,685ലേക്ക് ഉയര്‍ത്തിയെങ്കിലും 2015 തദ്ദേശത്തില് 42,124ലേക്കു കുറഞ്ഞു. അതാണ് 2016ല് യു.ഡി.എഫിന്റെ വോട്ടുകള് കൂടി വാരി 67,813ല് എത്തിച്ച് വിജയമാക്കി രാജഗോപാല് മാറ്റിയത്. 2019ലെ ലോക്സഭയിലും ബി.ജെ.പിക്ക് 58,513 വോട്ട് നേടാനായി. എന്നാല്, തദ്ദേശ തിരഞ്ഞെടുപ്പില് ഇത് 53,415 വോട്ടുകളായി കുറഞ്ഞു. തദ്ദേശ തിരഞ്ഞെടുപ്പില് നേടിയ വോട്ട് കുമ്മനത്തിന് നിലനിര്‍ത്താനാവുമോ എന്നതാണ് ഇനി അറിയേണ്ടത്. വ്യക്തിപ്രഭാവം മൂലം തനിക്കു ലഭിച്ച വോട്ടുകള് എന്തായാലും കുമ്മനത്തിന് കിട്ടില്ലെന്ന് രാജഗോപാല് തന്നെ പറഞ്ഞുകഴിഞ്ഞു. എന്തായാലും 40,000 ഉറച്ച വോട്ടുകള് മണ്ഡലത്തില് ബി.ജെ.പിക്കുണ്ട് എന്നാണ് വിലയിരുത്തല്.\nഎല്.ഡി.എഫ്. വോട്ട് നില\n2011 നിയമസഭ -50,076\n2014 ലോക്സഭ -31,799\n2015 തദ്ദേശം -43,882\n2016 നിയമസഭ -59,142\n2019 ലോക്സഭ -33,921\n2020 തദ്ദേശം -53,509\nഎല്.ഡി.എഫിന് നേമം മണ്ഡലത്തില് ഉറച്ച 43,000 വോട്ടുകളുണ്ട്. ശിവന്‍കുട്ടി ഒരു പ്രവര്‍ത്തനവും നടത്തിയില്ലെങ്കിലും ആ 43,000 വോട്ട് ഫിക്സഡ് ഡെപോസിറ്റ് പോലെ പെട്ടിയില് വീഴും. ഇതിനു ശേഷം വരുന്ന നിഷ്പക്ഷ -ന്യൂനപക്ഷ വോട്ടുകളാണ് എല്.ഡി.എഫിന്റെ ജയവും പരാജയവും നിര്‍ണ്ണയിക്കുന്നത്. ലോക്സഭാ തിരഞ്ഞെടുപ്പ് ഒഴികെ മറ്റെല്ലാ ഘട്ടത്തിലും ഈ വോട്ട് ഉറപ്പായും ഇടതുപക്ഷത്ത് കാണാനാവും. ലോക്സഭയില് ബി.ജെ.പിയെ തോല്പിക്കാന് ശേഷിയുള്ള ഇടതുസ്ഥാനാര്‍ത്ഥി വരികയാണെങ്കില് അപ്പോഴും ഈ 43,000 വോട്ട് പെട്ടിയില് വീഴും. അതില്ലാത്തതുകൊണ്ടാണ് ശശി തരൂരിലേക്ക് ആ ഘട്ടത്തില് വഴിമാറുകയോ മനഃപൂര്‍വ്വം വഴിതിരിക്കുകയോ ചെയ്യുന്നത്. 2011 നിയമസഭയില് 50,076, 2015 തദ്ദേശത്തില് 43,882, 2016 നിയമസഭയില് 59,142, 2020 തദ്ദേശത്തില് 53,509 എന്നിങ്ങനെയാണ് എല്.ഡി.എഫ്. പ്രകടനം. ഇതിനിടെ രണ്ട് ലോക്സഭാ തിരഞ്ഞെടുപ്പുകളില് മാത്രം കുറഞ്ഞു -2014ല് 31,799 വോട്ടും 2019ല് 33,921 വോട്ടും.\nനേമം നിയമസഭാ മണ്ഡലത്തില് 2020 തദ്ദേശ തിരഞ്ഞെടുപ്പിലെ വോട്ട് നില\nതദ്ദേശ തിരഞ്ഞെടുപ്പിലെ കണക്കുകള് പ്രകാരം എല്.ഡി.എഫാണ് ഒന്നാം സ്ഥാനത്ത് -53,509 വോട്ട്. കൂടുതല് വാര്‍ഡുകള് വിജയിച്ചുവെങ്കിലും ബി.ജെ.പിക്ക് വോട്ട് 53,415 ആണ്. എല്.ഡി.എഫിനെക്കാള് 94 വോട്ടുകള് മാത്രം പിന്നില്. യു.ഡി.എഫിന് വെറും 24,975 വോട്ടുകളേയുള്ളൂ. ശക്തമായ ത്രികോണ മത്സരത്തില് പോളിങ് ശതമാനം കൂടുകയാണെങ്കില് നേമത്ത് വിജയിക്കുന്ന സ്ഥാനാര്‍ത്ഥി 60,000 വോട്ടുകള് നേടേണ്ടി വരും. ജയിക്കുമെന്ന അവകാശവാദം ഏറ്റവും ശക്തമായി പ്രചരിപ്പിക്കാന് ശ്രമിക്കുന്ന കെ.മുരളീധരന് അത് സാദ്ധ്യമാവണമെങ്കില് ഇനി 35,000 വോട്ടുകള് വേണം. ശിവന്‍കുട്ടിക്കും കുമ്മനത്തിനും ജയിക്കാന് 7,000 വോട്ട് വീതം നിലവിലുള്ളതിനെക്കാള് അധികം നേടിയാല് മതി. ഇത് നേടാന് കുമ്മനത്തിനെക്കാള് സാദ്ധ്യത ശിവന്‍കുട്ടിക്കു തന്നെയാണ്. കഴിഞ്ഞതവണ കോണ്‍ഗ്രസ്സില് നിന്നു ബി.ജെ.പിയിലേക്കു വന്ന ഒരു ഭാഗം വോട്ടുകള് മുരളി കാരണം തിരികെപ്പോയേക്കാം എന്നത് കുമ്മനത്തിനു വിനയാണ്. മാത്രവുമല്ല രാജഗോപാലിനുണ്ടായിരുന്ന പൊതുസ്വീകാര്യത കടുത്ത ആര്.എസ്.എസ്സുകാരനും ഹിന്ദുത്വവാദിയുമായ കുമ്മനത്തിന് ഇല്ലാത്തത് അദ്ദേഹത്തിന്റെ വോട്ടുകളില് വികാസത്തിനുള്ള സാദ്ധ്യത ഇല്ലാതാക്കുന്നു. രാജഗോപാലിന് ന്യൂനപക്ഷ സമുദായാംഗങ്ങള് വരെ വോട്ടു ചെയ്തിരുന്നുവെങ്കില് കുമ്മനത്തിന് തീവ്രഹിന്ദു സമൂഹത്തിനു പുറത്ത് ഒരു വോട്ടു പോലും കിട്ടാന് സാദ്ധ്യതയില്ല.\nഇവിടെയാണ് ശിവന്‍കുട്ടിയും ന്യൂനപക്ഷങ്ങളും തമ്മിലുള്ള ബന്ധത്തിന്റെ രസതന്ത്രം നിര്‍ണ്ണായകമാവുന്നത്. നേമം ഗുജറാത്തല്ല എന്നു തെളിയിക്കാനും തീവ്രഹിന്ദുത്വ നിലപാടുകള് നിമിത്തമുള്ള ചീത്തപ്പേര് ഒഴിവാക്കാനും മതേതര ഹിന്ദുക്കള് ശിവന്‍കുട്ടിക്കൊപ്പം ഉറച്ചുനില്‍ക്കുന്നുണ്ട്. മുസ്ലിങ്ങളുമായും ക്രൈസ്തവരുമായും സമാധാനപരമായ സഹവര്‍ത്തിത്വം സാദ്ധ്യമാക്കുന്നതിന് നേമത്ത് ബി.ജെ.പി. തോല്‍ക്കണം എന്ന നിലപാടാണ് അവര്‍ക്കുള്ളത്. ഇവര്‍ക്കൊപ്പം മതേതര സമൂഹത്തില് സമാധാനം പുലരണമെന്ന ലക്ഷ്യവുമായി ന്യൂനപക്ഷങ്ങളും ചേരുകയാണെങ്കില് നേമത്തെ ബി.ജെ.പി. അക്കൗണ്ട് ശിവന്‍കുട്ടി ക്ലോസ് ചെയ്യും. എന്നാല്, ജയിക്കാന് ഒരു സാദ്ധ്യതയുമില്ലെങ്കിലും താന് ജയിക്കും എന്ന മുരളിയുടെ പ്രചാരണത്തില് ന്യൂനപക്ഷങ്ങള് വീഴുകയാണെങ്കില് ഫലം മറ്റൊന്നാകും. 2,000ല് താഴെ ഭൂരിപക്ഷത്തിലാണെങ്കിലും കുമ്മനം രാജശേഖരന് ജയിച്ചുപോയേക്കാം. ഇപ്പോഴത്തെ നിലയില് ഇതിന് സാദ്ധ്യത കുറവാണ്.\nപ്രചാരണത്തിന്റെ അവസാന മണിക്കൂറുകളില് എന്തും സംഭവിക്കാം. നേമം ആത്മാഭിമാനം വീണ്ടെടുക്കുമോ?\nPrevious articleഅദാനി ബോംബ് ശൂ….\nNext articleആരോപണവും താരതമ്യവും


tamilnadu nivar cyclone live news - നിവാറിൽ താറുമാറായി തമിഴ്നാടും പുതുച്ചേരിയും, Watch Video | Samayam Malayalam\ntamilnadu nivar cyclone live news\n<iframe src="//tvid.in/1xp3s1t69o/lang?autoplay=false" style="height: 100%; width: 100%; max-height: 100%; max-width: 100%; visibility: visible;" border="0" frameBorder="0" seamless="" scrolling="no" allowfullscreen="true" mozallowfullscreen="true" allowtransparency="true"></iframe>\n27 Nov 2020, 11:29AM ISTViews: 1039\nനിവാർ ചുഴലിക്കാറ്റിൽ മരിച്ചവരുടെ എണ്ണം അഞ്ചായി. ആയിരത്തോളം മരങ്ങള് കടപുഴകി വീണതോടെ തമിഴ്നാട്ടില് വൈദ്യുതി വിതരണം താറുമാറായി. തമിഴ്‌നാടിന്റെ വടക്കന് ജില്ലകളില് വ്യാപക കൃഷിനാശവുമുണ്ടായി. അപകട, വെള്ളപ്പൊക്ക സാധ്യതയുള്ളയിടങ്ങളില്‍നിന്ന് 2.27 പേരെയാണ് മാറ്റിപ്പാര്‍പ്പിച്ചത്.\nTamilnadu tamil nivar cyclone Pondicherry nivar cyclone live nivar cyclone\nWeb Title : tamilnadu nivar cyclone live news


ഭാഗം -1 – Amitrajyoti\nകടൽ ഒരു പാലം പോലെയാണ് .നമ്മളും നമ്മുടെ ചിന്തകളും തമ്മിലുള്ള .\nആ കാറ്റിനും ശബ്ദത്തിനും ,മണത്തിനും എന്തൊക്കെയോ തുടങ്ങി വയ്ക്കാനുള്ള കഴിവുണ്ട് .,എന്തൊക്കെയോ അവസാനിപ്പിക്ക്യാനും .രഘു കാറ്റിനെ ഒന്ന് കൂടെ അകത്തോട്ടു വലിച്ചു .എല്ലാത്തി ന്റെയും തുടക്കം സായാന്ഹമാണ് എന്ന് അവനു തോന്നാറുണ്ട് .നിശബ്ദമായ സങ്കടങ്ങളെ മാറ്റി വച്ച് ,പ്രക്ഷുബ്ധമായ പകലിനെ മാറ്റി വച്ച് പകൽ വെളി ച്ചം ചെമ്പട്ട് ചുറ്റുന്ന സായാന്ഹം .\nവിരാട് പുരുഷൻ ആദ്യമായി സൃഷ്ട്ടി എന്ന് ചിന്തിച്ചത് ഒരു വൈകുന്നെരമായിരിക്ക്യണം .ഭ്രൂ മധ്യത്തിലെ അസ്വസ്ഥത ആദ്യം തിരിച്ചറിഞ്ഞത് അപ്പോൾ ആവണം .ആ ഇരുളിനെ ആശ്ലേഷിച്ച് അതിൽ ആദ്യത്തെ ബീജം നിഷേപിയ്ക്കുമ്പോൾ എന്തായിരിക്ക്യാം അദ്ദേഹം ചിന്തിച്ചിരിയ്ക്കുക ?\nകടൽ വീണ്ടും തിരയടിച്ചു ,രഘു വീണ്ടും ചിരിച്ചു .\nഅവന്റെ മൊബൈലിൽ “അനുരാഗിണി ഇതാ എൻ കരളിൽ വിരിഞ്ഞ പൂക്കൾ ” പാടി തുടങ്ങി .\nപൊളി ഞ്ഞ കടൽ പാലത്തിനടുത്ത് ഒരാള് ഇമ വെട്ടാതെ കടലിനെ നോക്കി നില്ക്കുന്നത് രഘു കണ്ടു .\n“പെണ്ണെ ,നിന്റെ സീൽക്കാരങ്ങളിൽ മറച്ചു വച്ച ഇരുളിൽ നിന്ന് ഒരു കുമ്പിൾ നീ എനിക്ക് തരിക .\nഞാനത് കണ്മഷി ആക്കി കൊള്ളാം ,കരളിലെ കല്മഷം മാറ്റിക്കൊള്ളാം .”\nഅവന്റെ ചത്ത സുഹൃത്ത് ജൂഡ് ക്സേവിയരിന്റെ ഡയറിയിലെ കവിത എന്തോ അവനു ഓർമ്മ വന്നു .\nകോഴിക്കോട് കടപ്പുറം രഘുവിന് തന്റെ വെപ്പാട്ടിയെ പോലെയായിരുന്നു .മുടിയഴിച്ചിട്ട്,ചുണ്ടിൽ ചെഞ്ചായം പൂശി,അലസമായി പുടവ ചുറ്റിയ കറുത്ത പെണ്ണ് .അവളുടെ നഗ്നതയിൽ ഊഴ്ന്നു വീണു തിരിച്ചു വന്നാൽ കിട്ടുന്ന ഊർജ്ജം വേറൊന്നിൽ നിന്നും അവനിത് വരെ കിട്ടിയിട്ടില്ലായിരുന്നു .\nചക്രവാളം ചുവന്നു തുടങ്ങിയിരുന്നു ,ഒരു ചെറിയ വിഷാദം എന്ത് കൊണ്ടോ അവന്റെ മനസ്സിൽ നിറയാൻ തുടങ്ങിയിരുന്നു പക്ഷേ ആ വിഷാദത്തിലും ഒരു ചിരി കലർന്നിട്ടുണ്ടായിരുന്നു .\nഅവൻ വീണ്ടും നടന്നു.പട്ടം പറപ്പിയ്ക്കുന്ന കുട്ടികളെ കാണാമായിരുന്നു ,ആ കെട്ട് പൊട്ടിയ്ക്കാൻ ശ്രമിയ്ക്കുന്ന പട്ടങ്ങളെയും .നമ്മളെവിടെയാണ് കെട്ടി ഇടപ്പെടുന്നത് ? നമ്മുടെ പട്ടത്തിന്റെ മറ്റേ അറ്റത്ത് ആരുടെ കൈകളാണ്?\nനാലാം ക്ലാസിൽ അവൻ കൊടുത്ത ആദ്യത്തെ ചുംബനം എന്ത് കൊണ്ടോ അവനപ്പോ ഓർമ്മ വന്നു .അവളുടെ ചുണ്ടിന്റെ നനവ് ഇപ്പോളും ഇവിടെ ബാക്കി കിടക്കുന്ന പോലെ.\nനഗരം അഗ്നി പോലെ ജ്വലിക്കാൻ തുടങ്ങിയിരുന്നു ,മനുഷ്യച്ചാലുകൾ അനുസ്യൂതം കടലിൽ വന്നടിഞ്ഞു .വീണ്ടും കാറ്റടിച്ചു .\nകാൻസറിനെ പേടിച്ചു നിർത്തിയ സിഗരറ്റുകൾ സമീപത്തെ പെട്ടിക്കടകളിൽ നിന്ന് രഘുവിനെ സാകൂതം നോക്കുന്നുണ്ടായിരുന്നു .അവർ തന്നെ കളിയാക്കി ചിരിയ്ക്കുന്ന പോലെ രഘുവിന് തോന്നി .\nഒരുപാട് സെൽഫി എടുക്കുന്ന ചെറുപ്പക്കാരെ കാണാമായിരുന്നു .പെറ്റ്രൊമാക്സിന്റെയും സ്ട്രീറ്റ് ലൈറ്റിന്റെയും പ്രകാശത്തിൽ അവരുടെ ചിരിക്കെന്തോ അസ്വാഭാവികത ഉള്ളത് പോലെ .തോന്നലാവാം .എല്ലാം ഒരു തോന്നലാണല്ലോ ….\nThis entry was posted in ഇടം (മലയാളം നോവൽ ) and tagged in malayalam novel.


മധ്യപ്രദേശ്: വിശ്വാസവോട്ടിൽ തീരുമാനം ഇന്ന് | madhya pradesh politics-india news | Madhyamam\ndate_range 16 March 2020 3:05 AM GMT\nബി.ജെ.പി നേതാക്കൾ ഗവർണറെ കണ്ടു; കോൺഗ്രസ് എം.എൽ.എമാർ തിരിച്ചെത്തി\nഭോപാൽ: മധ്യപ്രദേശ് നിയമസഭയിലെ വിശ്വാസ വോട്ടെടുപ്പ് സംബന്ധിച്ച് സ്പീക്കർ ഇ ന്ന് തീരുമാനെമടുക്കും. ഭരണകക്ഷിയായ കോൺഗ്രസിൽനിന്ന് 22 എം.എൽ.എമാർ രാജിവെച്ചതി നെതുടർന്ന് പ്രതിസന്ധിയിലായ മുഖ്യമന്ത്രി കമൽനാഥിനോട് വിശ്വാസവോട്ട് തേടണമ െന്ന് ഗവർണർ ലാൽജി ടണ്ഡൻ ശനിയാഴ്ച കത്തിലൂടെ ആവശ്യപ്പെട്ടിരുന്നു. ബി.ജെ.പി നേതാവും മുൻ മുഖ്യമന്ത്രിയുമായ ശിവ്രാജ് സിങ് ചൗഹാൻ ഗവർണർ ലാൽജി ടണ്ഡനെ കണ്ടതിനെ തുടർന്നാണ് ഗവർണർ ഇൗ നിർദേശമ നൽകിയത്. നയപ്രഖ്യാപന പ്രസംഗം കഴിഞ്ഞയുടൻ ഇലക്ട്രോണിക് വോട്ടിങ് സംവിധാനത്തിലൂടെ വിശ്വാസവോട്ട് തേടണമെന്നാണ് ഗവർണർ നിർദേശിച്ചിരിക്കുന്നത്. സഭയിലെ ഇലക്ട്രോണിക് വോട്ടിങ് കാര്യക്ഷമമല്ലാത്ത സാഹചര്യത്തിൽ കൈപൊക്കിയുള്ള വോട്ടിങ് രീതി സ്വീകരിക്കണമെന്ന് ഗവർണറെ സന്ദർശിച്ച് ആവശ്യപ്പെട്ടതായി പ്രതിപക്ഷ നേതാവ് ഗോപാൽ ഭാർഗവ പറഞ്ഞു. അതേസമയം, ഗവർണറുടെ നിർദേശത്തെക്കുറിച്ച് പ്രതികരിക്കാൻ സ്പീക്കർ എൻ.പി. പ്രജാപതി വിസമ്മതിച്ചു. ഇതു സംബന്ധിച്ച് തിങ്കളാഴ്ച തീരുമാനമെടുക്കുമെന്ന് അദ്ദേഹം മാധ്യമപ്രവർത്തകരോട് പറഞ്ഞു.\nകോൺഗ്രസ് വിട്ട് ബി.ജെ.പിയിൽ ചേർന്ന ജ്യോതിരാദിത്യ സിന്ധ്യയെ പിന്തുണക്കുന്ന എം.എൽ.എമാർ മുഴുവൻ രാജിക്കത്ത് നൽകിയെങ്കിലും ആറുപേരുടെ രാജി മാത്രമാണ് സ്പീക്കർ ഇതുവരെ അംഗീകരിച്ചിരിക്കുന്നത്. ഭൂരിപക്ഷം നഷ്ടപ്പെട്ടുവെങ്കിലും ചില വിമത എം.എൽ.എമാരുടെ സഹായത്തോടെ ഭരണം നിലനിർത്താനാവുമോയെന്ന ശ്രമത്തിലാണ് കോൺഗ്രസ് സർക്കാർ. ഇതിന് അൽപം സമയം ആവശ്യമാണെന്നതിനാൽ സ്പീക്കറുടെ തീരുമാനം നിർണായകമായിരിക്കുകയാണ്.\nതിങ്കളാഴ്ച എല്ലാവരും സഭയിലുണ്ടാകണമെന്ന് പാർട്ടി എം.എൽ.എമാർക്ക് കോൺഗ്രസ് വിപ് നൽകിയിട്ടുണ്ട്. രാജസ്ഥാൻ തലസ്ഥാനമായ ജയ്പൂരിലെ റിസോർട്ടിൽ കഴിഞ്ഞിരുന്ന കോൺഗ്രസ് എം.എൽ.എമാർ ഭോപാലിൽ തിരിച്ചെത്തിയിട്ടുണ്ട്. വീട്ടിലേക്ക് തിരിക്കാതെ വിശ്വാസ വോട്ടെടുപ്പ് കഴിയുംവരെ എല്ലാവരും ഭോപാലിൽ തുടരും. ഹരിയാനയിലെ ഹോട്ടലിൽ കഴിയുന്ന ബി.ജെ.പി എം.എൽ.എമാരെ തിരിച്ചെത്തിച്ചിട്ടില്ല. രാജി നൽകിയ കോൺഗ്രസ് എം.എൽ.എമാർ ബംഗളൂരുവിൽ റിസോർട്ടിലാണുള്ളത്. ബംഗളൂരുവിൽ തങ്ങളുടെ എം.എൽ.എമാരെ ബി.ജെ.പി തടവിലാക്കിയെന്നും ഇതിനെതിരെ സുപ്രീം കോടതിയെ സമീപിക്കുമെന്നും കോൺഗ്രസ് വ്യക്തമാക്കിയിട്ടുണ്ട്. 230 അംഗ സഭയിൽ രാജിവെച്ച ആറ് അംഗങ്ങളെ മാറ്റിനിർത്തിയാൽ കോൺഗ്രസിന് 108 അംഗങ്ങളാണുള്ളത്. നാലു സ്വതന്ത്രരുൾപ്പെടെ ഏഴു പേർ പുറത്തുനിന്നും പിന്തുണ നൽകുന്നു. അവശേഷിച്ച 16 വിമത എം.എൽ.എമാരുടെകൂടി രാജി സ്പീക്കർ സ്വീകരിച്ചാൽ സഭയിൽ കേവല ഭൂരിപക്ഷത്തിനുള്ള അംഗസംഖ്യ 104 ആകും. 92 അംഗങ്ങൾ മാത്രമായി ചുരുങ്ങുന്ന കോൺഗ്രസ് പരാജയപ്പെടുന്നിടത്ത് 107 അംഗങ്ങളുമായി ബി.ജെ.പിക്ക് അനായാസം മന്ത്രിസഭയുണ്ടാക്കാം. നിയമസഭാ സമ്മേളനം തുടങ്ങുന്നത് പരിഗണിച്ച് തലസ്ഥാന നഗരമായ ഭോപാലിൽ കർഫ്യൂ പ്രഖ്യാപിച്ചിട്ടുണ്ട്.\nഅതിനിടെ, ബംഗളൂരു നഗരത്തിന് പുറത്തുള്ള ദേവനഹള്ളിയിലെ റിസോർട്ടിൽ കഴിയുന്ന വിമത എം.എൽ.എമാരെ നഗരത്തിലുള്ള ഹോട്ടലിലേക്ക് മാറ്റി. മധ്യപ്രദേശിലെ കമൽനാഥ് സർക്കാറിനെ അട്ടിമറിക്കാൻ ബി.ജെ.പിക്കൊപ്പം ചേർന്ന ജ്യോതിരാദിത്യ സിന്ധ്യയുടെ ക്യാമ്പിലുള്ള ആറു മന്ത്രിമാരടക്കം 21 എം.എൽ.എമാരെയാണ് ദേവനഹള്ളിയിലെ പ്രസ്റ്റീജ് ഗോൾഫ്ഷിർ ക്ലബിൽനിന്ന് ബംഗളൂരു നഗരത്തിലെ യെലഹങ്ക റമദാ ഹോട്ടലിലേക്ക് ഞായറാഴ്ച മാറ്റിയത്.\nTAGS:madhya pradesh kamal nath india news\nNews Summary - madhya pradesh politics-india news


ഐ ഗ്രൂപ്പിലെ അസംതൃപ്തര് കെ.മുരളീധരന്റെ നേതൃത്വത്തില് പുതിയ ഗ്രൂപ്പ് രൂപീകരിക്കാന് ഒരുങ്ങുന്നു | VygaNews\nഐ ഗ്രൂപ്പിലെ അസംതൃപ്തര് കെ.മുരളീധരന്റെ നേതൃത്വത്തില് പുതിയ ഗ്രൂപ്പ് രൂപീകരിക്കാന് ഒരുങ്ങുന്നു\nതിരുവനന്തപുരം: പ്രതിപക്ഷ നേതാവ് രമേശ് ചെന്നിത്തലയുടെ നേതൃത്വത്തിലുള്ള വിശാല ഐ ഗ്രൂപ്പിലെ അസംതൃപ്തര് പുതിയ ഗ്രൂപ്പ് രൂപീകരണത്തിനായി ഒരുങ...\nതിരുവനന്തപുരം: പ്രതിപക്ഷ നേതാവ് രമേശ് ചെന്നിത്തലയുടെ നേതൃത്വത്തിലുള്ള വിശാല ഐ ഗ്രൂപ്പിലെ അസംതൃപ്തര് പുതിയ ഗ്രൂപ്പ് രൂപീകരണത്തിനായി ഒരുങ്ങുന്നു. കെ.മുരളീധരന്റെ നേതൃത്വത്തിലാണ് പുതിയ ഗ്രൂപ്പ് രൂപം കൊള്ളുന്നത്. രമേശ് ചെന്നിത്തലയുടെ നേതൃത്വത്തിലുള്ള ഐ ഗ്രൂപ്പിന്റെ പ്രവര്‍ത്തനങ്ങളില് പഴയ കെ.കരുണാകരന് അനുകൂലികള് അസംതൃപ്തരാണ്. കെ.കരുണാകരന് സ്റ്റഡി സെന്റര് എന്ന പേരില് ജില്ലാ തലത്തില് യോഗങ്ങള് സംഘടിപ്പിച്ചാണ് ഗ്രൂപ്പ് സജീവമായി കൊണ്ടിരിക്കുന്നത്. ഇതിന്റെ ആദ്യ പടിയായി മുന് എം.എല്.എ എം.എ ചന്ദ്രശേഖരന്റെ നേതൃത്വത്തില് കൊച്ചിയില് കെ.കരുണാകരന് സ്റ്റഡി സെന്ററിന്റെ ആദ്യ കൂട്ടായ്മ നടന്നു കഴിഞ്ഞു.\nകെ.കരുണാകരന്റെ പേരിലുള്ള ചാരിറ്റബിള് ട്രസ്റ്റായാണ് കൂട്ടായ്മയ്ക്ക് രൂപം കൊടുത്തിരിക്കുന്നത്. ഡി.ഐ.സി.കെ എന്ന പേരില് കരുണാകരന് പുതിയ പാര്‍ട്ടി രൂപീകരിച്ചപ്പോള് ഒപ്പം നില്‍ക്കുകയും പിന്നീട് കോണ്‍ഗ്രസ്സില് തിരിച്ചെത്തി ഐ ഗ്രൂപ്പിന്റെ ഭാഗമാവുകയും ചെയ്തവരാണ് യോഗത്തില് പങ്കെടുക്കുന്നത്.\nയോഗത്തില് പങ്കെടുത്തവരെല്ലാം ജില്ലാതലത്തില് ഐ ഗ്രൂപ്പിലുള്ളവരാണ്. എന്നാല് കെ.പി.സി.സി പുന:സംഘടനയില് അര്‍ഹമായ പ്രാതിനിധ്യം ലഭിച്ചില്ലെന്ന പൊതുവികാരം ഇവര്‍ക്കിടയില് ശക്തമാണ്. കൊച്ചിയില് നടന്ന യോഗത്തിന് നേതൃത്വം നല്‍കിയത് കെ.കരുണാകരന്റെ സന്തത സഹചാരികളായിരുന്ന മുന് എം.എല്.എ എം.എ ചന്ദ്രശേഖരനും, മുതിര്‍ന്ന കോണ്‍ഗ്രസ് നേതാവ് എം.മുഹമ്മദ്കുട്ടിയുമായിരുന്നു.\nപുതിയ ഗ്രൂപ്പെന്ന പരസ്യപ്രഖ്യാപനത്തിന് തയ്യാറല്ലെങ്കിലും അസംതൃപ്തരുടെ ഒത്തുചേരലായാണ് കരുണകാരന് സ്റ്റഡി സെന്ററിന്റെ യോഗങ്ങള് വിലയിരുത്തപ്പെടുന്നത്. കെ.പി.സി.സി അദ്ധ്യക്ഷന് എം.എം ഹസന് നയിക്കുന്ന ജനമോചന യാത്ര ജില്ലയെത്തുന്നതോടെ ഗ്രൂപ്പ് രൂപീകരണ പ്രവര്‍ത്തനങ്ങള് സജീവമാക്കാനാണ് കെ.മുരളീധരന്റെ നേതൃത്വത്തിലുള്ള വിമതപക്ഷത്തിന്റെ തീരുമാനം.\nVygaNews: ഐ ഗ്രൂപ്പിലെ അസംതൃപ്തര് കെ.മുരളീധരന്റെ നേതൃത്വത്തില് പുതിയ ഗ്രൂപ്പ് രൂപീകരിക്കാന് ഒരുങ്ങുന്നു


520 കിലോമീറ്റർ മൈലേജ്; പുതിയ മിസ്ട്ര ഇലക്ട്രിക് സെഡാൻ പരിചയപ്പെടുത്തി ഹ്യുണ്ടായി - Malayalam DriveSpark\nPublished: Saturday, November 21, 2020, 17:11 [IST]\nഹ്യുണ്ടായി തങ്ങളുടെ ഇലക്ട്രിക് ശ്രേണിയിലേക്ക് ഒരു പുതിയ മോഡലിനെ കൂടി ചേർത്തിരിക്കുകയാണ്. ചൈനയിൽ നടക്കുന്ന ഗ്വാങ്‌ഷോ ഓട്ടോഷോയിലാണ് പുതിയ മിസ്ട്ര ഇലക്ട്രിക് സെഡാനെ കമ്പനി പരിചയപ്പെടുത്തിയിരിക്കുന്നത്.\nരണ്ടാംതലമുറ ക്രെറ്റ എസ്‌യുവിയുടെ ഫ്രണ്ട് ലുക്കാണ് മിസ്ട്ര ഇലക്ട്രിക് സെഡാന്റെ പ്രധാന ആകർഷണം. മിഡ് സൈസ് സെഡാൻ വിഭാഗത്തിലാണ് ഈ ഇലക്ട്രിക് വാഹനം ഇടംപിടിക്കുന്നതെങ്കിലും ചൈനീസ് വിപണിക്കായി മാത്രമാണ് ഇത് രൂപകൽപ്പന ചെയ്തിരിക്കുന്നത്.\nഅടുത്ത വർഷം തുക്കത്തോടെ മിസ്ട്ര ഇലക്ട്രിക് ഔദ്യോഗികമായി അരങ്ങേറ്റം കുറിക്കും. ഏകദേശം 520 കിലോമീറ്റർ മൈലേജാണ് സെഡാനിൽ കമ്പനി വാഗ്ദാനം ചെയ്യുന്നത്. എന്നതും ശ്രദ്ധേയമാണ്. ഹ്യുണ്ടായിയുടെയും BAIC-ന്റെയും സംയുക്ത സംരംഭമായ ബീജിംഗ്-ഹ്യുണ്ടായിയാണ് മിസ്ട്ര നിർമിക്കുന്നത്.\nMOST READ: ഹമ്മർ ഇലക്‌ട്രിക് എസ്‌യുവിയുടെ ആദ്യ ചിത്രങ്ങൾ പുറത്ത്\nക്രോം ഫിനിഷ്, എൽഇഡി ഹെഡ്‌ലാമ്പുകൾ, ഒഴുകുന്ന ബോഡി വർക്ക്, വലിയ ഫ്രണ്ട് ഗ്രിൽ എന്നിവയുള്ള സ്ലൈക്ക് സ്റ്റൈലിംഗാണ് ഈ ഇലക്ട്രിക് വാഹനത്തിന്റെ പ്രധാന സവിശേഷതകൾ.\n4,780 മില്ലീമീറ്റർ നീളവും 1,815 മില്ലീമീറ്റർ വീതിയും 1,460 മില്ലീമീറ്റർ ഉയരവുമുള്ള ഹ്യുണ്ടായി സൊനാറ്റയുമായി താരതമ്യപ്പെടുത്തുമ്പോൾ ഇത് വളരെ ചെറുതാണ്. എങ്കിലും 2,770 മില്ലീമീറ്റർ നീളമുള്ള വീൽബേസ് ക്ലാസിലെ ഏറ്റവും മികച്ച ഇന്റീരിയർ സ്പേസാണ് വാഗ്ദാനം ചെയ്യുന്നതെന്ന് കമ്പനി പറയുന്നു.\nമിസ്ട്രയിൽ നിരവധി ക്യാബിൻ സുഖസൗകര്യങ്ങളും സാങ്കേതികവിദ്യകളുമാണ് ഹ്യുണ്ടായി ഒരുക്കിയിരിക്കുന്നത്. അതിൽ 12.3 ഇഞ്ച് ഡിജിറ്റൽ ഇൻസ്ട്രുമെന്റ് ക്ലസ്റ്റർ, 12.3 ഇഞ്ച് ഇൻഫോടെയ്ൻമെന്റ് സിസ്റ്റം, ഡ്രൈവർ സഹായ സംവിധാനങ്ങൾ, പനോരമിക് സൺറൂഫ്, സറൗണ്ട് വ്യൂ മോണിറ്റർ എന്നിവയെല്ലാം ഉൾപ്പെടുന്നു.\nഇലക്ട്രിക് സെഡാന്റെ സുരക്ഷാ ഉപകരണങ്ങളിൽ ഫോർവേഡ് കൊളീഷൻ അവോയിഡൻസ് സംവിധാനം, ഹൈവേ ഡ്രൈവിംഗ് സഹായം, നാവിഗേഷൻ അധിഷ്ഠിത ക്രൂയിസ് കൺട്രോൾ എന്നിവയും റിയർ ക്രോസ് ട്രാഫിക് അലേർട്ടുമാണ് വാഗ്ദാനം ചെയ്യുന്നത്.\nമിസ്ട്ര ഇലക്ട്രിക് സെഡാനിൽ 1.8 ലിറ്റർ, 1.5 ലിറ്റർ എന്നിങ്ങനെ രണ്ട് എഞ്ചിൻ ഓപ്ഷനുകളാണ് കൊറിയൻ ബ്രാൻഡ് ഉൾപ്പെടുത്തിയിരിക്കുന്നത്. ആദ്യത്തേത്\n141 bhp പവറും 176 Nm torque ഉം ഉത്പാദിപ്പിക്കാൻ ശേഷിയുള്ളതാണ്.\nമറുവശത്ത് 1.5 ലിറ്റർ എഞ്ചിൻ 168 bhp കരുത്തിൽ 252 Nm torque ആണ് വികസിപ്പിക്കുന്നത്. 56.5 കിലോവാട്ട്സ് ബാറ്ററി പായ്ക്കാണ് ഇലക്ട്രിക് വേരിയന്റിന്റെ ഹൃദയം.\nഇതിന്റെ പവർ, ടോർഖ് കണക്കുകൾ യഥാക്രമം 181 bhp, 310 Nm എന്നിങ്ങനെയാണ്.\n520 കിലോമീറ്റർ മൈലേജാണ് ഇലക്ട്രിക് മിസ്ട്ര വാഗ്ദാനം ചെയ്യുന്നത്. 30-80 ശതമാനത്തിൽ നിന്ന് പൂർണ ചാർജിംഗിന് വെറും 40 മിനിറ്റ് മതിയാകും. സ്ലോ ചാർജർ വഴി ബാറ്ററി മുഴുവൻ ചാർജ് ചെയ്യാൻ 9.5 മണിക്കൂറാകും വേണ്ടി വരിക.\nHyundai Unveiled The New Mistra Electric Sedan In China. Read in Malayalam


ജോളിക്ക് സിപിഎം-ലീഗ് നേതാക്കളുടെ സഹായം, നേതാക്കൾ നിരീക്ഷണത്തിലെന്ന് സൂചന! | New developments in Koodathayi Murder case investigation - Malayalam Oneindia\nUpdated: Mon, Oct 7, 2019, 15:15 [IST]\nകോഴിക്കോട്: കൂടത്തായി കൂട്ടക്കൊലയില് ഞെട്ടിക്കുന്ന വഴിത്തിരിവുകള്. പ്രധാന പ്രതിയായ ജോളിക്ക് പുറമേ ഉന്നതരിലേക്കും ക്രൈംബ്രാഞ്ച് അന്വേഷണം നീളുന്നു. സിപിഎമ്മിന്റെയും മുസ്ലീം ലീഗിന്റെയും പ്രാദേശിക നേതാക്കളുടെ സഹായം ജോളിക്ക് ലഭിച്ചിരുന്നു എന്നാണ് പുറത്ത് വരുന്ന റിപ്പോര്‍ട്ടുകള്.\nഭര്‍തൃപിതാവ് ടോം തോമസിന്റെ സ്വത്തുക്കള് തട്ടിയെടുക്കാന് ജോളിയുണ്ടാക്കിയ വ്യാജ വില്‍പത്രമാണ് രാഷ്ട്രീയ നേതാക്കളിലേക്ക് അന്വേഷണം എത്തിച്ചിരിക്കുന്നത്. ഇവരെ ക്രൈംബ്രാഞ്ച് അന്വേഷണ സംഘം ഇതിനകം തന്നെ ചോദ്യം ചെയ്ത് കഴിഞ്ഞതായും റിപ്പോര്‍ട്ടുകളുണ്ട്. ഭരണപക്ഷത്തിനും പ്രതിപക്ഷത്തിനും ഒരുപോലെ അടിയായിരിക്കുകയാണ് കൂടത്തായി കൊലക്കേസ്. വിശദാംശങ്ങള് ഇങ്ങനെ..\nകൂടത്തായിയിലെ ആറ് പേരുടെ മരണത്തിന് പിന്നില് അമ്മ തനിച്ചാകില്ലെന്നും മറ്റാരുടെയെങ്കിലും സഹായം ലഭിച്ച് കാണുമെന്നും ജോളിയുടെ മകന് കഴിഞ്ഞ ദിവസം ആരോപിച്ചിരുന്നു. ജോളിയുടെ രണ്ടാം ഭര്‍ത്താവ് ഷാജുവിനെ പോലീസ് ഇതിനകം കസ്റ്റഡിയിലെടുത്തു കഴിഞ്ഞു. കൊലപാതകങ്ങളെ കുറിച്ച് അറിവുണ്ടായിരുന്നുവെന്നും ജോളിക്കുണ്ടായിരുന്ന സ്വാധീനങ്ങള് കാരണം പുറത്ത് പറയാന് ഭയപ്പെട്ടു എന്നുമാണ് ഷാജു ക്രൈംബ്രാഞ്ചിന് മൊഴി നല്‍കിയിരിക്കുന്നത്.\nജോളിയുടെ ഈ ഉന്നത സ്വാധീനങ്ങളിലേക്കാണ് അന്വേഷണം നീളുന്നത്. സ്വത്തുക്കള് തന്റെ പേരിലേക്ക് മാറ്റാനുളള വ്യാജ ഒസ്യത്ത് ഉണ്ടാക്കുന്നതിന് ജോളിക്ക് പ്രാദേശിക സിപിഎം, ലീഗ് നേതാക്കളുടെ സഹായം ലഭിച്ചിട്ടുണ്ട് എന്നാണ് ക്രൈംബ്രാഞ്ച് കണ്ടെത്തിയിരിക്കുന്നത് എന്നാണ് വിവരം. കുന്ദമംഗലത്തെ പ്രാദേശിക സിപിഎം നേതാവാണ് സാക്ഷിയായി വില്‍പത്രത്തില് ഒപ്പിട്ടിരിക്കുന്നത് എന്ന് കണ്ടെത്തിയിട്ടുണ്ടെന്നും സൂചനയുണ്ട്.\nഒരു ലക്ഷം രൂപ നൽകി\nഇതിന് വേണ്ടി ഒരു ലക്ഷം രൂപ ഈ നേതാവിന് ജോളി നല്‍കിയിട്ടുളളതായും റിപ്പോര്‍ട്ടുകളുണ്ട്. ഇതിന് തെളിവായ രേഖകള് അന്വേഷണ സംഘത്തിന് ലഭിച്ചിട്ടുമുണ്ട്. സ്ഥലത്തെ ലീഗ് നേതാവില് നിന്നും ജോളിക്ക് സഹായം ലഭിച്ചിട്ടുണ്ട്. ഇയാള് ജോളിയുടെ വീട്ടിലെ നിത്യസന്ദര്‍ശകനാണ് എന്നാണ് അറിയുന്നത്. സ്വത്തുക്കള് ജോളിയുടെ പേരിലാക്കാന് തഹസീല്‍ദാരെ സ്വാധീനിക്കാന് സഹായിച്ചത് ഈ നേതാവ് എന്നും പോലീസ് കണ്ടെത്തി.\nനേതാക്കൾ പോലീസ് നിരീക്ഷണത്തിൽ\nജോളി ഈ ലീഗ് നേതാവിനൊപ്പം ബാങ്കില് പോയതിന്റെയും പണമിടപാട് നടത്തിയതിന്റെയും സിസിടിവി ദൃശ്യങ്ങളും അന്വേഷണ സംഘത്തിന് ലഭിച്ചിട്ടുണ്ട്. ഇതിനകം ഇരു നേതാക്കളേയും അന്വേഷണ സംഘം ചോദ്യം ചെയ്ത് കഴിഞ്ഞിട്ടുണ്ട്. ഇവര് നിലവില് പോലീസ് നിരീക്ഷണത്തിലാണ്. വീണ്ടും ഇവരെ ചോദ്യം ചെയ്യാനും സാധ്യതയുണ്ട്. ജോളിയെ സഹായിച്ച തഹസീല്‍ദാരും കുരുക്കിലായേക്കും എന്നാണ് റിപ്പോര്‍ട്ടുകള്.\nമറ്റ് ചിലരും നിരീക്ഷണത്തിൽ\nവ്യാജ വില്‍പത്രം ജോളി തയ്യാറാക്കിയ വിവരം അന്വേഷിക്കാന് ചെന്ന ടോം തോമസിന്റെ മകന് റോജോയ്ക്ക് രേഖകള് നല്‍കാന് ഇവര് തയ്യാറായിരുന്നില്ല. കൂടത്തായി പഞ്ചായത്തിലെ രണ്ട് ഉദ്യോഗസ്ഥര്‍ക്കും വൈസ് പ്രസിഡണ്ടായിരുന്ന ഒരു കോണ്‍ഗ്രസ് നേതാവിനും ഇടപാടില് പങ്കുളളതായി സൂചനകളുണ്ടെന്ന് ഏഷ്യാനെറ്റ് ന്യൂസ് റിപ്പോര്‍ട്ട് ചെയ്യുന്നു. എന്നാല് ഇയാള്‍ക്കെതിരെ അന്വേഷണ സംഘത്തിന് ശക്തമായ തെളിവുകളൊന്നും ഇതുവരെ ലഭിച്ചിട്ടില്ലെന്നും വിവരമുണ്ട്.\nകൊലപാതകങ്ങളില് പങ്കുളളതായി പോലീസ് സംശയിക്കുന്ന ഒരു ബിഎസ്എന്‍എല് ജീവനക്കാരനും നിരീക്ഷണത്തിലാണ്. ജോളിയുമായി ഇയാള്‍ക്ക് അടുത്ത സൗഹൃദമുണ്ട്. ഷാജുവുമായുളള വിവാഹത്തിന് അടക്കം ഇയാളുടെ പിന്തുണ ഉണ്ടായിരുന്നുവത്രേ. ജോളി അടക്കമുളള പ്രതികളെ വീണ്ടും കസ്റ്റഡിയില് വാങ്ങി ചോദ്യം ചെയ്യാനാണ് പോലീസ് നീക്കം. അതിന് ശേഷമായിരിക്കും കൂടുതല് അറസ്റ്റുകളിലേക്ക് കടക്കുക എന്നാണ് റിപ്പോര്‍ട്ടുകള്.\nkoodathai murder crime police murder കൂടത്തായി കൊലപാതകം കൊലപാതകം പോലീസ് അന്വേഷണം cpm muslim league സിപിഎം മുസ്ലീം ലീഗ്\nNew developments in Koodathayi Murder case investigation


ഫ്രഞ്ച് ലീഗിലെ യുവരാജാവ് എംബാപ്പെ - Oneindia Malayalam\nPublished : May 21, 2019, 01:45\nഫ്രഞ്ച് ലീഗിലെ യുവരാജാവ് താന്‍തന്നെയെന്ന് ഒരിക്കല്‍ക്കൂടി അടിവരയിട്ട് തെളിയിച്ച് കെയ്‌ലിയന് എംബാപ്പെ. ലീഗ് വണ്ണിന്റെ ഈ സീസണില് മികച്ച താരത്തിനായി യു.എന്.എഫ്.പി ഏര്‍പ്പെടുത്തിയ പുരസ്‌ക്കാരമാണ് പി.എസ്.ജിയുടെ എംബാപ്പ നേടിയത്.\nfrance league football world cup


ബയേൺ വിടുന്നതിനെ കുറിച്ച് ആലോചിക്കും, സൂചന നൽകി തോമസ് മുള്ളർ - Fanport - Sports News Malayalam\nMonday, Feb 24, 2020 06:12 AM\nHome Football Bundesliga ബയേൺ വിടുന്നതിനെ കുറിച്ച് ആലോചിക്കും, സൂചന നൽകി തോമസ് മുള്ളർ\nബയേൺ വിടുന്നതിനെ കുറിച്ച് ആലോചിക്കും, സൂചന നൽകി തോമസ് മുള്ളർ\nOctober 9, 2019 - 8:42 PM\nബയേൺ മ്യൂണിക്കിൽ പകരക്കാരനായി ഇറങ്ങുന്നത് തുടരുകയാണെങ്കിൽ ടീം വിടുന്നതിനെ കുറിച്ച് ആലോചിക്കുമെന്ന സൂചന നൽകി തോമസ് മുള്ളർ. ഈ സീസണിൽ കേവലം3ലീഗ് മത്സരങ്ങളിൽ മാത്രമാണ് താരത്തിന് ആദ്യ ഇലവനിൽ ഇടം ലഭിച്ചത്. ഇതോടെയാണ് തന്റെ കരിയർ പൂർണമായും കളിച്ച ജർമ്മൻ ക്ലബ്ബ് വിടുന്നതിനെ കുറിച്ച് ആലോചിക്കുമെന്ന് താരം വ്യക്തമാക്കിയത്.\nബാഴ്സയിൽ നിന്ന് ഫിലിപ് കുട്ടീഞ്ഞോ എത്തിയതോടെയാണ് താരത്തിന്റെ ടീമിലെ അവസരം കുറഞ്ഞത്. മുള്ളറിനെയും കുട്ടിഞ്ഞോയെയും ഒരേ ടീമിൽ കളിപ്പിക്കുക എന്നത് അസാധ്യമാണെന്ന് നേരത്തെ ബയേണിന്റെ പരിശീലകൻ നിക്കോ കോവാക് വ്യക്തമാക്കിയിരുന്നു. 30 വയസുകാരനായ മുള്ളർ തനിക്ക് പൂർണ്ണ കായിക ക്ഷമത ഉണ്ടെന്നും ടീമിനെ ഇനിയും സഹായിക്കാനാകുമെന്നും വ്യക്തമാക്കി. പക്ഷെ ബയേൺ പരിശീലക സംഘം തന്നെ വെറും പകരക്കാരനായി കാണുകയാണെങ്കിൽ തനിക്ക് മറ്റു സാധ്യതകൾ തേടേണ്ടി വരുമെന്നും മുന്നറിയിപ്പ് നൽകി.\nPrevious article“ധോണി ഈ കാലഘട്ടം കണ്ട മികച്ച ക്യാപ്റ്റൻ”\nNext articleഇന്ത്യ – നോർത്ത് ഈസ്റ്റ് മത്സരം സമനിലയിൽ


അവ്വപുരുഷന് (ബൂട്ടിസ്) ഒന്നു പരിചയപ്പെട്ടു കളയാം : ആകാശക്കാഴ്ചകള്\nPosted by ടോട്ടോചാന് at 4:02 AM\nസാധാരണയായി കിഴക്കൻ മാനത്താണ് ഈ ഗണത്തിനെ കണ്ടുള്ള പരിചയം .അതു കൊണ്ടായിരിക്കാം ചിത്രം തലതിരിച്ചു കൊടുത്തിരിക്കുന്നതു പോലെ തോന്നുന്നത്.നെക്ക്ടൈ പോലെ തോന്നുന്ന ഭാഗം താഴോട്ടാണ്.കൈകൾ വിടർത്തിനൃത്തം ചെയ്യുന്ന ഒരു പെൺ കുട്ടിയുടെ രൂപം ഓർമ്മിപ്പിക്കാറുണ്ട് ഈ താരാകദംബം..\nee drishya vismayangalellam kanumbol athokke yathrishchikamayi undayathanennu parayan ente manassu anuvadikkunnilla\nഇജാസ് , യാദൃശ്ചികം എന്നു തന്നെ കരുതാം. പ്രപഞ്ചത്തിന്റെ മറ്റൊരു കോണില് നിന്നും നോക്കിയാല് കാണുന്നത് ഇത്തരത്തില് ഒരു ചിത്രമായിരിക്കുകയില്ല.\nനാം ആകാശത്തെ നക്ഷത്രങ്ങളെ കൂട്ടിയോജിപ്പിച്ച് തിരിച്ചറിയാന് വേണ്ടി വരയ്ക്കുന്ന സാങ്കല്‍പ്പിക ചിത്രങ്ങള് മാത്രമാണ് എല്ലാ നക്ഷത്രഗണങ്ങളും. രൂപം തികച്ചും ഭാവനമാത്രം.\nഒരു പാടു താമസിച്ചുപോയി, ഈ വിലപിടിച്ച ബ്ലോഗും ഇതിലെ സുന്ദരമായ ലേഖനങ്ങളും കണ്ടെത്തുവാൻ!\nഇപ്പോൾ മാർച്ച് കഴിയാറായില്ലേ? ഇതിൽ വിവരിക്കാത്ത കുറേ നക്ഷത്രങ്ങളൊക്കെ മാനത്തുനോക്കി കണ്ടുപിടിക്കാൻ പറ്റിയ സമയമല്ലേ ഇപ്പോൾ? പ്രത്യേകിച്ച് കാർത്തിക മുതൽ കിഴക്കോട്ടുള്ളവ. അതുകൊണ്ടു് സ്വൽ‌പ്പം ഉത്സാഹിച്ച് താമസിയാതെത്തന്നെ കുറച്ചുകൂടി ലേഖനങ്ങൾ എഴുതിച്ചേർക്കണം എന്നു് അഭ്യർത്ഥിക്കുന്നു.\nഈ ബ്ലോഗ് തുടക്കമിട്ട് വച്ചെങ്കിലും പിന്നീട് കൂട്ടിച്ചേര്‍ക്കലുകള് നടന്നിട്ടില്ല. ഇനി പതിയേ ചെയ്യണം എന്ന് കരുതുന്നു.. 88നക്ഷത്രഗണങ്ങളും എന്നൊക്കെ വലിയ സ്വപ്നങ്ങളായിരുന്നു!!!


Malayalam Essays | Saikatham Online Malayalam Magazine - Page 3\nTag: Malayalam Essays\nഎന്റെ തറവാട്ടിലെ കൊച്ചുകുട്ടികള് പോലും എന്നെ ഭയക്കുകയാണ്. ഞാന് ഒരുപാട് ചിന്തിച്ചു, എന്തായിരിക്കും കാരണം?. ഹസ്തദാനം ചെ യ്യാന് ശ്രമിക്കുമ്പോള് അവര് വളരെയധികം ഉള്‍വലിയുന്നു. ആലിംഗ നത്തിന് ശ്രമിക്കുമ്പോള് ഓടിയൊളിക്കുന്നു… ഞാന് ഗാഢമായി ചിന്തി ക്കാന് തന്നെ തീരുമാനിച്ചു. ഒടുവിൽ… എനിക്ക്Read More\nപട്ടയം വാങ്ങാന് വരുന്ന ഓരോ കുടിയാനും എന്നോടു പറഞ്ഞു “പണ്ട് ഞങ്ങളീ മുറ്റത്ത് വാഴക്കുല യും പൂവന് കോഴിയും നെയ്യുമായി ഓച്ഛാനിച്ചു നിന്നിട്ടുണ്ട്.” നാലു കെട്ടിനകത്തെ ഇരുളില് ജന്മിത്വ ത്തിന്റെ പ്രേതങ്ങള് അലഞ്ഞു നട ക്കുന്നത് നേരിട്ടുകണ്ട ഒരാളാണ് ഇതെഴുതുന്നത്. ‘വീട്Read More\nML Janki Bold (35164)\nML HIGH (31628)\nML TT Chandrika Bold (27730)


ടോട്ടനത്തിന്റെ സ്ഥിര പരിശീലകനാകാൻ ആഗ്രഹമുണ്ടെന്നറിയിച്ച് മേസൺ | English Premier League|ryan mason|tottanham\nപുതിയ പരിശീലകനെ കണ്ടെത്താൻ ടോട്ടനം\nലണ്ടൻ: ഭാവിയിൽ ഇംഗ്ലീഷ് പ്രീമിയർ ലീഗ് ക്ലബായ ടോട്ടനത്തിന്റെ സ്ഥിര പരിശീലകനാകാൻ ആഗ്രഹമുണ്ടെന്നറിയിച്ച് താൽക്കാലിക പരിശീലകൻ റയാൻ മേസൺ. ജോസെ മൗറീനോ പുറത്തായതു മുതൽ താൽകാലിക പരിശീലകനായി പ്രവർത്തിക്കുകയാണ് മുൻ സ്പർസ് താരം കൂടിയായ മേസൺ.\nRead Also:- ഒരു ഗോൾ അടിച്ചാൽ അത് ആഘോഷിക്കാൻ അഞ്ച് മിനുട്ട് കാത്തു നിൽക്കേണ്ട അവസ്ഥയാണ്: കവാനി\nEnglish Premier League ryan mason tottanham\nമഹാരാഷ്ട്രയിൽ കോവിഡ് രോഗവ്യാപനം കുറയുന്നു: ഇന്ന് രോഗം ബാധിച്ചവരുടെ എണ്ണമറിയാം\nകുഴല്‍പ്പണക്കേസ് : കെ. സുരേന്ദ്രന്റെ സെക്രട്ടറിയെ ചോദ്യം ചെയ്യും


എസ്.ബി കോളജ് ശതാബ്ദി ആഘോഷം ചിക്കാഗോയില് നടത്തും ; മുഖ്യാതിഥി റവ.ഡോ. ജോര്‍ജ് മഠത്തിപ്പറമ്ബില് - KeralaVoice\nHome America എസ്.ബി കോളജ് ശതാബ്ദി ആഘോഷം ചിക്കാഗോയില് നടത്തും ; മുഖ്യാതിഥി റവ.ഡോ. ജോര്‍ജ് മഠത്തിപ്പറമ്ബില്\nഎസ്.ബി കോളജ് ശതാബ്ദി ആഘോഷം ചിക്കാഗോയില് നടത്തും ; മുഖ്യാതിഥി റവ.ഡോ. ജോര്‍ജ് മഠത്തിപ്പറമ്ബില്\nചിക്കാഗോ : ചങ്ങനാശേരി എസ്.ബി ആന്‍ഡ് അസംപ്ഷന് പൂര്‍വ വിദ്യാര്‍ത്ഥി സംഘടനയുടെ ചിക്കാഗോ ചാപ്റ്റര് എസ്.ബി കോളജിന്റെ ശതാബ്ദി ആഘോഷം ചിക്കാഗോയില് സമുചിതമായി ആഘോഷിക്കും. ജൂലൈ അവസാന വാരമോ, ഓഗസ്റ്റ് ആദ്യ വാരമോ ആയിരിക്കും സമ്മേളനം നടക്കുന്നത്. എസ്.ബി കോളജ് മുന് പ്രിന്‍സിപ്പലും സംഘടനയുടെ രക്ഷാധികാരിയുമായ റവ.ഡോ. ജോര്‍ജ് മഠത്തിപ്പറമ്ബില് സമ്മേളനത്തില് മുഖ്യാതിഥിയായിരിക്കും. നിരവധി വര്‍ണ്ണാഭമായ പരിപാടികളാണ് സംഘാടകര് ശതാബ്ദി ആഘോഷങ്ങളോടനുബന്ധിച്ച് വിഭാവനം ചെയ്യുന്നത് ദേശീയ തലത്തിലുള്ള ഉപന്യാസ മത്സരം, 2022-ലെ ഹൈസ്‌കൂള് പ്രതിഭാ പുരസ്‌കാര വിജയികളെ ആദരിക്കല്, കൂടാതെ ദേശീയ തലത്തില് പ്രമുഖരായ എസ്.ബി ആന്‍ഡ് അസംപ്ഷന് പൂര്‍വ്വ വിദ്യാര്‍ത്ഥികളെ ആദരിക്കല്, മറ്റു കലാപരിപാടികള് എന്നിവയാല് ശതാബ്ദി ആഘോഷങ്ങളെ കൂടുതല് നിറപ്പകിട്ടാര്‍ക്കുന്നതായിരിക്കും.\nഎസ്.ബി കോളജ് ശതാബ്ദി ആഘോഷം ചിക്കാഗോയില് നടത്തും; മുഖ്യാതിഥി റവ.ഡോ. ജോര്‍ജ് മഠത്തിപ്പറമ്ബില്‍വിവരങ്ങള്‍ക്ക്: ആന്റണി ഫ്രാന്‍സീസ് (പ്രസിഡന്റ്- 847 219 4897), തോമസ് ഡിക്രൂസ് (സെക്രട്ടറി- 224 305 3789), ഷീബാ ഫ്രാന്‍സീസ് (ജോയിന്റ് ട്രഷറര്- 847 924 1632).\nPrevious articleഇല്ലിനോയ്‌സ് സെക്രട്ടറി ഓഫ് സ്റ്റേറ്റ് സ്ഥാനാര്‍ത്ഥി അന്നാ വലന്‍സിയായിക്ക് പിന്തുണയുമായി ഇന്ത്യന് സമൂഹം\nNext articleആഭരണതിളക്കത്തില് ദോഹ ; അതിഥിയായി ആലിയ ഭട്ട്


പൊരുതി കളിച്ചിട്ടും ബ്ലാസ്റ്റേഴ്സിന് സമനില കുരുക്ക്; പ്ലെഓഫ് സാധ്യതൾ മങ്ങുന്നു - Kerala Blasetrs Vs ATK: Match drawn kerala blasting slipping away from play-off spot\nKerala Blasetrs Vs Atk Match Drawn Kerala Blasting Slipping Away From Play Off Spot\nസാൾട്ട്ലേക്ക് സ്റ്റേഡിയത്തിലും ബ്ലാസ്റ്റേഴ്സിന് സമനിലകുരുക്ക്\nFebruary 08, 2018 10:09:07 pm\nകൊൽക്കത്ത: ഐഎസ്എൽ നാലാം സീസണിൽ കേരള ബ്ലാസ്റ്റേഴ്സിന്റെ പ്ലെഓഫ് സാധ്യതകൾ മങ്ങുന്നു. കൊൽക്കത്തയ്ക്ക് എതിരെ സമനില വഴങ്ങിയതാണ് ബ്ലാസ്റ്റേഴ്സിന് തിരിച്ചടിയായത്. കൊൽക്കത്തയുടെ മൈതാനത്ത് നടന്ന മത്സരത്തിൽ ഇരുടീമുകളും 2-2 എന്ന നിലയിൽ സമനിലയിൽ പിരിയുകയായിരുന്നു. സമനിലയോടെ 15 മത്സരങ്ങളിൽ നിന്ന് 21 പോയിന്റുമായി കേരളം അഞ്ചാം സ്ഥാനത്ത് തുടർന്നു. പ്ലെഓഫ് പ്രവേശനം സാധ്യമാകണമെങ്കിൽ ബ്ലാസ്റ്റേഴ്സിന് ശേഷിക്കുന്ന3മത്സരങ്ങളിലും ജയിക്കണം.\nറഫറിയുടെ ആദ്യ വിസിൽ മുതൽ ആക്രമണശൈലിയിലാണ് ഇരു ടീമുകളും കാഴ്ചവെച്ചത്. വിങ്ങുകളിലൂടെ ആക്രമണം നയിച്ച ടീമുകൾ പലതവണ ഗോളിന് അടുത്തെത്തുകയും ചെയ്തു. എന്നാൽ 33 ആം മിനുറ്റിൽ ബ്ലാസ്റ്റേഴ്സ് കാത്തിരുന്ന നിമിഷം എത്തി. ഇടത് വിങ്ങിൽ നിന്ന് മലായാളി താരം പ്രശാന്ത് നൽകിയ തകപ്പൻ ക്രോസ് കൊൽക്കത്ത വലയിലേക്ക് കുത്തിയിട്ട് ബ്ലാഡ്‌വിൻസൺ ബ്ലാസ്റ്റേഴ്സിന് നിർണ്ണായക ലീഡ് സമ്മാനിച്ചു. ജനുവരി ട്രാൻസ്ഫർ വിൻഡോയിലൂടെ ബ്ലാസ്റ്റേഴ്സിലേക്ക് എത്തിയ ഐസ്‌ലൻഡ് താരത്തിന്രെ ആദ്യ ഗോളായിരുന്നു ഇത്.\nഎന്നാൽ നാല് മിനുറ്റിനകം കൊൽക്കത്തയുടെ മറുപടി എത്തി. റയാൻ ടെയ്‌ലറുടെ ലോങ് റെയ്ഞ്ചർ ലാൽറുഅറ്റാറയുടെ കാലിൽത്തട്ടി ബ്ലാസ്റ്റേഴ്സ് വലയിൽ പതിക്കുകയായിരുന്നു. ടെയ്‌ലറുടെ ഷോട്ട് തടുക്കാൻ സുഭാഷിഷ് റോയ് ശ്രമിച്ചെങ്കിലും പന്ത് ദിശമാറി വലയിൽ പതിക്കുകയായിരുന്നു.\nരണ്ടാംപകുതിയിലും ആക്രമണ ഫുട്ബോൾ തന്നെയാണ് ഇരു ടീമുകളും കാഴ്ചവെച്ചത്. 55ആം മിനുറ്റിൽ കാണികളെ ത്രസിപ്പിച്ച് ഡിമിറ്റർ ബെർബറ്റോവ് കേരളത്തിന് ഒരിക്കൽക്കൂടി ലീഡ് നൽകി. ബോക്സിന് പുറത്ത് നിന്ന് ബെർബറ്റോവ് തൊടുത്ത ഷോട്ട് കൊൽക്കത്ത ഗോൾപോസ്റ്റിന്റെ വലത് മൂലയിൽ പതിക്കുകയായിരന്നു. ഐഎസ്എല്ലിലെ ബെർബറ്റോവിന്റെ ആദ്യ ഗോളായിരുന്നു ഇത്.\nഎന്നാൽ ഒരു ഗോളിന്റെ നേരിയ ലീഡിൽ കടിച്ച് തൂങ്ങാൻ ശ്രമിച്ച കേരള ബ്ലാസ്റ്റേഴ്സിന് അടിതെറ്റി. 74 ആം മിനുറ്റിൽ ടോം തോർപ്പിന്റെ ഹെഡറിലൂടെ കൊൽക്കത്ത ഒരിക്കൽക്കൂടി ഒപ്പമെത്തുകായിരുന്നു. കളിതീരാൻ സെക്കന്റുകൾ ബാക്കി നിൽക്കെ വിജയഗോൾ നേടാൻ ബ്ലാഡ്‌വിൻസണ് സുവർണ്ണാവസരം ലഭിച്ചെങ്കിലും മുതലാക്കാൻ ആയില്ല.\nഎബി ഡിവില്ലിയേഴ്സ് തിരിച്ചെത്തി; ഇന്ത്യക്കെതിരെ മാനം കാക്കാൻ ദക്ഷിണാഫ്രിക്ക


കെ.പി.പി.നമ്പ്യാർ സ്മാരക ഇലക്ട്രോണിക്സ് ഗവേഷണ കേന്ദ്രം നാടിന് സമർപ്പിച്ചു | 23Feb2021\nകെ.പി.പി.നമ്പ്യാർ സ്മാരക ഇലക്ട്രോണിക്സ് ഗവേഷണ കേന്ദ്രം നാടിന് സമർപ്പിച്ചു\n23 കോടിയുടെ വികസന പദ്ധതികൾക്ക് തുടക്കം\nകല്യാശ്ശേരി: ശാസ്ത്രസാങ്കേതിക വിദഗ്ധനും കെൽട്രോൺ സ്ഥാപകചെയർമാനുമായ കെ.പി.പി.നമ്പ്യാരുടെ സ്മാരകവും ഇലക്ട്രോണിക്സ് ഗവേഷണകേന്ദ്രവും കെൽട്രോൺ കോംപ്ലക്സിൽ മുഖ്യമന്ത്രി പിണറായി വിജയൻ ഓൺലൈനായി ഉദ്ഘാടനം ചെയ്തു. കേരളത്തിലെ പൊതുമേഖലാസ്ഥാപനങ്ങൾ മാറ്റങ്ങളോടൊപ്പം കുതിപ്പിലാണെന്ന് അദ്ദേഹം പറഞ്ഞു.\nകെ.പി.പി.നമ്പ്യാർ സ്മാരക മന്ദിരമുൾപ്പെടെ 23.77 കോടി രൂപയുടെ വികസനപ്രവർത്തനങ്ങൾക്കാണ് ചൊവ്വാഴ്ച മാങ്ങാട്ടുപറമ്പ് കെൽട്രോൺ കോംപ്ലക്സിൽ തുടക്കംകുറിച്ചത്. രണ്ടുകോടി രൂപ ചെലവിൽ നിർമിച്ച സ്മാരകമന്ദിരത്തിൽ ഉണ്ണി കാനായി രൂപകൽപന ചെയ്ത കെ.പി.പി.നമ്പ്യാരുടെ ഏഴടി ഉയരമുള്ള വെങ്കലപ്രതിമ മന്ത്രി ഇ.പി.ജയരാജൻ അനാവരണം ചെയ്തു. നമ്പ്യാരുടെ ശാസ്ത്രവികസന ദർശനങ്ങൾ, കെൽട്രോണിന്റെയും ഇലക്ട്രോണിക്സിന്റെയും വളർച്ചയുടെ ഘട്ടങ്ങൾ, സയൻസ് ഗാലറി, വിദ്യാർഥികളെ ശാസ്ത്ര നിരീക്ഷണങ്ങൾക്കും ഗവേഷണത്തിനും പ്രേരിപ്പിക്കുന്ന സാങ്കേതിക സംവിധാനങ്ങൾ, ഗവേഷണ പരീക്ഷണശാലകൾ എന്നിവയാണ് ഇവിടെ വിഭാവനംചെയ്തിട്ടുള്ളത്. ഈ കേന്ദ്രത്തെ സമ്പൂർണ ഇലക്ട്രോണിക്സ് ഗവേഷണവിഭാഗമായി മാറ്റുകയാണ് ലക്ഷ്യം.\nഇന്ത്യൻ ബഹിരാകാശ ഗവേഷണകേന്ദ്രം, സെന്റർ ഫോർ മെറ്റീരിയൽസ് ഫോർ ഇലക്ട്രോണിക്സ് (സീമെറ്റ്), നേവൽ മെറ്റീരിയൽ റിസർച്ച് ലാബ് (എൻ.എം.ആർ.എൽ.) എന്നിവയുടെ സാങ്കേതിക സഹകരണത്തോടെ 18 കോടി രൂപ ചെലവിൽ ആരംഭിക്കുന്ന സൂപ്പർ കപ്പാസിറ്റർ ഉത്‌പാദന കേന്ദ്രത്തിന്റെ ആദ്യഘട്ട നിർമാണ പ്രവർത്തനങ്ങളുടെ ശിലാസ്ഥാപനവും മുഖ്യമന്ത്രി നിർവഹിച്ചു. രണ്ടുകോടി രൂപ മുതൽമുടക്കിൽ സ്ഥാപിച്ച മെറ്റലൈസ്ഡ് പോളി പ്രൊപ്പലിൻ മോട്ടോർ റൺ കപ്പാസിറ്റർ ഉത്‌പാദന കേന്ദ്രവും 1.77 കോടി ചെലവുവരുന്ന വെയർഹൗസ്, മെറ്റലൈസിങ് പ്ലാന്റ്, ടൂൾ റൂം, ഐ.ടി. നവീകരണപദ്ധതി തുടങ്ങിയവയ്ക്കും തുടക്കം കുറിച്ചു.\nവ്യവസായമന്ത്രി ഇ.പി.ജയരാജൻ അധ്യക്ഷത വഹിച്ചു. മന്ത്രി രാമചന്ദ്രൻ കടന്നപ്പള്ളി ഓൺലൈനിലൂടെ ആശംസയർപ്പിച്ചു. ടി.വി.രാജേഷ് എം.എൽ.എ., കെൽട്രോൺ ചെയർമാൻ എൻ.നാരായണ മൂർത്തി, എം.സി.ദത്തൻ, എസ്.സോമനാഥ്, ബ്ലോക്ക് പഞ്ചായത്ത് പ്രസിഡന്റ് പി.പി.ഷാജിർ, കല്യാശ്ശേരി പഞ്ചായത്ത് പ്രസിഡന്റ് ടി.ടി.ബാലകൃഷ്ണൻ, കെൽട്രോൺ എം.ഡി. കെ.ജി.കൃഷ്ണകുമാർ, വിവിധ ട്രേഡ് യൂണിയൻ നേതാക്കൾ എന്നിവർ സംസാരിച്ചു.


Tuesday June 2nd, 2020 - 3:48:am\nപ്രളയക്കെടുതിയിൽ മലപ്പുറം ജില്ലയിലുണ്ടായ നാശ നഷ്ടം വിലയിരുത്തി കേന...\nPublished: Wednesday 18 September 2019 01:09:13 PM\nമലപ്പുറം:ജില്ലയില് ഈ വര്‍ഷമുണ്ടായ പ്രളയക്കെടുതി വിലയിരുത്താന് കേന്ദ്രസംഘം പര്യടനം നടത്തി. കേന്ദ്ര ആഭ്യന്തര ജോയിന്റ് സെക്രട്ടറി ശ്രീപ്രകാശിന്റെ നേതൃത്വത്തില് കൃഷിസഹകരണംകര്‍ഷക ക്ഷേമ വകുപ്പ് ഡയറക്ടര് ഡോ.കെ മനോഹരന്, സാമ്പത്തിക മന്ത്രാലയം ജോയിന്റ് ഡയറക്ടര് എസ്.സി മീണ , വൈദ്യുതി മന്ത്രാലയം ഡെപ്യൂട്ടി ഡയറക്ടര് ഒ.പി സുമന് എന്നിവര് ഉള്‍പ്പെട്ട നാലംഗ സംഘമാണ് ജില്ലയില് സന്ദര്‍ശനം നടത്തിയത്.\nരാവിലെ 9.30 ന് കരിപ്പൂര് വിമാനത്താവളത്തില് എത്തിയ സംഘത്തെ ജില്ലാ കലക്ടര് ജാഫര് മലികിന്റെ നേതൃത്വത്തില് സ്വീകരിച്ചു. തുടര്‍ന്നു മഞ്ചേരി വി.പി ഹാളില് ജില്ലാതല ഉദ്യോഗസ്ഥരുടെ യോഗത്തില് സംഘം പങ്കെടുത്തു. പ്രളയത്തെ തുടര്‍ന്നു ജില്ലയിലുണ്ടായ നാശ നഷ്ടങ്ങളുടെ വിവരണം കലക്ടര് സംഘത്തിനു മുന്‍പാകെ അവതരിപ്പിച്ചു.യോഗത്തില് ജില്ലാ പോലീസ് സൂപ്രണ്ട് യു. അബ്ദുല് കരീം, ഡെപ്യൂട്ടി കലക്ടര്‍മാരായ പി.എന്. പുരുഷോത്തമന്, ഡോ.ജെ.ഒ. അരുണ്, ജില്ലാ തല ഉദ്യോഗസ്ഥര് തുടങ്ങിയവര് പങ്കെടുത്തു.\nതുടര്‍ന്നു സംഘം വിവിധ ദുരിത ബാധിത മേഖലകള് സന്ദര്‍ശിച്ചു. ആദ്യം പ്രളയത്തെ തുടര്‍ന്നു പൂര്‍ണമായി തകര്‍ന്ന കൈപ്പിനിക്കടവ് പാലം സന്ദര്‍ശിച്ചു.പൂക്കോട്ടുമണ്ണ റെഗുലേറ്റര് കം ബ്രിഡ്ജും പരിസരവും നോക്കിക്കണ്ടു. പിന്നീട് പൂര്‍ണ്ണമായി ഒലിച്ചുപോയ പാതാര് അങ്ങാടിയിലാണ് സംഘമെത്തിയത്.\nതുടര്‍ന്നു ഏറ്റവുമധികം ജീവഹാനിയുണ്ടായ കവളപ്പാറ, തകര്‍ന്ന അമ്പിട്ടാന് പൊട്ടി പാലം, പ്രളയത്തെ തുടര്‍ന്നു പുഴയോട് ചേര്‍ന്നു ഒലിച്ചു പോയ മുണ്ടേരി മുക്കത്തെ ബിനു ഫിലിപ്പിന്റെ ആറ് ഏക്കര് കൃഷി ഭൂമി, മുണ്ടേരി സീഡ് ഫാം എന്നിവിടങ്ങളില് സന്ദര്‍ശനം നടത്തി.\nഉച്ചക്ക് ശേഷം പ്രളയത്തെ തുടര്‍ന്നു വെള്ളത്തിലായ മമ്പാട് ഗ്രാമ പഞ്ചായത്ത് ഓഫീസ്, മമ്പാട് പ്രാഥമിക ആരോഗ്യ കേന്ദ്രം, മമ്പാട് തൂക്കു പാലം, നാല് പേരുടെ മരണത്തിനിടയാക്കിയ എടവണ്ണ കുണ്ടുതോടിലെ തകര്‍ന്ന വീട്, കുണ്ടുതോടിലെ കൃഷി ഭൂമി, ആറോളം വീടുകള് തകര്‍ന്ന എടവണ്ണ ചെരിയപറമ്പ് കോളനി, എടവണ്ണ യിലെ പുഴയോരം, അരീക്കോട് പാലത്തിന്റെ സമീപത്തെ ഇടിഞ്ഞു പോയ പുഴയോരം, വിളയംകണ്ടം റോഡ്, വെസ്റ്റ് പത്തനാപുരത്തു വീടുകള് തകര്‍ന്നതും പുഴയോട് ചേര്‍ന്നതുമായ പ്രദേശം എന്നിവ സന്ദര്‍ശിച്ചു.\nവിവിധ കേന്ദ്രങ്ങളില് പി. വി. അന്‍വര് എം. എല്. എ, ഗ്രാമ പഞ്ചായത്ത് പ്രസിഡന്റുമാര്, അംഗങ്ങള്, ജില്ലാ തല ഉദ്യോഗസ്ഥര്, നാട്ടുകാര് എന്നിവര് ദുരന്തത്തെയും നാശ നഷ്ടത്തെയും കുറിച്ച് സംഘത്തിന് വിശദീകരിച്ചു നല്‍കി. സംഘം രാത്രിയോടെ വയനാട് ജില്ലയിലേക്ക് പോയി.\nRead more topics: malappuram, flood, Central team\nCentral team assessing the damage caused by the floods in Malappuram district


ദുരന്തമുഖത്തും ക്രൂരതകളുമായി മലയാളികള്; ഹോസ്റ്റലില് കുടുങ്ങിയ പെണ്‍കുട്ടികള്‍ക്ക് നേരെ അധിക്ഷേപം..!! - FUTURELINE\nനാല് ദിവസമായി അവര് കുടങ്ങിക്കിടക്കുകയാണ്. അവിടുള്ള നാട്ടുകാരൊന്നും ആ കുട്ടികളെ സപ്പോര്‍ട്ട് ചെയ്യുന്നില്ല. തങ്ങളെ മുണ്ട് പൊക്കിക്കാണിക്കുകയും അവരെ കെട്ടിപ്പിടിക്കട്ടെ എന്ന് ചോദിക്കുകയും ചെയ്യുന്നത് വരെയുള്ള വൃത്തികെട്ട ഇടപെടലാണ് നാട്ടുകാര് ആ കുട്ടികളോട് കാണിക്കുന്നത്.\nരക്ഷാ പ്രവര്‍ത്തനത്തിന് വന്നവരെ അസഭ്യം പറഞ്ഞ നാട്ടുകാര് കുട്ടികളെ എയര് ലിഫ്റ്റ് ചെയ്യുമെന്നായപ്പോള് ഹോസ്റ്റലിലേയ്ക്ക് ഇടിച്ചുകയറാന് ശ്രമിക്കുകയും ചെയ്‌തെന്നും അനുഭവസ്ഥയായ വിദ്യാര്‍ത്ഥിനി ഒരു ചാനലിനോട് പറഞ്ഞു.\nPrevious: സൈന്യം ഒറ്റയ്ക്കൊരിടത്തും രക്ഷാപ്രവര്‍ത്തനം നടത്തിയിട്ടില്ല: മുഖ്യമന്ത്രി..!!\nNext: ഒരു ലിറ്റര് വെള്ളത്തിന് 60രൂപ; കിലോ അരിക്ക് 100: പ്രളയത്തെ ചില കച്ചവടക്കാര് മുതലെടുക്കുന്നെന്ന് രക്ഷാപ്രവര്‍ത്തകര്..!!\nഷാരൂഖ് ചിത്രം ‘റായീസ്’ റിലീസ് ചെയ്താല് വിവരമറിയും; ശിവശേന!\nഇ പേയ്മെന്റ് പരസ്യങ്ങള്‍ക്കായി സര്‍ക്കാര് ചിലവഴിച്ചത് 94 കോടി!


Jul 6, 2021, 08:02 pm IST\nലഖ്നൗ: ഉത്തര്‍പ്രദേശില് അഞ്ച് കൊടുംകുറ്റവാളികള് പോലീസിന് മുന്നില് കീഴടങ്ങി. കൊലപാതകം ഉള്‍പ്പെടെ നിരവധി കേസുകളില് പ്രതികളായവരാണ് കീഴടങ്ങിയത്. കഴിഞ്ഞ കുറേ ദിവസങ്ങളായി ഒളിവില് കഴിഞ്ഞവരാണ് പോലീസ് സ്‌റ്റേഷനിലെത്തി കീഴടങ്ങിയിരിക്കുന്നത്.\nഅഫ്‌സറൂണ്, ഖയൂം, റാഷിദ്, സലീം, ഹരൂം എന്നിവരാണ് കീഴടങ്ങിയതെന്ന് കോട്‌വാലി എസ്.എച്ച്.ഒ പ്രേംവീര് റാണ അറിയിച്ചു. ഇരുകൈകളും ഉയര്‍ത്തി പോലീസ് സ്‌റ്റേഷനിലെത്തിയ കുറ്റവാളികള് ഇനി തെറ്റുകളിലേയ്ക്ക് പോകില്ലെന്നും കീഴടങ്ങാന് തീരുമാനിച്ചതായും അറിയിക്കുകയായിരുന്നു. തട്ടിക്കൊണ്ടുപോകല്, കൊലപാതകം തുടങ്ങിയ കേസുകളില് പ്രതികളായ ഇവര്‍ക്കെതിരെ സര്‍ക്കാര് ഗുണ്ടാ നിയമപ്രകാരവും കേസ് എടുത്തിരുന്നു. ഇക്കഴിഞ്ഞ ഞായറാഴ്ച മുസഫര് എന്ന കുറ്റവാളിയും കീഴടങ്ങിയിരുന്നു.\nയുപിയിൽ കഴിഞ്ഞ നാല് വര്‍ഷത്തെ കണക്കുകള് പരിശോധിച്ചാല് കുറ്റകൃത്യങ്ങളില് വലിയ കുറവാണ് രേഖപ്പെടുത്തുന്നത്. കുറ്റവാളികള്‍ക്കെതിരെ സംസ്ഥാന സര്‍ക്കാര് ശക്തമായ നടപടി സ്വീകരിക്കുമെന്ന് കഴിഞ്ഞ ദിവസം മുഖ്യമന്ത്രി യോഗി ആദിത്യനാഥ് വ്യക്തമാക്കിയിരുന്നു. സര്‍ക്കാരിന് മുന്നിലെത്തുന്ന കുറ്റവാളികള്‍ക്ക് ജാതിയും മതവുമില്ലെന്നും മുഖം നോക്കാതെയുള്ള നടപടി ഉണ്ടാകുമെന്നുമാണ് യോഗിയുടെ മുന്നറിയിപ്പ്.\nTags: utterpradeshsurrendered5 criminals\nകോഴിക്കോട് ബിവറേജിന് മുന്നില് 'വിവാഹം'; എംപി യുടെ സാന്നിദ്ധ്യത്തിൽ , പ്രോട്ടോക്കോള് ലംഘനം


ആരിഫ് മുഹമ്മദ് ഖാൻ ഗവർണറായി ചുമതലയേറ്റു | Arif Mohammed Khan\nആരിഫ് മുഹമ്മദ് ഖാൻ ഗവർണറായി ചുമതലയേറ്റു\nതിരുവനന്തപുരം: മലയാളത്തിൽ സത്യപ്രതിജ്ഞ ചൊല്ലി സംസ്ഥാനത്തിന്റെ 22-ാമത് ഗവർണറായി മുൻ കേന്ദ്രമന്ത്രി ആരിഫ് മുഹമ്മദ് ഖാൻ ചുമതലയേറ്റു.\nആദ്യമായാണ് കേരളത്തിൽ ഒരു ഗവർണർ മലയാളത്തിൽ സത്യപ്രതിജ്ഞ ചെയ്യുന്നത്. രാജ്ഭവൻ ഓഡിറ്റോറിയത്തിൽ വെള്ളിയാഴ്ച രാവിലെ 11-നായിരുന്നു ചടങ്ങ്. കേരള ഹൈക്കോടതി ചീഫ് ജസ്റ്റിസ് ഹൃഷികേശ് റോയ് സത്യവാചകം ചൊല്ലിക്കൊടുത്തു.\nആദ്യം മലയാളത്തിലും തുടർന്ന് ഇംഗ്ലീഷിലും ഗവർണർ സത്യപ്രതിജ്ഞചൊല്ലി. മുഖ്യമന്ത്രി പിണറായി വിജയൻ, ഭാര്യ കമല, സ്പീക്കർ പി. ശ്രീരാമകൃഷ്ണൻ, പ്രതിപക്ഷനേതാവ് രമേശ് ചെന്നിത്തല, മന്ത്രിമാരായ പി. ജയരാജൻ, കെ.ടി. ജലീൽ, തോമസ് ഐസക്, എം.എം. മണി, കടകംപള്ളി സുരേന്ദ്രൻ, മേഴ്‌സിക്കുട്ടിയമ്മ, കെ.കെ. ഷൈലജ, പി. ശ്രീരാമകൃഷ്ണൻ, കെ. രാജു, ചീഫ് സെക്രട്ടറി ടോം ജോസ്, അഡ്വ. ജനറൽ സി.പി. സുധാകരപ്രസാദ് തുടങ്ങിയവരും ചടങ്ങിലെത്തി ഗവർണർക്ക് ആശംസകൾ നേർന്നു. തുടർന്ന് മുഖ്യമന്ത്രിയും മന്ത്രിമാരും പങ്കെടുത്ത ചായസത്കാരവും നടന്നു.\nഗവർണറുടെ ഭാര്യ രേഷ്മ ആരിഫ്, മക്കളായ മുസ്തഫ ആരിഫ്, കബീർ ആരിഫ്, സഹോദരി ആരിഫ ഖാൻ തുടങ്ങിയവരും ചടങ്ങിനെത്തി. ജസ്റ്റിസ് പി. സദാശിവം കാലാവധി പൂർത്തിയാക്കി സ്ഥാനമൊഴിഞ്ഞതിനെത്തുടർന്നാണ് ആരിഫ് മുഹമ്മദ് ഖാൻ ചുമതലയേറ്റത്. വ്യാഴാഴ്ചയാണ് ആരിഫ് മുഹമ്മദ് ഖാൻ കേരളത്തിലെത്തിയത്.\nContent Highlights: arif mohammed khan takes oath as kerala governor


കമ്പനി പ്രൊഫൈൽ | സോങ്‌റോംഗ് ടെക്‌നോളജി കോർപ്പറേഷൻ കമ്പനി, ലിമിറ്റഡ്\nസോങ്‌റോംഗ് ടെക്‌നോളജി കോർപ്പറേഷൻ ലിമിറ്റഡ് (സ്റ്റോക്ക് കോഡ്: 836455) 1999-ൽ സ്ഥാപിതമായി. ഇത് ചൈനീസ് ദേശീയ ഹൈടെക് സംരംഭങ്ങളിൽ ഒന്നാണ്. ചൈനയിലെ ഏറ്റവും വലിയ ധാന്യേതര എഥനോൾ നിർമ്മാതാവാണ് ഇത്, കൂടാതെ വടക്ക് ചൈനയിലെയും വടക്കുകിഴക്കൻ ചൈനയിലെയും ഏറ്റവും വലിയ അസറ്റേറ്റ് നിർമ്മാതാവാണ്. ആഭ്യന്തര വിപണികൾക്കും ഏഷ്യൻ യൂറോപ്യൻ രാജ്യങ്ങൾക്കും വാർഷിക വിറ്റുവരവ് 150 ദശലക്ഷം യുഎസ് ഡോളർ വിറ്റു. സമ്പൂർണ്ണ ഉടമസ്ഥതയിലുള്ള രണ്ട് അനുബന്ധ കമ്പനികളുണ്ട്, ടാങ്‌ഷാൻ സോങ്‌റോംഗ് ടെക്നോളജി കമ്പനി, ലിമിറ്റഡ്, ഷാങ്ഹായ് സോങ്‌റോംഗ് ടെക്നോളജി കമ്പനി, ലിമിറ്റഡ്.


ഇന്ത്യ- പാക് ലോകകപ്പ് പോരാട്ടം; ടിക്കറ്റുകള് വിറ്റുപോയത് ചൂടപ്പം പോലെ; ഓള്‍ഡ്ട്രാഫോര്‍ഡില് ആവേശം അ - Samakalika Malayalam\nഇന്ത്യ- പാക് ലോകകപ്പ് പോരാട്ടം; ടിക്കറ്റുകള് വിറ്റുപോയത് ചൂടപ്പം പോലെ; ഓള്‍ഡ്ട്രാഫോര്‍ഡില് ആവേശം അണപൊട്ടും\nBy സമകാലികമലയാളം ഡെസ്‌ക് | Published: 06th May 2019 11:31 AM |\nLast Updated: 06th May 2019 11:31 AM | A+A A- |\nലണ്ടന്: ഏകദിന ലോകകപ്പ് ക്രിക്കറ്റ് പോരാട്ടത്തിന് ഇനി ദിവസങ്ങള് മാത്രമാണ് ശേഷിക്കുന്നത്. ഈ മാസം 30 മുതലാണ് ലോക ക്രിക്കറ്റ് മാമാങ്കം. ലോകകപ്പ് ആവേശത്തിന്റെ മുഖ്യ ആകര്‍ഷണങ്ങളില് ഒന്ന് ചിരവൈരികളായ ഇന്ത്യയും പാക്കിസ്ഥാനും തമ്മിലുള്ള മത്സരങ്ങളാണ്.\nഇത്തവണത്തെ ലോക പോരില് ജൂണ് 16ന് മാഞ്ചസ്റ്ററിലെ ഓള്‍ഡ് ട്രാഫോര്‍ഡിലാണ് ബദ്ധവൈരികള് നേര്‍ക്കുനേര് വരുന്നത്. ഏവരും ആവേശത്തോടെ ഉറ്റുനോക്കുന്ന മത്സരമാണിത്.\nഇപ്പോള് ഇന്ത്യ- പാക്കിസ്ഥാന് ക്രിക്കറ്റ് പോരാട്ടത്തിന്റെ ടിക്കറ്റുകള് മുഴുവന് 48 മണിക്കൂറിനുള്ളില് തന്നെ വിറ്റു തീര്‍ന്നതായുള്ള റിപ്പോര്‍ട്ടുകളാണ് പുറത്തുവരുന്നത്. ടിക്കറ്റിനായി റെക്കോര്‍ഡ് ബുക്കിങാണുള്ളതെന്നു നേരത്തേ ഐസിസി അറിയിച്ചിരുന്നു. അത് ശരിവയ്ക്കും വിധം മത്സരത്തിന്റെ ടിക്കറ്റുകള് ചൂടപ്പം പോലെയാണ് വിറ്റ് പോയത്.\nഇന്ത്യ- പാക് പോരാട്ടത്തിനുള്ള സ്വീകാര്യത മറ്റൊരു കളിക്കും ഇല്ലെന്നു ലങ്കാഷെയര് ക്രിക്കറ്റ് ക്ലബ് മേധാവി ഡാന് വൈറ്റ്‌ഹെഡ്ഡ് പറഞ്ഞു. കഴിഞ്ഞ വര്‍ഷം ഓള്‍ഡ് ട്രാഫോര്‍ഡില് ഇന്ത്യയും ഇംഗ്ലണ്ടും ടി20യില് ഏറ്റുമുട്ടിയിരുന്നു. അന്നു സ്‌റ്റേഡിയം ആരാധകരാല് നിറഞ്ഞു. എന്നാല് അന്നത്തെ മത്സരത്തേക്കാള് കാണികളുടെ ആവേശം കൊണ്ട് ഇന്ത്യ- പാക്കിസ്ഥാന് പോര് ശ്രദ്ധിക്കപ്പെടുമെന്ന കാര്യത്തില് സംശയമില്ലെന്നും വൈറ്റ്‌ഹെഡ്ഡ് വ്യക്തമാക്കി. ടിക്കറ്റിനു വന് ഡിമാന്‍ഡായതിനാല് വ്യത്യസ്തമായ പല പാക്കേജുകളും തങ്ങള് പ്രഖ്യാപിച്ചിരുന്നതായും അദ്ദേഹം പറഞ്ഞു.\nഇന്ത്യയും പാക്കിസ്ഥാനും തമ്മിലുളള ക്ലാസിക്ക് പോരാട്ടത്തിന്റെ തലേ ദിവസം പല ആഘോഷ പരിപാടികളും ഇന്ത്യന് ആരാധക കൂട്ടായ്മയായ ഭാരത് ആര്‍മി ആസൂത്രണം ചെയ്തിട്ടുണ്ട്. പ്രശസ്ത പഞ്ചാബി ഗായകനായ ഗുരു രണ്‍ധാവയുടെ കീഴിലുള്ള സംഗീത നിശ ഇതിന്റെ ഭാഗമായി അരങ്ങേറും.\nലോകകപ്പില് പാക്കിസ്ഥാനെതിരെ അപരാജിത റെക്കോര്‍ഡാണ് ഇന്ത്യക്കുള്ളത്. ലോകകപ്പില് ഏറ്റുമുട്ടിയ ആറ് തവണയും വിജയം ഇന്ത്യക്കൊപ്പമായിരുന്നു.\nലോകകപ്പ് ക്രിക്കറ്റ് ഇന്ത്യ-പാക് ക്രിക്കറ്റ് മത്സരം ടിക്കറ്റുകള് cricket


ലേണേഴ്‌സ് ടെസ്റ്റിങ് കേന്ദ്രം ഇനിമുതൽ ഭിന്നശേഷി സൗഹൃദം | Pattambi\nലേണേഴ്‌സ് ടെസ്റ്റിങ് കേന്ദ്രം ഇനിമുതൽ ഭിന്നശേഷി സൗഹൃദം\nJan 25, 2019, 04:00 AM IST\nപട്ടാമ്പി മിനി സിവില്‍സ്റ്റേഷനില് മോട്ടോര്‍വാഹനവകുപ്പ് ഒരുക്കിയ ഭിന്നശേഷിക്കാരുടെ ലേണേര്‍സ് ടെസ്റ്റിനുള്ള കേന്ദ്രം മുഹമ്മദ് മുഹ്‌സിന് എം.എല്.എ ഉദ്ഘാടനം ചെയ്യുന്നു\nപട്ടാമ്പി: കാത്തിരിപ്പിനൊടുവിൽ താലൂക്കിൽ ഭിന്നശേഷിസൗഹൃദ ഡ്രൈവിങ് ലേണേഴ്‌സ് കേന്ദ്രം തുറന്നു. മിനി സിവിൽസ്റ്റേഷനിലെ താഴത്തെ നിലയിൽ പ്രത്യേക സജ്ജീകരണങ്ങളോടെ ഒരുക്കിയ കേന്ദ്രത്തിൽ കൊടുമുണ്ട സ്വദേശി ജിതിൻകൃഷ്ണ ആദ്യ ടെസ്റ്റെടുത്തു. മുഹമ്മദ് മുഹ്‌സിൻ എം.എൽ.എ. കേന്ദ്രത്തിന്റെ ഉദ്ഘാടനം നിർവഹിച്ചു.\nതാലൂക്കിൽ മോട്ടോർവാഹനവകുപ്പ് ആരംഭിച്ചതുമുതൽ ഭിന്നശേഷിക്കാരുടെ ആവശ്യമായിരുന്നു താഴത്തെനിലയിൽ ലേണേഴ്‌സ് ടെസ്റ്റിനുള്ള സൗകര്യമൊരുക്കുകയെന്നത്.\nപൊതുമരാമത്ത് വകുപ്പ് അധികൃതരാണ് മുറി പണിതത്. ഭിന്നശേഷിക്കാർക്ക് അനുയോജ്യമാകുംവിധം ഇരുന്ന് ലേണേഴ്‌സ് ടെസ്റ്റ് എടുക്കാവുന്ന രീതിയിലാണ് കംപ്യൂട്ടർ ഘടിപ്പിച്ചിട്ടുള്ളത്.\nമിനി സിവിൽസ്റ്റേഷനിലെ മൂന്നാംനിലയിലുള്ള ജോയന്റ് ആർ.ടി.ഒ. ഓഫീസിലേക്ക് ഭിന്നശേഷിക്കാർക്ക് ലേണിങ് ടെസ്റ്റിനായി എത്താൻ ബുദ്ധിമുട്ടായിരുന്നു. മാസങ്ങൾക്കുമുമ്പ് താലൂക്ക് വികസനസമിതി യോഗത്തിൽ ഇക്കാര്യം ചർച്ചയാവുകയും മാസത്തിലൊരിക്കൽ താഴത്തെനിലയിൽ ഇതിനായി സൗകര്യമൊരുക്കണമെന്ന് യോഗം തീരുമാനിക്കയും ചെയ്തു. ഇതിനായി ഒരു മുറിയും ഓൺലൈൻ സംവിധാനത്തിനുള്ള സൗകര്യമൊരുക്കാനും നിർദേശിച്ചു. ഇതേത്തുടർന്ന്, താഴത്തെനിലയിൽ കോണിക്ക് താഴെയുള്ള മുറിയിൽ ഒരു തവണ ടെസ്റ്റ് നടത്തിയെങ്കിലും തുടരാനായില്ല.\nതുടർന്നാണ് മുഹമ്മദ് മുഹ്‌സിൻ എം.എൽ.എ.യുടെ ആവശ്യപ്രകാരം സ്ഥിരം സംവിധാനമെന്ന ആശയത്തിലെത്തിയത്. താഴത്തെനിലയിലെ അന്വേഷണ കേന്ദ്രത്തിന് സമീപത്തെ മുറി ഇതിനായി തഹസിൽദാർ അനുവദിച്ചു.\nചടങ്ങിൽ പാലക്കാട് എൻഫോഴ്‌സ്‌മെന്റ് ആർ.ടി.ഒ. പി. ശിവകുമാർ അധ്യക്ഷനായി. ജോയന്റ് ആർ.ടി.ഒ. എൻ.ആർ. രാജൻ, എം.വി.ഐ. ജോയ്‌സൺ, പൊതുമരാമത്ത് അസി. എൻജിനീയർ ബാലവിനായകൻ, െഡപ്യൂട്ടി തഹസിൽദാർ ടി.പി. കിഷോർ എന്നിവർ സംസാരിച്ചു.\nചെന്നൈ : സത്സംഗമയും ചെന്നൈ ബാലഗോകുലവും സംയുക്തമായി നടത്തുന്ന രാമായണമാസാചരണത്തിൽ ..\nപട്ടാമ്പി നഗരത്തിൽ ജനുവരി ഒന്നുമുതൽ ഗതാഗതപരിഷ്കരണം നടപ്പാക്കും\nരണ്ടാംവിള നെൽക്കൃഷിയുടെ ഉണക്കുഭീഷണി തടയാൻ പരുതൂരിൽ തടയണയായി\nനാടൻ ചുമരുകളിൽ മറുനാടൻ എഴുത്തുകൾ\nമഴ കുറഞ്ഞു; പട്ടാമ്പി മേഖലയിൽ ഭാരതപ്പുഴയിലെ ജലനിരപ്പ് താഴ്ന്നു\nസാമ്പത്തിക സ്ഥിതി: ധവളപത്രം ഒമ്പതിന്


മൂന്ന് ഫോർമാറ്റിലും അവൻ ഹീറോയായി മാറും :വാനോളം പുകഴ്ത്തി ഗവാസ്ക്കർ\nഇന്ത്യൻ ക്രിക്കറ്റ് ടീമിനെ കാത്തിരുന്നത് വളരെ അധികം നിർണായകമായ ചില പരമ്പരകളാണ്. ന്യൂസിലാൻഡ് ടീമിന് എതിരായ ടി :20, ടെസ്റ്റ് പരമ്പരകൾ ഇന്ത്യൻ ടീമിന് ജീവൻമരണ പോരാട്ടം തന്നെയാണ്. ലോകകപ്പിലെ തോൽവിക്ക് കിവീസിനോട് പ്രതികാരം വീട്ടുവാൻ കൂടി രോഹിത്തും ശർമ്മയും സംഘവും ഏറെ ആഗ്രഹിക്കുമ്പോൾ ഐസിസി ലോക ടെസ്റ്റ് ചാമ്പ്യൻഷിപ്പ് ഭാഗമായ ടെസ്റ്റ് പരമ്പര ജയിക്കേണ്ടതും പ്രധാനമാണ്. അതേസമയം സീനിയർ താരങ്ങളിൽ പലർക്കും വിശ്രമം അനുവദിച്ചുള്ള ഒരു സ്‌ക്വാഡിനെയാണ് ഇന്ത്യൻ സെലക്ഷൻ കമ്മിറ്റി പ്രഖ്യാപിച്ചത്.ഹർഷൽ പട്ടേൽ, ഋതുരാജ് ഗെയ്ക്ഗ്വാദ്, ആവേശ് ഖാൻ തുടങ്ങിയ യുവ താരങ്ങൾ സ്‌ക്വാഡിൽ എത്തിയപ്പോൾ മുഹമ്മദ് സിറാജ് കൂടി ടി :20 ടീമിലേക്ക് എത്തി.\nഎന്നാൽ കിവീസ് പരമ്പരക്ക് മുൻപായി ഒരു യുവ താരം ഭാവിയിൽ ഇന്ത്യൻ ടീമിനായി മൂന്ന് ഫോർമാറ്റിലും തിളങ്ങും എന്നാണ് ഇതിഹാസ താരം സുനിൽ ഗവാസ്ക്കറിന്‍റെ അഭിപ്രായം. ഇത്തവണ ഐപിഎല്ലിൽ ഓറഞ്ച് ക്യാപ്പ് നേടിയ ഋതുരാജ് ഗെയ്ക്ഗ്വാദ് വീണ്ടും ഇന്ത്യൻ ടീം കുപ്പായം അണിയുന്നതിനെ കുറിച്ചാണ് മുൻ താരം പ്രവചനം നടത്തിയത്.മൂന്ന് ഫോർമാറ്റിലും ഇന്ത്യക്ക് ഉപയോഗിക്കാൻ കഴിയുന്ന ഒരു ബാറ്റ്‌സ്മാനാണ് ഋതുരാജ് ഗെയ്ക്ഗ്വാദെന്നും അദ്ദേഹം വാനോളം പുകഴ്ത്തി.ഇത്തവണത്തെ ഐപിഎല്ലിൽ ചെന്നൈ സൂപ്പർ കിംഗ്സ് ടീമിനായി യുവ താരം 16 മത്സരങ്ങളിൽ നിന്നും 635 റൺസ് അടിച്ചെടുത്തു.സീസണിൽ നാല് അർദ്ധ സെഞ്ച്വറിയും ഒരു സെഞ്ച്വറിയും താരം നേടി.\n“എന്റെ വിശ്വാസം ഗെയ്ക്ഗ്വാദ് ഏതൊരു ഫോർമാറ്റിലും തിളങ്ങുമെന്നാണ്. മികച്ച ഷോട്ട് സെലക്ഷനും വളരെ മനോഹര സാങ്കേതികതയുമുള്ള ഗെയ്ക്ഗ്വാദ് എല്ലാ ഫോർമാറ്റിലും ഇന്ത്യയുടെ ഭാവി ഓപ്പണിങ് ബാറ്റ്‌സ്മാനാണ്. കൂടാതെ സമ്മർദ്ദങ്ങൾ അതിജീവിക്കാനായി അയാൾക്ക് ഇനി ഏറെ കഴിയുമെന്ന് നമ്മൾ എല്ലാം തന്നെ വിശ്വസിക്കുന്നുണ്ട്.അന്താരാഷ്ട്ര ക്രിക്കറ്റ് കരിയറിൽ എങ്ങനെയാകും ഗെയ്ക്ഗ്വാദ് തിളങ്ങുക എന്നതും ആകാംക്ഷകൾ സമ്മാനിക്കുന്നുണ്ട് “ഗവാസ്ക്കർ തന്റെ അഭിപ്രായം വിശദമാക്കി\nPrevious articleനാണംകെട്ട ഷോട്ടെന്ന് ഗംഭീർ :വാർണർക്ക് എതിരെ വിമർശനവുമായി ഗംഭീര്\nNext articleഏകദിന ക്യാപ്റ്റൻസി കോഹ്ലി ഒഴിഞ്ഞേക്കും :സൂചന നൽകി രവി ശാസ്ത്രി


‘പ്രേമവിവശനായി എത്ര നേരം ഞാൻ നടന്നു നിന്നെ തിരഞ്ഞ്, ഒന്നെന്റെ മുൻപിൽ വരൂ’ | Literature | manoramaonline\n‘പ്രേമവിവശനായി എത്ര നേരം ഞാൻ നടന്നു നിന്നെ തിരഞ്ഞ്, ഒന്നെന്റെ മുൻപിൽ വരൂ’\nഫെബിന കരുമണ്ണിൽ June 15, 2021 03:45 PM IST\nRepresentative Image. Photo Credit : Niki Florin/ Shutterstock.com\nകയറ്റം കയറിക്കൊണ്ടേയിരുന്നു. ഇനി വയ്യ. ആ പൈൻമരച്ചോട്ടിലിരിക്കട്ടെ. വാ യോഷി, നീയും വാ. ഇവിടെ വന്ന് എന്റടുത്തിരിക്കൂ. പഞ്ഞിക്കെട്ടു പോലുള്ള രോമവും കുലുക്കിക്കൊണ്ടു ദേ അവൾ കുണുങ്ങി ചാടി വരുന്നു. മഞ്ഞു കണങ്ങൾ ഒട്ടു പറ്റിപ്പിടിച്ചു നിന്റെ രോമക്കാട് പന്ത് പോലെ വീർത്തുവല്ലോ യോഷി! നല്ലതു തന്നെ, നല്ലതു തന്നെ. വാ വാ, നീ ഇവിടിരിക്കൂ.\nനോക്കൂ യോഷി, ആൽപ്സിന്റെ വിരിഞ്ഞ മഞ്ഞു മാറത്തെ, പരുത്ത രോമകുറ്റികൾ പോലെ പൈൻ മരക്കാടുകൾ ഇവിടെയെങ്ങും നിറഞ്ഞു നിൽപ്പുണ്ട്. ഇതിനിടയിൽ എവിടെയാണാവോ അവൾ? വടക്കേ ചരിവിൽ നിന്നും കുസൃതി നിറഞ്ഞു ഫൊൻ വീശുന്നുണ്ട്. അല്ല! പാകമെത്തിയ മുന്തിരിയുടെ മണമാണല്ലോ കാറ്റിന്! അതെ മുന്തിരിയുടെ മധുവൂറും മണം തന്നെ. ആൽപ്സിന്റെ താഴവരകളിലൊന്നിൽ അന്ന് രാത്രി നടന്ന പാർട്ടിയിൽ വിളമ്പിയ വീഞ്ഞിനും ഇതേ മുന്തിരി തന്നെയാവണം ഉപയോഗിച്ചത്. അന്നവൾ ധരിച്ച വസ്ത്രത്തിനും മുന്തിരിയുടെ നിറവും മണവുമായിരുന്നല്ലോ, അല്ലെ ഒഡിലിയ?\nഒഡീലിയാ....... ഒഡീലിയാ........ ഈ സ്തൂപികാഗ്ര വനത്തിൽ നീ എവിടെ? പ്രേമവിവശനായി എത്ര നേരം ഞാൻ നടന്നു നിന്നെ തിരഞ്ഞ്? ദിശമാറിക്കൊണ്ടേയിരിക്കുന്ന കള്ളക്കാറ്റിന്റെ കയ്യിൽ മറുപടി കൊടുത്തു വിടാതെ നീ ഒന്നെന്റെ മുൻപിൽ വരൂ.\nഅന്നാ വിരുന്നിനു ശേഷം ഞാൻ നിന്നെ കണ്ടിട്ടില്ല. ആൽപ്സിന്റെ നെറുകയിൽ നീയുണ്ടെന്ന് ഈ കള്ളക്കാറ്റാണ് വന്നെന്നോട് പറഞ്ഞത്. നിന്റെ മണവും ഈ കാറ്റ് കൊണ്ടു തരുന്നുണ്ട്. നിന്റെ പൊട്ടിച്ചിരിയുടെ, അലയുടെ അരികു പിടിച്ചു ഞാനും യോഷിയും ദാ അങ്ങെത്തുകയായി. യോഷി! ഓ നിന്റെ മിഴികളടഞ്ഞു കഴിഞ്ഞുവോ? നേർത്ത മഞ്ഞുപാളി നിന്റെ ഇമകളെ തുന്നിക്കെട്ടിയോ അപ്പഴേക്കും?. മഞ്ഞിൽ വിശ്രമിക്കാൻ കൊള്ളില്ല, മഞ്ഞിൽ വിശ്രമിക്കാൻ പോവരുതെന്നു ലിയോൺ കടൽക്കരയിലെ, ആ പഴയ പള്ളിയിലെ പ്രായം ചെന്ന വൈദികൻ മുൻപെന്നോടു പറഞ്ഞിട്ടുണ്ട്. മഞ്ഞിന്റെ ആത്മാവ് തണുത്തു മരവിച്ചതാണത്രേ. അത് നമ്മുടെ ആത്മാവിനെയും അതിശൈത്യം കൊണ്ട് മൂടുമത്രേ. മഞ്ഞു മൂടിയ അത്തരം അനേകമനേകം ആത്മാക്കളാണത്രെ ആൽപ്സിന്റെ മുകളിൽ കൂറ്റൻ മഞ്ഞു കട്ടകളായി രൂപാന്തരം പ്രാപിച്ചിരിക്കുന്നത്. യോഷി, ഞാൻ വിട കൊള്ളട്ടെ. ഒഡീലിയ മുകളിലുണ്ടെന്നു തോന്നുന്നു. നീ നിദ്ര കൊൾക. ഒഡീലിയായും ഞാനും മലയിറങ്ങി വരുമ്പോൾ തീർച്ചയായും അവൾ നിന്റെ പഞ്ഞിക്കെട്ടിൽ മൃദുവായി മുഖമമർത്തി നിന്നെ ഉണർത്തും.\n‘രണ്ടു ദിവസത്തെ കോൺഫറൻസിന് എന്നു പറഞ്ഞ് പോയതാണ്, ഇന്നേക്ക് ആറുമാസമായി’\nഒഡീലിയാ, എവിടെ നീ ഇനിയും പോയ് മറഞ്ഞിരിക്കുന്നു?... യോഷി ഉറങ്ങി, എന്റെ മയക്കം നീ വന്നു തടസ്സപ്പെടുത്തിയോ? നിന്റെ അരികിലേക്ക് നീ തന്നെ എന്നെ വലിച്ചടുപ്പിക്കയാണോ പതുക്കെ? എന്നാലും നീ എന്റെ മുൻപിൽ വരില്ല അല്ലെ? അല്ല, ഞാനെത്തിപ്പോയി ഈ പർവത ഭീമന്റെ മുകളിൽ. ഇവിടെ നീയുണ്ടെന്നാണല്ലോ ഫൊൻ എന്റെ കാതിൽ പറഞ്ഞത്. മര മർമരങ്ങളും നീ ഇവിടുണ്ടെന്നു തന്നെ പറഞ്ഞു. കല്ലിൽ തട്ടി ഞാൻ ഇടക്കെല്ലാം മറിഞ്ഞു വീഴുകയുണ്ടായി. അപ്പോൾ കല്ലുകളും കല്ലുകളും തമ്മിൽ പറഞ്ഞതും നീയിവിടെ ഉണ്ടെന്നു തന്നെ.\nഅല്ല, ഒഡീലിയ, എന്റെ പ്രിയേ, നീ നിദ്രയായിക്കഴിഞ്ഞുവോ ഈ ഹിമഭീമനു മുകളിൽ? ഇവിടെ വന്നുവോ നീ അന്നത്തെ ആ മുന്തിരിക്കറുപ്പുള്ള രാത്രിയിൽ? പക്ഷേ നിന്റെ മുന്തിരി മണക്കുന്ന ഉടുപ്പെവിടെ? നിന്റെ ആടയാഭരണങ്ങളെവിടെ? നിന്റെ പൂമേനി ചതഞ്ഞു നീലിച്ചിരിക്കുന്നുവോ? ശരിയാണ്, ആ പ്രായം ചെന്ന വൈദികൻ പറഞ്ഞത് ശരിയാണ്! മഞ്ഞിൽ വിശ്രമിക്കരുത്. മഞ്ഞിന്റെ ആത്മാവ് നിന്നെയും അതി ശൈത്യം കൊണ്ട് മൂടിയിരിക്കുന്നു.\nഞാനും നീയും ഒരുനാൾ ഒന്നിക്കും. ഈ ഹിമ ഭീമനു മുകളിലെ പടുകൂറ്റൻ ഹിമാനികളിലൊന്നിനുള്ളിലെ ഉരുകുന്ന മഞ്ഞു കണങ്ങളായി നിന്റെയും എന്റെയും ചേതന ഒന്നിക്കും. അന്ന് നാം യോഷിയോടൊത്തു ഒരായിരം പാട്ടു പാടും. മഞ്ഞു പെയ്യുന്ന ആൽപ്സിന്റെ താഴ്വരകളിൽ അന്നെന്റെയും നിന്റെയും മനം പെയ്യും. തീർച്ച.\nEnglish Summary: Odiliya, Malayalam short story


monisha | Pandalam\nPosts in category: monisha\nപകരംവെയ്ക്കാൻ കഴിയാത്തവരാണ് ഓരോ ദുരന്തത്തിലൂടെയും നമ്മെ വിട്ടു പോകുന്നത്. ഇതു പോലൊരു രാത്രിയാത്രയുടെ നഷ്ടമായിരുന്നു നടി മോനിഷ. വളരെ ചെറുപ്പത്തിലെ ആ യുവനടിയുടെ മരണം സംഭവിച്ചു.എന്നാൽ മോനിഷയ്ക്ക് ദേശീയ അവാര്‍ഡ് നല്‍കിയതിനെ വിമര്‍ശിച്ച് എഴുത്തുകാരിയും അധ്യാപികയുമായ ശാരദക്കുട്ടി കഴിഞ്ഞ ദിവസം രംഗത്തെത്തിയിരുന്നു. തന്റെ ഫേസ്ബുക്ക് (Facebook) അക്കൗണ്ടില് പങ്കുവച്ച കുറിപ്പിലൂടെയായിരുന്നു ശാരദക്കുട്ടിയുടെ വിമര്‍ശനം. എന്തിനാണ് മോനിഷയ്ക്ക് ദേശീയ അവാര്‍ഡ് നല്‍കിയതെന്ന് തനിക്കറിയില്ലെന്നും മുഖത്ത് യാതൊരു ചലനങ്ങളുമില്ലാത്ത ഒരു നടിയെ മലയാള സിനിമയില് താന് കണ്ടിട്ടില്ലെന്നും ശാരദക്കുട്ടി പറഞ്ഞു. […]\nമോനിഷയുടെ വിയോഗം ഇന്നും മലയാളികളെ നൊമ്പരപ്പെടുത്തുകയാണ് .കണ്ട് കൊതിതീരും മുൻപേ വിടവാങ്ങിയ മോനിഷ മലയാളികളുടെ മനസ്സിൽ ഇന്നും മായാത്ത മുഖശ്രീയായി നിൽക്കുന്നു. മോനിഷയുടെ മരണത്തോടെയാണ് തനിക്ക് ജോത്സ്യത്തിലുള്ള വിശ്വാസം നഷ്ടമായതെന്ന് പ്രിയ ഗായകന് എംജി ശ്രീകുമാര്. ഭാര്യ ലേഖയ്‌ക്കൊപ്പം കേരളകൗമുദിക്ക് നല്‍കിയ അഭിമുഖത്തിനിടയിലായിരുന്നു അദ്ദേഹം ഇതേക്കുറിച്ച് പറഞ്ഞത്. സമയത്തിലും രാശിയിലുമൊക്കെ എത്രത്തോളം വിശ്വാസമുണ്ടെന്നായിരുന്നുവെന്ന അവതാരകയുടെ ചോദ്യത്തിന് എം ജി ശ്രീകുമാര് പറയുന്നതിങ്ങനെ.. ‘ഞാനങ്ങനെ ജോത്സ്യനെ പോയി കാണുന്നയാളൊന്നുമല്ല. പിന്നെ നമുക്കെന്തെങ്കിലും വിഷമം വരുമ്ബോഴാണല്ലോ പെട്ടെന്ന് ഓടുന്നത്. ശുക്രനും […]\nമലയാളത്തിലെ ഒരുപാട് താരങ്ങളെ മേക്കപ്പ് ചെയ്ത മേക്കപ്പ് ആര്‍ട്ടിസ്റ്റാണ് അനില ജോസഫ് നടി പാര്‍വതി, പ്രിയ കുഞ്ചാക്കോ ബോബന് തുടങ്ങി വലിയ ഒരു താര നിറയെ സുന്ദരിയാക്കിയ അനില അകാലത്തില് വിട്ടുപിരിഞ്ഞ നടിമോനിഷയെക്കുറിച്ച് പങ്കുവയ്ക്കുന്നു. മലയാളിത്തം തുളുമ്ബുന്ന സൗന്ദര്യമാണ് മോനിഷയുടേത്. തന്റെ പേര്‍സണല് കളക്ഷനില് ഉള്ള ചിത്രങ്ങള് പങ്കുവച്ചുകൊണ്ട് വനിതയ്ക്ക് നല്‍കിയ പരിപാടിയിലാണ് അനിലയുടെ പങ്കുവയ്ക്കല്. ‘ലോക്ക് ഡൌണ് കാലത്ത് വെറുതെ പഴയ ആല്‍ബം മറിച്ചു നോക്കിയപ്പോള് കണ്ണില് ആദ്യം പതിഞ്ഞതും ഈ ചിത്രങ്ങള് തന്നെ. എന്റെ […]\nമലയാളികൾക്കെല്ലാ കാലവും മറക്കാനാവാത്ത നായികയാണ് ‘മോനിഷ’ . മലയാളികൾ കണ്ട് കൊതിതീരും മുൻപേ വിടവാങ്ങിയ ഈ താരം മലയാളികളുടെ മനസ്സിൽ ഇന്നും മായാത്ത മുഖശ്രീയായി നില്കുന്ന നടിയാണ്. കുറഞ്ഞ കാലയളവിൽ മാത്രമാണ് മലയാള സിനിമയിൽ ഉണ്ടായിരുന്നതെങ്കിലും മലയാളികളുടെ പ്രിയങ്കരിയാവാൻ കഴിഞ്ഞ നടികൂടിയാണ് മോനിഷ.1986ൽ തന്റെ ആദ്യ ചലച്ചിത്രമായ നഖക്ഷതങ്ങളിലെ അഭിനയത്തിനു മികച്ച നടിക്കുള്ള ദേശീയ അവാർഡ് നേടുമ്പോൾ 15 വയസ് മാത്രമേ മോനിഷയ്ക്ക് ഉണ്ടായിരുന്നുള്ളൂ. നഖക്ഷതങ്ങള്, അധിപന്, ആര്യന്, പെരുന്തച്ചന്, കമലദളം എന്നീ സിനിമകളിലൂടെ മലയാള സിനിമയില് […]\nMalayalam Breaking News, mohanlal, monisha, vineeth\nനടി മോനിഷയുടെ അപകടമരണം സിനിമാലോകത്തെ ഞെട്ടിച്ച സംഭവമായിരുന്നു. ഇപ്പോഴിതാ തന്റെ ജീവിതത്തില് സംഭവിച്ച വലിയ ഒരു ട്രാജഡിയുടെ അനുഭവം പറഞ്ഞു നടി ശാന്തി കൃഷ്ണ. മരണത്തില് നിന്ന് ജീവിതത്തിലേക്ക് തിരികെ കയറിയ ശാന്തി കൃഷ്ണ വലിയ ഒരു കാര് അപടകത്തെ അതിജീവിച്ച സംഭവം പറയുകയാണ് താരം. അടുത്തിടെ ഒരു ടിവി ചാനലിന് നല്‍കിയ അഭിമുഖത്തിലാണ് ശാന്തി കൃഷ്ണ തനിക്ക് സംഭവിച്ച അപകടത്തെക്കുറിച്ച് തുറന്നു പറഞ്ഞത്. സുകൃതം’ എന്ന സിനിമയില് അഭിനയിക്കുന്ന വേളയിലാണ് എനിക്ക് വലിയ ഒരു കാര് […]\nMalayalam Breaking News, malayalam cinema, monisha, Shanthi Krishna\nMalayalam Breaking News, monisha\nവിടപറഞ്ഞിട്ട് ഇന്നേക്ക് 25 വര്‍ഷം; കണ്ണീരോര്‍മയായി മോനിഷ ഇന്നും ജനഹൃദയങ്ങളില്\nഅന്ന് കാറപകടത്തില് ജീവന് നഷ്ടപ്പെട്ടിട്ടില്ലായിരുന്നുവെങ്കില് മലയാള ചലച്ചിത്ര ലോകത്ത് ഒരു അഭിനേത്രിക്കും അവകാശപ്പെടാനില്ലാത്തത്രയും നേട്ടങ്ങള് മോനിഷയെ തേടിയെത്തിയേനെ The post വിടപറഞ്ഞിട്ട് ഇന്നേക്ക് 25 വര്‍ഷം; കണ്ണീരോര്‍മയായി മോനിഷ ഇന്നും ജനഹൃദയങ്ങളില് appeared first on REPORTER – Malayalam News Channel – Breaking News, Latest News, Kerala,India,World,Politics,Movies,Entertainment,Sports,Business, Pravasi, Environment.\nactress monisha, Malayalam, monisha, News, News Video


Sandeep NairaBJP activist says mother | 'സന്ദീപ് സിപിഎമ്മുകാരനല്ല ബിജെപിയുടെ സജീവ പ്രവർത്തകൻ; ഞാൻ പറയാത്ത കാര്യങ്ങൾ എന്റെ പേരിൽ കൊടുക്കുന്ന മാധ്യമങ്ങൾ അത് തിരുത്താൻ തയ്യാറാവണം; ഇല്ലാത്ത കാര്യങ്ങൾ പറഞ്ഞാൽ കേസ് കൊടുക്കും'; സ്വർണ്ണക്കടത്തിൽ പൊലീസ് തിരയുന്ന 'കാർബൺ ഡോക്ടർ' സന്ദീപ് ബിജെപിയുടെ സജീവ പ്രവർത്തകനെന്ന് അമ്മ; ആഘോഷമാക്കി സൈബർ സഖാക്കൾ - MarunadanMalayalee.com\nJuly 08, 202009:56 PM IST Permalink\nതിരുവനന്തപുരം: യുഎഇ നയതന്ത്രബാഗേജ് വഴിയുള്ള 30 കോടിയുടെ സ്വർണ്ണക്കടത്തിൽ പൊലീസ് തിരയുന്ന സന്ദീപ് നായർ കമ്മിയാണോ അതോ സംഘിയാണോ എന്നതായിരുന്നു കഴിഞ്ഞ കുറച്ചു മണിക്കുറുകളായി സോഷ്യൽ മീഡിയയിൽ വലിയ തർക്കം നടന്നത്. മകൻ സിപിഎം അംഗമാണെന്ന് സന്ദീപിന്റെ അമ്മ പറഞ്ഞതായി ഒരു ചാനൽ റിപ്പോർട്ട് ചെയ്തതും, ഇയാളുടെ 'കാർബൺ ഡോക്ടർ' എന്നപേരിൽ വാഹനങ്ങളുടെ പുക കളയുന്ന സ്ഥാപനത്തിന്റെ ഉദ്ഘാടനത്തിന് സ്പീക്കർ ശ്രീരാമകൃഷ്ണനടക്കം എത്തിയതും സംഘപരിവാർ അണികൾ ആഘോഷമാക്കിയപ്പോൾ, കുമ്മനവുമായി നിൽക്കുന്ന സന്ദീപിന്റെ ഫേസ്‌ബുക്ക് ഫോട്ടോയും, പോസ്റ്റുകളും എടുത്തിട്ട് സൈബർ സഖാക്കളും പ്രചാരണം നടത്തിയിരുന്നു. എന്നാൽ തന്റെ മകൻ ബിജെപി പ്രവർത്തകനാണെന്ന് സന്ദീപിന്റെ അമ്മ ഉഷ പറയുന്നത്. മകൻ സിപി.പ്രവർത്തകനെന്ന തരത്തിൽ ചില മാധ്യമങ്ങളിൽ വരുന്ന വാർത്തകൾ അടിസ്ഥാനരഹിതമാണെന്നും സന്ദീപിന്റെ അമ്മ കൈരളി ന്യൂസിനോട് പറഞ്ഞു. ഈ വീഡിയോ സൈബർ സഖാക്കൾ നവമാധ്യമങ്ങളിൽ പരക്കെ ഷെയർ ചെയ്യുന്നുണ്ട്.\nതാൻ പറയാത്ത കാര്യങ്ങൾ എന്റെ പേരിൽ കൊടുക്കുന്ന മാധ്യമങ്ങൾ അത് തിരുത്താൻ തയ്യാറാവണമെന്നും സന്ദീപിന്റെ അമ്മ പറഞ്ഞു. അല്ലാത്തപക്ഷം നിയമനടപടി ആലോചിക്കുമെന്നും അവർ പറഞ്ഞു.'ബിജെപിക്കാണ് സന്ദീപ് വോട്ട് ചെയ്യാറുള്ളത്. തെരഞ്ഞെടുപ്പ് സമയത്ത് മകൻ സജീവമായി ബിജെപിയുടെ പ്രവർത്തനങ്ങൾക്ക് ഇറങ്ങാറുണ്ടെന്നും മകൻ സിപിഎം പ്രവർത്തകൻ ആണെന്ന് താൻ എവിടെയും പറഞ്ഞിട്ടില്ല'- ഉഷ വ്യക്തമാക്കി. മകന് തലസ്ഥാനത്തെ ബിജെപി നേതാവ് എസ്.കെ.പി രമേശുമായി അടുത്ത ബന്ധമാണ് ഉള്ളതെന്നും അമ്മ കൈരളി ന്യൂസിനോട് പറഞ്ഞു.സന്ദീപ് നായർ പാർട്ടി പ്രവർത്തകനല്ലെന്ന് സിപിഎം പറഞ്ഞിരുന്നു. ഇത്തരം പ്രചാരവേല കൊണ്ടുവരാൻ ചില കേന്ദ്രങ്ങൾ ബോധപൂർവ്വം നടത്തുന്ന ശ്രമങ്ങൾ അങ്ങേയറ്റം അപലപനീയമാണ് തിരുവനന്തപുരം സിപിഐ.എം ജില്ലാ സെക്രട്ടറി ആനാവൂർ നാഗപ്പൻ പറഞ്ഞു.\nനേരത്തെ സന്ദീപ് സ്പീക്കർ പി.ശ്രീരാമകൃഷ്ണന് ഒപ്പം നിൽക്കുന്ന ചിത്രങ്ങളും പ്രചരിച്ചിരുന്നു. 2019 ഡിസംബറിൽ നെടുമങ്ങാടുള്ള സന്ദീപ് നായരുടെ കാർബൺ ഡോക്ടർ എന്ന സ്ഥാപനം ആര്യനാട് സ്പീക്കർ പി ശ്രീരാമകൃഷ്ണൻ ഉദ്ഘാടനം ചെയ്തിരുന്നു. അതിന്റെ ചിത്രങ്ങളും സന്ദീപിന്റെ ഫേസ് ബുകക്ക് പ്രൊഫൈൽ പേജിന്റെ ആദ്യംതന്നെ കാണാം. തന്നെ പരിപാടിയിലേക്ക് ക്ഷണിച്ചത് സ്വപ്നയാണെന്നും നയതന്ത്ര ഉദ്യോഗസ്ഥ എന്ന നിലയിലുള്ള ക്ഷണം സ്വീകരിക്കുക മാത്രമാണ് ചെയ്തതെന്നുമാണ് സ്പീക്കർ ശ്രീരാമകൃഷ്ണന്റെ വിശദീകരണം.സ്വപ്ന സുരേഷ് സ്പീക്കർക്കൊപ്പം ചടങ്ങിൽ പങ്കെടുക്കുന്നതിന്റെ ചിത്രങ്ങളും പുറത്തു വന്നിരുന്നു. ഇതിനിടേയാണ് സന്ദീപ് നായരുടെ ബിജെപി ബന്ധം പുറത്ത് വന്നത്.\nവിത്ത് കുമ്മനം രാജേട്ടൻ എന്ന കുറിപ്പിനൊപ്പമാണ് ബിജെപി മുൻ അദ്ധ്യക്ഷൻ കുമ്മനം രാജശേഖരന് ഒപ്പമുള്ള ചിത്രം. ഫേസ്‌ബുക്കിൽ പോസ്റ്റ് ചെയ്തിരിക്കുന്നത് 2016, ഫെബ്രുവരി 8 നാണ്. താൻ എപ്പോഴും ബിജെപിക്കൊപ്പമാണെന്ന് സന്ദീപ് ഒരുകമന്റിൽ പറയുന്നതും പാർട്ടി ബന്ധം സൂചിപ്പിക്കാൻ പലരും എടുത്തുകാട്ടുന്നു. ബിജെപി നേതാക്കൾക്ക് ആശംസകൾ അർപ്പിച്ചുള്ള പോസ്റ്റുകളും നിരവധി സന്ദീപിന്റെ പ്രൊഫൈലിൽ ഉണ്ട്.\nഅതിനിടെ സന്ദീപ് നായരുടെ ഭാര്യ സൗമ്യയെ ചോദ്യം ചെയ്തപ്പോൾ കസ്റ്റംസിന് ചില നിർണായക വിവരങ്ങൾ കിട്ടിയതായി സൂചന. ബുധനാഴ്ച ഉച്ചയോടെ കൊച്ചിയിൽ എത്തിച്ച സൗമ്യയെ മണിക്കൂറുകളാണ് ചോദ്യം ചെയ്തത്. സന്ദീപ് ഇടയ്ക്കിടെ വിദേശത്ത് പോകാറുണ്ട് എന്ന് സൗമ്യ കസ്റ്റംസിനെ അറിയിച്ചതായാണ് സൂചന. തനിക്ക് ചില സംശയങ്ങൾ തോന്നിയെങ്കിലും സ്വർണക്കടത്താണെന്ന് ധാരണയില്ലായിരുന്നു. സൗമ്യയെ കേസിൽ അറസ്റ്റ് ചെയ്യുമോയെന്ന് വ്യക്തമല്ല. 2014ൽ തിരുവനന്തപുരത്ത് സ്വർണക്കടത്തിന് സന്ദീപ് അറസ്റ്റിലായിരുന്നു. എയർ കസ്റ്റംസ് അന്ന് സന്ദീപ് നായരുടെ വീട് റെയ്ഡ് ചെയ്ത് രേഖകൾ പിടികൂടി. സന്ദീപ് സ്വപ്ന സ്വർണക്കടത്ത് സംഘത്തിന് വർഷങ്ങളുടെ പഴക്കമെന്നും പറയുന്നു.സന്ദീപ് നായർ രണ്ട് ദിവസം മുൻപ് വീട്ടിൽ നിന്നും പോയതാണെന്നും അതിനു ശേഷം യാതൊരു വിവരവും ലഭിച്ചിട്ടില്ലെന്നുമാണ് സൗമ്യ കസ്റ്റംസ് ഉദ്യോഗസ്ഥരോട് പറഞ്ഞിരിക്കുന്നത്.\nസന്ദീപിന് ക്രിമിനൽ പശ്ചാത്തലം ഉണ്ടായിരുന്നു എന്നാണ് പുറത്ത് വരുന്ന വിവരം. സന്ദീപ് മാല മോഷണ കേസിൽ ഉൾപ്പടെ പ്രതിയായിരുന്നുവെന്നും റിപ്പോർട്ടുകൾ വരുന്നു.സ്ഥിരമായി ദുബായ് പോയി വരുമായിരുന്ന സന്ദീപ് ആഡംബര കാറുകൾ വാങ്ങി കൂട്ടുന്നതും പതിവായിരുന്നു. ഇത് സൂക്ഷിക്കാൻ സ്പീക്കർ ഉദ്ഘാടനം ചെയ്ത വർക്ക് ഷോപ്പായിരുന്നു സന്ദീപ് ഉപയോഗിച്ചിരുന്നത് എന്നാണ് അന്വേഷണ സംഘം സംശയിക്കുന്നത്.\nസന്ദീപ് നായർ മുമ്പും സരിത്തിനൊപ്പം സ്വർണം കടത്തി\nസന്ദീപ് നായർക്ക് പിന്നാലെ എൻഐഎ\nനെടുമങ്ങാട്ടെ 'കാർബൺ ഡോക്ടർ' കസ്റ്റംസിന്റെ നോട്ടപ്പുള്ളി\nമലയാളി നേഴ്‌സിന്റെ മരണത്തിൽ നിറയുന്നത് ദുരൂഹത മാത്രം\nകീരിത്തോടിന്റെ വേദനയായി സൗമ്യ മാറുമ്പോൾ\nഇന്ത്യയുമായുള്ള വ്യോമബന്ധം അനിശ്ചിതകാലത്തേക്ക് ഒഴിവാക്കാൻ ആലോചിച്ച് യൂറോപ്യൻ രാജ്യങ്ങൾ; എല്ലാ രാജ്യങ്ങളിലേക്കും വിമാനം പോയി തുടങ്ങിയെങ്കിലും ഇന്ത്യയിലേക്കുള്ള യാത്ര ആരംഭിക്കാനാവില്ല\nഹൈക്കോടതി വിധിയും പഞ്ചായത്ത് വകുപ്പ് ഉത്തരവും ലംഘിച്ച് നിർമ്മിച്ച റിസോർട്ടിന്റെ പെർമിറ്റ് റദ്ദ് ചെയ്ത് തുടർനടപടികൾ സ്വീകരിക്കണമെന്ന ആവശ്യത്തിനിമേൽ നടപടിയില്ല; കോടതി അലക്ഷ്യ നടപടിയുമായി മുമ്പോട്ട് പോകാൻ പരാതിക്കാരൻ; ആരണ്യകാ റിസോർട്ടിൽ ഒളിച്ചു കളിച്ച് അധികാരികൾ\nഅടിമുടി പിഴച്ച വാക്‌സിൻ നയത്തിൽ ആർഎസ്എസും എതിർപ്പുയർത്തിയതോടെ പൊളിച്ചെഴുതാൻ കേന്ദ്രം; വാക്‌സീൻ നിർമ്മിക്കാൻ തയാറുള്ള ആർക്കും കോവാക്‌സീൻ ഫോർമുല കൈമാറും; ലോകാരോഗ്യ സംഘടന അംഗീകരിച്ച വാക്സിനുകൾക്കും അനുമതി; സ്പുട്നിക് അടുത്തയാഴ്‌ച്ച പൊതുവിപണിയിലെത്തും


കിരീടം തിരിച്ചുപിടിച്ച് കട്ടപ്പന ഉപജില്ല : Deepika.com Nattu Visesham\nമുതലക്കോടം: പോൾവാൾട്ടിൽ ബിബിൻ വിസ്മയമായി. സീനിയർ ബോയിസിന്‍റെ പോൾവാൾട്ടിൽ മുതലക്കോടം സെന്‍റ് ജോർജ് എച്ച്എസ്എസിലെ ബിബിൻ റെജി സ്വർണമണിഞ്ഞു. ജേക്കബ് ജെ. മുരിങ്ങമറ്റത്തിന്‍റെ ശിക്ഷണത്തിലിറങ്ങിയ ബിബിന് എതിരാളികളെ നിഷ്പ്രഭമാക്കാൻ കഴിഞ്ഞു. 2017-ൽ റവന്യൂ ജില്ലയിൽ ഇതേ ഇനത്തിൽ ഒന്നാം സ്ഥാനം നേടിയിരുന്നു. കഴിഞ്ഞ വർഷം ഹൈജംന്പ് മത്സരത്തിനിടെയുണ്ടായ പരിക്കുമൂലം പോൾവാൾട്ടിൽ മത്സരിക്കാനായില്ല. ചാലാശേരി ചക്കുളത്തിൽ റെജി - ജിജി ദന്പതികളുടെ മകനാണ്.\nഷോട്ട് പുട്ടിൽ മിന്നും\nമുതലക്കോടം: സംസ്ഥാന സ്കൂൾ വോളിബോൾ താരമായ അയോണ സിന്നി സീനിയർ ഗേൾസ് ഷോട്ട് പുട്ടിൽ മിന്നും പ്രകടനം കാഴ്ചവച്ചു. 9. 10 മീറ്റർ എറിഞ്ഞാണ് അയോണ സ്വർണമണിഞ്ഞത്. പുള്ളിയിൽ ബെന്നി - ജെയ്സമ്മ ദന്പതികളുടെ മകളാണ്. കെ.കെ. ഷിജോയാണ് പരിശീലകൻ.\nതോൽവിയിൽ നിന്ന് വിജയത്തിന്‍റെ\nമുതലക്കോടം: പരാജയങ്ങളിൽ നിന്നാണ് വിജയങ്ങളുടെ തുടക്കമെന്ന് തെളിയിക്കുകയാണ് ഗൗതം കൃഷ്ണയും ആൽബിൻ ജോസഫും.\nമുൻ വർഷത്തെ പരാജയങ്ങളിൽ തളരാതെയാണ് ജാവലിൻ ജൂനിയർ ആണ്‍കുട്ടികളുടെ വിഭാഗത്തിൽ ഗൗതം കൃഷ്ണയും സീനിയർ വിഭാഗത്തിൽ ആൽബിൻ ജോസഫുമാണ് ഇത്തവണ ഒന്നാമതെത്തിയത്. കുമാരമംഗലം എംകഐൻഎംഎച്ച്എസ്എസിലെ പത്താം ക്ലാസ് വിദ്യാർഥിയായ ഗൗതം കൃഷ്ണ കഴിഞ്ഞ വർഷവും മത്സരത്തിൽ പങ്കെടുത്തിരുന്നു.\nഎന്നാൽ, മെഡൽ നേടാനായില്ല. ഇത്തവണ കഠിന പരിശീലനത്തിലൂടെ ഗൗതം 39.1 മീറ്റർ എറിഞ്ഞ് വിജയം കരസ്ഥമാക്കി.\nആമയാർ എംഇഎസിലെ പ്ലസ് ടു വിദ്യാർഥിയായ ആൽബിന് നാലാം വർഷത്തെ മൽസരമാണ് മെഡൽ നേടിക്കൊടുത്തത്. ഇത്തവണ 45.9 മീറ്റർ ദൂരം കണ്ടെത്തി. ചിറ്റൂർ കൊച്ചുപുത്തൻപുരയിൽ ഷാജിയുടേയും മഞ്ജുവിന്‍റെയും മകനാണ് ഗൗതം. അണക്കര ചെല്ലാർകോവിൽ എടയാടിയിൽ സാജു ജോസഫിന്‍റെയും ജോമയുടെയും മകനാണ് ആൽബിൻ.\nമുതലക്കോടം: ജൂണിയർ ബോയിസ് അഞ്ച് കിലോ മീറ്റർ നടത്തത്തിൽ എൻ.ആർ. സിറ്റി സ്കൂളിലെ കെ.എം. അഫ്സൽ വിജയകിരീടമണിഞ്ഞു. മുരിക്കിൻതൊട്ടി കലയത്തുംകുടിയിൽ ബിലാലിന്‍റെയും നിസയുടെയും മകനാണ്. കഴിഞ്ഞ മൂന്ന് വർഷമായി നടത്തത്തിൽ അഫ്സലിന്‍റെ ആധിപത്യത്തിന് ഇളക്കമില്ല. സുനിൽകുമാറാണ് പരിശീലകൻ ജൂണിയർ പെണ്‍കുട്ടികളുടെ മൂന്ന് കിലോമീറ്റർ നടത്തത്തിൽ ഇതേ സ്കൂളിലെ അനുജ ബൈജു ഒന്നാമതെത്തി. കാപ്പുചിറയിൽ ബൈജു - ദന്പതികളുടെ മകളാണ്. ടി.ബി. മിനിജയാണ് പരിശീലക.